ભારતીય સંસ્કૃતિ – પ્રવચન પુષ્પ 34 – સંન્યાસ –3| Yog Ganga\nPosted by Buma Chaitanya | Nov 3, 2019 | Bhartiya Sanskruti, Heranj Ashram, Yog, Yogamrut |0|\nભારતીય સંસ્કૃતિ એટલી બધી વિકસિત અને એડવાન્સ્ડ છે કે એને સમજવી થોડી અઘરી પડે, એવી જ રીતે કે જેમ કોઇ પણ વ્યવસ્થા ધીમે-ધીમે વિકસતી જાય છે, વિકસિત થતી જાય છે તેમ એને જાણવા, સમજવા માટે વધારે ઇંટેલિજન્સ, બુદ્ધિ જોઇએ. સન 1984-85માં સૌથી પહેલા આવેલા મોબાઈલ ફોન તો સાદા-સિમ્પલ-ફિચર ફોન હતા, એ ફોનથી આપણે બે મુખ્ય કામ કરતા હતા – બીજા સાથે વાતચીત કરતા અને કોઇનો ફોન આવે તો એને રિસીવ કરતા. આવા સાદા ફોનમાં જો ક્યારે’ક કોઈ ગરબડ થતી, તો એને રસ્તાને કિનારે બેસતો મિકેનિક સહેલાઈથી રીપેર કરી આપતો. છેલ્લા દોઢ-બે દાયકામાં મોબાઈલ ફોન ટેક્નિકલી એટલા તો એડવાન્સ્ડ થઈ ગયા છે કે હવે એને કોઈ સાદો મિકેનિક રીપેર નહીં કરી શકે, કેમ કે એની જે વિકસિત ટેક્નોલોજી છે એ મુખ્યત: એડવાન્સ્ડ સોફ્ટવેર-આધારિત હોવાથી હવે એ ટેક્નોલોજી કોઈ સાદા મિકેનિકને સમજાય એવી નથી રહી, એ હવે માત્ર ફોઁન બનાવનાર જે-તે કંપનીના હાથમાં, કે કંપની સાથે જોડાયેલા સોફ્ટવેર ટેક્નીશિયનોના હાથમાં અથવા તો એ ટેક્નોલોજીને જાણનાર અન્ય સોફ્ટવેર ટેક્નીશિયનોના હાથમાં જતી રહી છે, અને તેથી આજના ફોનમાં જો કોઈ નાની ગરબડ પણ થાય તો રીપેર કરવા માટે જે-તે કંપનીના સર્વિસ સેંટર પર જ આપવો પડે. વાત માત્ર ફોનના પ્રોગ્રામિંગની હોય કે ડિઝાઇનિંગની હોય, એને શીખવા માટે કેટલું બધું જાણવું પડે, ભણવું પડે અને એમાં કદાચ આખું જીવન પણ લગાવી દો તો’ય પ્રોગ્રામિંગ પૂરેપૂરી ન જાણી શકાય. આવી જ રીતે કોઇ પણ વ્યવસ્થા હશે એ જેમ-જેમ વિકસીત થતી જશે એડવાન્સ્ડ થતી જશે તેમ-તેમ એને સમજવું અઘરું પડે છે .\nમને ખ્યાલ છે કે નડિયાદમાં એક વખત પશ્ચિમમાં રહેતા એક ભાઈ આવ્યા હતા; એ ઘણા દિવસોથી ભારતમાં ફરતા હતા અને નડિયાદમાં આવી એમણે એક-બે ઉત્સવો જોયા. એમને પૂછ્યું કે હિંદુ ધર્મ તમને કેવો લાગે છે. એ કહે “મને એવું લાગે છે કે હિન્દુ ધર્મને સમજવા માટે મને કદાચ એક જન્મ પણ ઓછો પડશે કેમ કે અહીં કોઈ કયા દેવને પૂજે છે, કોઈ બીજા દેવને, કોઈ કશું પૂજે છે, કોઈ બીજું કાંઇ કરે છે, કશું સમજાતું જ નથી.”\nહવે એમના ખ્રિસ્તી ધર્મમાં વાત બધી સીધી અને સરળ છે – એમને માટે ધર્મ એટલે સન્ડે ચર્ચમાં જાવ, ત્યાં ‘માસ’(mass)માં જઈને પ્રેયર કરો, બાકીના દિવસે તમે ફ્રી; એ વચ્ચે તમને કોઈ મુશ્કેલી થાય તો ચર્ચના ફાધરને કન્ફેશન કરી આવો, કોઈ વિધિ કરાવવી છે તો તમે એને કહી ’દો; ભગવાનને કશું કહેવું છે તો ફાધરને એના કાનમાં કહી ’દો એટલે પતી ગઇ. તો, ખ્રિસ્તી ધર્મની વાત આટલી, અને બાઇબલનો શક્ય એટલો વધુને વધુ અભ્યાસ કરો.\nભારતમાં સનાતન ધર્મની વાત કરીએ તો અહીં તો કેટલા ગણ્યા-ગણાય નહીં એટલા શાસ્ત્રો છે, કેટલા બધાં દેવ-દેવીઓ છે, એટલી પૂજાવિધિઓ છે, અને જોઈને કોઈને સમજાતું જ નથી કે આ બધું છે શું?\nઆપણે આ વ્યવસ્થા અંગે થોડી ચર્ચા કરી રહ્યા છીએ, અને એમાં પણ ભારતીય સંસ્કૃતિમાં મનુષ્ય જીવનની જે પરમોચ્ચ સ્થિતિની છે, જ્યાં ભારતીય સંસ્કૃતિની સીમા પૂરી થાય છે, જ્યાં માનવ જીવન પૂરું થાય છે, મનુષ્ય જીવનની ઉપલબ્ધિ પૂરી થાય છે એ છે સંન્યાસ. આ સંસ્કૃતિમાં ચાર પુરુષાર્થો કહ્યા છે – ધર્મ, અર્થ, કામ અને મોક્ષ. આપણી સંસ્કૃતિ સંન્યાસમાં અને પછી મોક્ષમાં પૂરી થાય છે.\nસંન્યાસની બાબતમાં આપણને જ બહુ બધી શંકા-કુશંકાઓ છે, આપણે જ બહુ દ્વિધામાં હોઈએ છીએ, તેથી સંન્યાસ માટે બે વર્ગ છે – એક વર્ગ કહે છે સંન્યાસ નકામો છે, લોકો સંન્યાસને નામે ભાગી જાય છે, પોતાની જવાબદારીઓથી ભાગે છે, કામ-ધંધો છોડી દે છે, એ લોકોને સંન્યાસ માટે બિલકુલ રિસ્પેક્ટ નહીં હોય; બીજો વર્ગ છે એમાં પણ બે મત છે એક, કે જે સંન્યાસને રિસ્પેક્ટ કરે છે એ એમ માને છે કે અમારે માટે સંન્યાસ જ સર્વસ્વ છે. બીજો વર્ગના લોકો સાધુને માનતા તો હોય પણ પોતાના ઘરની કોઈ વ્યક્તિ સાધુ થાય એ એમને માન્ય નથી; એટલે પછી એ સંન્યાસને ગાળ પણ આપતા ચૂકતા નથી. હા, મોટા ભાગના લોકો એવું જ કહે કે સાધુ પોતાના ઘરેથી નહીં, બીજાના ઘરથી કોઈ સાધુ થાય તો એમને ચાલે, કોઇને સંન્યાસ લેવો જ હોય તો આપણા ઘરેથી કોઈએ ન લેવો.\nહમણાં થોડા દિવસ પહેલા જ આશ્રમમાં મને મળવા માટે ચાર પાંચ ભાઈઓ આવ્યા હતા; એમના ગામમાં કોઈ આશ્રમ હશે, ત્યાં ઘણા દિવસથી કોઈ સંત નથી. એ લોકોએ મને કીધું કે “કોઈ સંત હોય તો એ આશ્રમમાં રહે, અમે બધી વ્યવસ્થા સાચવી લઇશું. મેં કીધું, “તમે પાંચ જણા છો, તમારામાંથી જ કોઇ સાધુ થઈ જાવ, ત્યાં આશ્રમમાં જઈને બેસો ને! ક્યાં તકલીફ છે? સંત કોઇ આકાશમાંથી નથી આવવાના, તમને કેમ નથી થતું કે આટલા દિવસથી આશ્રમ ખાલી પડયો છે તો હું જાતે જ જવાબદારી લઉં હું જાતે જ સાધુ થઈ જાઉં, અને ત્યાં બેસી જાઉં; ક્યાં તકલીફ થવાની છે તમને.”\nઆ સંસ્કૃતિએ સંન્યાસને શિખર પર સ્થાપ્યું છે. આપણે એ પણ વાત કરી હતી કે રાજા મહારાજાઓના સમયમાં, કોઈ મોટા મહારાજા, ચક્રવર્તી રાજા હોય એ પણ સાધુને જોઈને દંડવત્ પ્રણામ કરતો હતો, પછી એ સંન્યાસી ભલે નાનો આઠ વર્ષનો’ય બાળક કેમ ન હોય! તો પણ ચક્રવર્તી રાજા, મહારાજા એને પ્રણામ કરતા હતા.\nઅહીં મહત્વનું એ છે કે આપણા ઋષિઓની જે દ્રષ્ટિ છે, સંન્યાસ પ્રત્યેની એમની જે સમજ છે, એમનું જે બૃહદ, વૈશ્વિક જ્ઞાન છે એને આપણે સમજવું છે.\nસંન્યાસનો અર્થ એવો નથી કે બધું છોડી, ભગવા વસ્ત્રો પહેરી લો તો સંન્યાસી થઇ જવાય, અને એવો અર્થ પણ નથી કે કશું પણ છોડીએ જ નહીં અને તો પણ સંન્યાસી થવાય. ઘણા લોકો તો એમ કહેતા હોય છે કે સંન્યાસ એ તો એક આંતર્નિષ્ઠા છે, એ તો મનની એક સ્થિતિ છે, એટલે સંન્યાસને બહારના ત્યાગથી શું મતલબ.\nએક વખત મેં સંન્યાસ પ્રત્યે આવો વિચાર રાખનારા એક સાધકને પૂછ્યું, જો સંન્યાસ માત્ર આંતર્નિષ્ઠા જ હોય, સર્વસ્વ છોડી, ત્યાગ કરી માત્ર આત્મસ્થિતિમાં રહેવું એ માત્ર આંતર્નિષ્ઠા જ છે, અને સંન્યાસમાં જો બધું અંદરથી જ થઇ જતું હોય, મનથી જ થઇ જાય, માત્ર મનથી જ ત્યાગ થઇ જાય અને બહારથી કશું છોડવાની જરૂર નથી, તો પછી ગૃહસ્થાશ્રમ પણ મનથી થઇ શકે છે ને? મનથી લગ્ન કરી લો, મનથી બાળકો થઇ જાય, મનથી બધું કરી લો, અને જે કરવું હોય એ બધું મનથી કરી લો, બહારથી કરવાની ક્યાં જરૂર છે? ના, એવું નથી થતું, બધું બહારથી જ હોય; અને અંદરથી ના હોય એવું પણ નથી, બંને જોઇએ.\nસંન્યાસ કાષાય વસ્ત્ર પહેરીને થઇ શકે છે, અને કાષાય વસ્ત્ર પહેર્યા વગર પણ થઇ શકે છે. એટલે, સંન્યાસને થોડું વધારે સમજવાની જરૂર છે.\nસંન્યાસને સાચા અર્થમાં સમજવા માટે એવું સમજો કે એક અખંડ ચેતના, એક અખંડ તત્ત્વ જે છે, જે કણ-કણમાં વ્યાપ્ત છે, અને એનો જ બધો વિસ્તાર છે, એમાંથી જ આપણું અસ્તિત્વ, આપણી ઓળખ, આઇડેન્ટિટી બધું છૂટું પડ્યું છે… અને,\nમનુષ્ય જીવનમાં એ જ અખંડ ચેતનાને, એ અખંડ તત્ત્વને મૂળ સ્વરૂપે પામીએ, મૂળ સ્વરૂપે અવસ્થિત થઇએ એ જ મનુષ્ય જીવનની પરમ ઉપલબ્ધિ છે; અને, સંન્યાસનો અર્થ પણ આ જ છે કે એ પરમ ચેતના સિવાયનું બધું છૂટી જાય અને એ મૂળ ચેતના સાથે એ એક થઇ જાય, પરમાત્મા સાથે એકરૂપ થઇ જાય.\nએટલે જ કહેવાય છે ને કે જ્ઞાની મહાપુરુષો જે છે એ સ્વયં નથી બોલતા, નથી સાંભળતા, નથી જોતા, નથી કશું કરતા … એની અંદરથી પરમાત્મા જ બોલે છે, પરમાત્મા જ સાંભળે છે, પરમાત્મા જ જુએ છે, એ જાતે કશું જ નથી કરતા, કેમ કે એની જે ચેતના છે એ પરમાત્મા સાથે એક થઇ ગઇ હોય છે, અને એને માટે એ જ સંન્યાસ છે.\nઆપણી વાત થઇ હતી કે દરેક મનુષ્યનો સ્વભાવ છે કે એની સાથે જે-જે દૃશ્યો, વસ્તુઓ, વ્યક્તિઓ સંપર્કમાં આવે છે એની સાથે એ રાગ અથવા દ્વેષથી બંધાય છે; એવી જ રીતે જગ્યા પણ બાંધે છે, સ્વાદ બાંધે છે, માણસો સાથેના સંબંધો બાંધે છે. ઇન્દ્રિયોના સંપર્કમાં જે પણ કશું આવે છે, એની સાથેના જે પ્રમાણેના ભાવો હોય એ ભાવોથી લોકો એ દરેક વસ્તુના, વ્યક્તિના બંધનમાં પડે જ છે. જો એ ભાવ તીવ્ર રાગનો હોય તો પછી એના વગર નથી રહી શકતા, જો અણગમાનો કે દ્વેષનો ભાવ હોય તો એ પ્રમાણેનું બંધન પણ થાય છે… આ રાગ-દ્વેષ-જનિત બંધનોની પ્રક્રિયા તો જન્મો-જન્મથી ચાલતી આવી છે, જન્મો-જન્મ સુધી ચાલતી રહેવાની.\nઆપણે કેટલા’ય જન્મોથી જાણતા-અજાણતા આવા બંધનો ઉભા કરતા આવ્યા છીએ – અને જેણે આવા દરેક પ્રકારના બંધનોથી મુક્ત થવું છે, દરેક પ્રકારની લાગણીઓ, રાગ-દ્વેષોથી મુક્ત થઇને, બસ સ્વ-માં જ સ્થિત થવું છે એને માટે સંન્યાસ છે. મનુષ્ય જીવનના આ પરમોચ્ચ, પરમ ધ્યેયને પ્રાપ્ત કરવા માટેની જે સાધના છે એ સંન્યાસ છે.\nઆ વાતને સરળતાથી સમજીએ, કે આપણે ઘરેથી ગમે ત્યાં ગયા હોઇએ, દૂર પણ જઇએ, અને માની લો કે દિલ્લી ગયા, ત્યાં જોઇએ તો હજારો લોકો હોય આજુ-બાજુ, પણ કોઇ જાણીતી વ્યક્તિ ના હોય, તો ત્યાં આપણને એકલું લાગે છે કે ભર્યું-ભર્યું લાગે? ત્યાં આપણી આજુ-બાજુમાં તો હજારો લોકો હોય તો પણ કેમ એકલું લાગે છે? અને માનો કે ત્યાં આપણને કાંઇ થાય તો સૌથી પહેલા શું સાંભરે, યાદ આવે છે? હા, તરત જ ઘર યાદ આવે છે; અરે! શરીર જો સહેજે’ય ગરમ થયું હોય તો પણ થાય કે ચલો ઘરે પાછા જઇએ. ત્યાં તમારી પાસે પૈસા હોય, અન્ય સગવડો હોય, સારી હોસ્પિટલો પણ હોય તો’ય તમે ઘર તરફ દોટ મૂકો છો.\nઆનો અર્થ એ થયો કે આપણે ગમે ત્યાં જઇએ, આપણું મન તો ઘર સાથે બંધાયેલું જ હોય, ઘરના સંબંધો સાથે બંધાયેલું જ હોય, એક ઉડતી પતંગની માફક – પતંગ ભલે આસમાનમાં ઉડતી હોય, પણ એની ડોર તો નીચે કોઇના હાથમાં જ હોય; એવી જ રીતે આપણે ગમે તયાં ફરતા હોઇએ, આપણા મનની ડોર તો ઘરે જ બંધાયેલી હોય છે.\nહવે, સર્વ-વ્યાપ્ત પરમ ચેતના એ જ આપણું મૂળ ‘ઘર’ છે, અને એ જ ચેતના આપણા હ્રદય-ગુહાની અંદર સ્થિત છે. એ ચેતના તો પૂર્ણ છે, સૌની અંદર છે, અને એ સર્વત્ર વ્યાપ્ત પણ છે, તેથી તાત્ત્વિક રીતે તમે (અને આપણે બધા) એ પરમ ચેતના સાથે જોડાયેલા છીએ, તમે પણ પૂર્ણ છો, તમે પણ સૌની અંદર છો, તમે પણ સર્વત્ર છો. આ દિવ્ય, અલૌકિક અનુભવ સાથે કઇ રીતે જીવવું એ સમજાવવા માટે ઋષિઓએ સંન્યાસની વ્યવસ્થા આપી છે.\nઆપણા ઋષિઓએ એમની સમાધિ-અવસ્થામાં જાણ્યું હતું કે સત્ય શું છે, આખા અસ્તિત્વની અંદરનું રહસ્ય શું છે, જીવન શું છે, જીવનની પૂર્ણતા શું છે. આવા ગહન પ્રશ્નો જેને પણ થતા હોય એ બધા માટે ઋષિઓએ એક ઉત્તમ ઉત્તર તરીકે સંન્યાસની વ્યવસ્થા આપી. સંન્યાસનો અર્થ છે કે સાધકે હવે (સંન્યાસ લીધા પછી) એના ‘પતંગ’ની ડોર બાહ્ય ભૌતિક સંસાર સાથે જે જોડાયેલી હતી એ જ કાપી દીધી છે, એ હવે સંન્યાસી છે; તો, હવે શું કરવાનું? એણે તો ક્યાં’ય જવાનું છે જ નહીં, એને કોઇ ઘર નથી, નથી કોઇ માતા-પિતા, ના ભાઇ-બહેન, ના કોઇ અન્ય સગા કે સંબંધિઓ, ના કોઇ સમાજ; એનું પોતાનું કહી શકાય એવું હવે કોઇ કે કશું જ નથી રહ્યું.\nએટલે, સંન્યાસની વ્યવસ્થા ગજબની છે – આપણે સંન્યાસીને એવું ના પૂછી શકીએ કે તમે કઇ જ્ઞાતિના છો, તમારું ગામ ક્યાં છે, તમારા મા-બાપ કોણ, તમે શું ભણ્યા છો?… કેમ કે એણે તો સમાજ-સંસાર સાથેની એની ડોર કાપી જ નાંખી છે… તમે કોઇ સંન્યાસી વિશે કશું પણ જાણતા નથી તો પણ એની સ્થિતિને, એને તમે સ્વીકારો છો, એક્સેપ્ટ કરો છો, માન પણ આપો છો. સંન્યાસી થયા પછી તમને એક આંતરિક ભાવના જાગે છે કે અરે! બધું જ આપણું છે, બધાં’ય માણસો આપણા છે, બધાં’ય ઘર આપણા છે, સમસ્ત કુદરત આપણી છે, કોઇ પારકું છે જ નહીં… કશું પારકું નથી.\nમેં પહેલાં વાત કરી હતી કે એક વખત સ્વામી રામતીર્થ વહાણથી જાપાન ગયા હતા; ત્યારે દરિયા-માર્ગેથી વિદેશ જવાતું હતું. જાપાનનું બંદર આવ્યું અને લોકો ઉતરવાની ઉતાવળમાં હતાં; સ્વામી રામતીર્થ તો આરામથી વહાણના ડેક પર ઉભા-ઉભા મસ્તીથી દરિયાને જોતા હતા.\nઆ દૃશ્ય જોઇને એક ભાઈને જિજ્ઞાસા થઈ, કે એક તો ભગવા વસ્ત્ર પહેરેલા કોઈ વ્યક્તિને જહાજ ઉપર પહેલી વખત જોયા; અને બીજું એ કે એ વ્યક્તિ આ રીતે બહુ શાંતિથી ડેક પર ઊભા છે, કોઈ ઉતાવળ નથી, આરામથી મસ્તીથી દરિયાને જુએ છે. એ એમની પાસે ગયા, અને પૂછ્યું, “તમે ઉતરવાના નથી?” રામતીર્થે કીધું “મારે ઉતરવું છે”. પેલા ભાઇએ ફરી સવાલ પૂછ્યો “ક્યાં જવું છે તમારે? તમે ક્યાં જવાના છો?” રામતીર્થ કહે “મારે એક મિત્ર છે એમને ત્યાં જઈશ.” પેલા ભાઈએ ફરી જિજ્ઞાસા જાહેર કરી, “તમારો ફ્રેન્ડ કોણ છે?” અને તરત જ રામતીર્થે તો એ જ ભાઈની પીઠ પર હાથ મુક્યો અને કહ્યું “આ મારો ફ્રેન્ડ છે.” એટલે, એ ભાઈને જ કહું કે તમે જ મારા ફ્રેન્ડ છો; તો પેલા ભાઈ તો થોડી વાર ચમક્યા, પછી કહે “હા તમે મારી સાથે આવો,” કહીને એ એમના ઘરે લઇ ગયા.\nહવે, તમે કલ્પના કરો કે સ્વામી રામતીર્થને પરમાત્મામાં કેટલો વિશ્વાસ હશે, પોતાની અંદર કેટલી આત્મીયતા હશે, કે એક અજાણ્યા માણસ માટે પણ પોતાપણું હશે તો જ માણસ એવું કહી શકે, અને સામેવાળો માણસ શંકા વગર એને સ્વીકારી પણ શકે. તો, આવું ક્યારે બને?\nહું એક વખત દિલ્લીમાં રોકાયો હતો, ત્યારે ત્યાં ગુરુજીનો એક કાર્યક્રમ હતો એમાં હું ગયો હતો. એ કાર્યક્રમમાં એક ભાઈ, સાધુઓને પીરસવા માટે આવતા; તો, મારી જોડે એમની થોડી વધારે આત્મીયતા થઈ, મારી જોડે વાતો કરી. પછી એક દિવસ એમણે મને પૂછ્યું “તમે મારા ઘરે આવશો?” મેં કહ્યું “કાર્યક્રમ પતી જાય પછી વિચારશું”. મને એમ કે સહજતાથી આમ જ કહ્યું હશે, પણ કાર્યક્રમ પૂરો થયો અને એ તો ભાઈ હાજર થઈ ગયા, રાતના આઠ વાગ્યે આવ્યા, કહે, “ચાલો”.\nતો, હું એમના ઘરે ગયો; દિલ્લીમાં એમનું નાનું ઘર; એક જ રૂમ, એમાં તેમના પત્ની, બે બાળકો, એમના મા પણ હતા, એ પોતે, અને હું. એમણે બધાંની પથારી લાઈનસર કરી દીધી એક ખૂણામાં હું સુઈ ગયો. બીજા દિવસે એ ભાઈ જોબપર જતા રહ્યા, પછી એમના પત્ની એ પણ જોબ પર જતા રહ્યા; બંને છોકરાઓ સ્કૂલે ગયા, અને ઘરમાં હું એકલો. મને થયું, ગજબની વાત છે, હું એક અજાણ્યો માણસ, અને એ ભાઇને મારા પ્રત્યે કેટલો બધો વિશ્વાસ છે કે એ એનું આખું ઘર મારા ભરોસે છોડીને જતા રહ્યા.\nહું કાયમ બપોરે સુઈ જઉં એકાદ કલાક, પણ એ દિવસે હું સૂતો નહીં, મને થયું એ માણસે મારા ઉપર વિશ્વાસ મુક્યો છે, જો હું સૂઈ જઈશ અને ઘરમાં આવીને કોઈ કશું લઈ જાય તો એના વિશ્વાસનું શું? અને એ દિવસે બપોરે હું સુતો નહી.\nસંન્યાસનો મતલબ છે બધું જ આપણું છે; એ જાતની વ્યવસ્થા સ્થૂળ વ્યવસ્થા, બાહ્ય વ્યવસ્થા સંન્યાસની છે, કે હવે એનું કશું જ નહીં, એક સૂક્ષ્મ દોરી પણ ક્યાં’ય બંધાયેલી નથી, કે નથી કોઇ દોરી એને બાંધતી… અને સંન્યાસી તો બસ નીકળી ગયો. અડધું કામ થઈ ગયું, બધું છૂટી ગયું, આત્મા સિવાયનું જે બંધાયેલું હતું એ બધું છૂટી ગયું.\nઆ વાતને સમજજો – લોહીના સંબંધો જે રીતે બાંધે છે, એ વ્યક્તિઓના ‘જીન્સ’ (genes)માં જે સિમિલરિટી હોય છે એ માત્ર ભૌતિકી નથી હોતી, માત્ર ફિઝિકલ નથી હોતી. કોઈ પણ ‘જીન્સ’માં જે એક-સરખી, સિમિલર રચના હોય છે એ ‘જીન્સ’ના લક્ષણો વિશેષ પ્રકારના હોય છે. કોઇ છોડ હશે અને એ જ જાતિનો બીજો છોડ હશે, તો એ છોડવાઓ વચ્ચે સંદેશાઓની આપ-લે હશે – એક છોડ બીજાને મેસેજ કરે છે, વાતચીત પણ કરે, એકબીજાને સમાચાર મોકલે છે, એક છોડને જો કોઇ પ્રકારનો ભય વર્તાયો હોય તો એ ભયનો સંદેશો બધા વચ્ચે પહોંચી જાય; કે અહીં ભય છે, અહીં જીવાત આવી રહી છે, દવા આવી રહી છે.\nઆવી જ રીતે, માણસો જો એક જ લોહીના હોય, એક જ સ્ટ્રકચરના છે, અને આપણે ઈચ્છીએ કે ના ઈચ્છીએ, એક જ લોહીના હોઇએ, એક ‘જીન્સ’ના હોઇએ એ બાંધે જ છે, કુદરતી રીતે, અજાણતા. આવા એક જ લોહીના લોકો વચ્ચે જે કુદરતી બોન્ડિંગ (બંધાણ) હોય છે એને સંન્યાસ તોડે છે, સંન્યાસ એ વ્યવસ્થા તોડે છે.\nતો, એ જે સામાજીક, ભૌતિક વ્યવસ્થા છે, સ્થૂળ વ્યવસ્થા છે એ અનંતમાં વિલીન થવામાં પણ ઉપયોગી થાય છે, નહીં તો આ વ્યવસ્થાએ પહેલા ‘માતૃ દેવો ભવ’, ‘પિતૃ દેવો ભવ’ એવું કીધું છે, અને ગુરુની, ભગવાનની વાતો પછી કરી છે; કેમ કે માતા દેવ છે, પિતા દેવ છે, આચાર્ય પણ દેવ છે, તેથી એ બધાં પૂજનીય છે… અને એ જ વ્યવસ્થાએ જે સંન્યાસની વ્યવસ્થા આપી એમાં એવું પણ કીધું છે કે સંન્યાસમાં કોઈ ગુરુ નથી, કોઈ મા નથી, કોઈ બાપ નથી, બીજું કશું જ નથી સંન્યાસમાં, એક આત્મા જ છે. તો, એક જ વ્યવસ્થાએ બે પરસ્પર વિરોધી જણાતી વિચારધારાઓ આપી છે, પણ એ બંનેમાં પરસ્પર વિરોધ પણ નથી.\nસંન્યાસ એ પૂર્ણતા માટેની વ્યવસ્થા છે, કે હવે સંન્યાસીની બીજી કોઈ જ અભિલાષા રહી નથી, કોઈ લૌકિક ઈચ્છાઓ રહી નથી માત્ર આત્મા માટેની જ અભિલાષા રહી છે; એટલે આ વ્યવસ્થા સંન્યાસી માટે છે જેમાં પૂર્ણતા જ જોઈએ; જેમ-જેમ એ અભિલાષા વધે છે તેમ-તેમ સંન્યાસીના પોતાના વિકાસની યાત્રા આરંભાય છે, અને એ યાત્રા અંદરની તરફ થાય છે.\nઆપણી સંસ્કૃતિ એ માત્ર બહારના ભૌતિકી વિકાસની જ વ્યવસ્થા નથી આપી, કે નથી માત્ર અંદરના વિકાસની જ વ્યવસ્થા આપી, પરંતુ અંદરના અને બહારના એમ બંને દિશાના વિકાસની વ્યવસ્થા આપી છે, કેમ કે એ બંને એક-બીજાના વિરોધી નથી, પરંતુ એક-બીજા માટે પૂરક છે.\nમનુષ્ય અને સમાજના વિકાસની વાત એક નાના છોડની વાતથી સમજીએ – છોડના બે ભાગો હોય છે, એક, જે બહાર દેખાય છે એ, અને બીજો, જે જમીનની અંદર દટાયેલા મૂળીયા છે એ. આ બંને ભાગોનો વિકાસ સમાંતર હોય તો જ છોડ વૃદ્ધિ પામે છે, વૃક્ષમાં પરિણમે છે અને ત્યારે જ એ વૃક્ષ ફળ આપે છે. વૃક્ષનું થડ, પાંદડાઓ, ફૂલો, ફળ એ બધું મૂળથી અલગ નથી, એ બધું એક જ છે.\nઆજનું વિજ્ઞાન માત્ર બહાર જ જુએ છે, શરીર સુધી જ જુએ છે, એ દરેક વસ્તુના મોલેક્યુલર સ્તર સુધી જઈ શકે છે, પરંતુ એનાથી આગળ, સુક્ષ્મતામાં નથી જોઇ શકતું. એટલે, અધ્યાત્મરૂપી આપણું વિજ્ઞાન જે છે એને સમજજો, કે જ્યાં સુધી કોઇ પણ વસ્તુની સૂક્ષ્મતાને એના મૂળ સુધી નહીં લઈ જઈ શકીશું ત્યાં સુધી એ વસ્તુ સાથે પુરેપુરો ન્યાય નહીં કરી શકીશું.\nમાની લો કે આપણી પાસે કોઈ લાકડું છે, અને માત્ર સ્થૂળ, બહારની જ વાતો સમજીએ છીએ, તો એમાંથી આપણે ખુરશી, ટેબલ કે એવી કોઈ વસ્તુ બનાવી શકીશું. આજનું વિજ્ઞાન આનાથી આગળ નહીં જઇ શકે, પરંતુ એ જ લાકડાના સૂક્ષ્મમાં જો જઇ શકાય એના એટમ, ઇલેક્ટ્રોન સુધી, કે એના હજુ સૂક્ષ્મ સ્તરે જઇ શકીએ અને ત્યાં અમૂક પ્રકારના ફેરફારો જો કરી શકીએ તો એ જ લાકડાને લોખંડ બનાવી શકાય, અન્ય ધાતુ કે વસ્તુઓ પણ બનાવી શકાય. આ જુદા પ્રકારના વિજ્ઞાનથી કોઇ પણ વસ્તુને શું-શું ના બનાવી શકીએ!! વળી, જ્યારે કોઇ પણ વસ્તુની સૂક્ષ્મતામાં જતાં જઇએ છીએ ત્યારે એ જ વસ્તુમાંથી બનાવી શકાતી અન્ય વસ્તુઓના વૈવિધ્યની શક્યતાઓ ખુલતી જાય છે.\nહમણાં થોડા દિવસ પહેલાં જ વાંચતો હતો કે આધૂનિક ટેક્નોલોજીના સંશોધકોએ એવા નવા સોફ્ટવેર વિકસાવ્યા છે કે જેના દ્વારા Whatsapp મેસેજને એ લોકો એમની રીતે તો ફેર-બદલી કરી શકે, અને એનાથી પણ આગળ જઇને એવું નવું app વિકસાવ્યું છે WhatsApp Toolbox કે જે કોઇ આ એપ પોતાના ફોનમાં ડાઉનલોડ કરે તો વ્યક્તિગત રીતે એ પણ મેસેજ બદલી શકે.\nહવે, ધારો કે ઓફિસથી તમારો સહ-કર્મચારી તમને પૂછે કે “તમે આજે ઓફિસે કેમ નથી આવ્યા? ” તમે Whatsapp પર મેસેજ લખીને મોકલો કે “આજે હું બીમાર છું, મારાથી આવી શકાય એવું નથી.” હવે, નવા સોફ્ટવેરને આધારે આ જ મેસેજ Whatsapp-વાળા તો બદલી શકે છે, અને સહ-કર્મચારી પણ એને જે મેસેજ મળે તે મેસેજને જાતે બદલીને એવો બનાવી શકે કે ‘આજે મારે ઓફિસમાં આવવાનું નહોતું, હું તો અહીં રેસ્ટોરન્ટમાં મોજ કરું છું.’ હવે તમારો સહ-કર્મચારી આ બદલેલો મેસેજ જઈને તમારા બોસને બતાવે તો તમારું શું થાય? પરિણામ શું આવે?\nલગભગ એક દાયકાના સંશોધનો બાદ સંશોધકો આવું કરી શક્યા હતા. આવા નવા ડેવલપ કરાયેલા સોફ્ટવેરને તમારા ફોન/કમ્પ્યુટરમાં ડાઉનલોડ કરો તો એ નવા સોફ્ટવેરથી તમે પણ એ પ્રમાણે ઘણું બધું બદલી શકો છો.\nછેલ્લા થોડા વર્ષોથી વિકસેલી Artificial Intelligence (AI) ટેક્નોલોજીને આધારે વિકસાવાયેલી એક નવી ટેક્નોલોજીને બે અલગ-અલગ શબ્દો (Deep+fake)ના જોડાણથી બનાવાયેલા એક નવા શબ્દ Deepfake, (ઉંડાણ-પૂર્વકની નકલ)ના હુલામણુ કહી શકાય એવું નામ અપાયું છે.\nઆપણે કોઈ પણ વીડિયો જોઇએ તો એ સાચો છે એમ જ માની લેઇએ છીએ, એને કરપ્ટ/ચેંજ કરી શકતા ન હતા. નવી ટેક્નોલોજીને આધારે બીજી રીતે પણ થઇ શકે છે -વીડિયો, એમાંના ચહેરા, શબ્દો બધું આ આધારે કોઇ પણ જાણકાર વ્યક્તિ મૂળ વિડિઓમાંના એક-બે જાણીતી વ્યક્તિના ચહેરા પણ બદલી શકે, એમના મૂળ વિડિયોમાં બોલાયેલા શબ્દો, વાક્યો, આખી-ને-આખી વાતો, વક્તવ્ય સુદ્ધાં બદલી કે ઉલટાવી શકાય છે.\nહવે આ Deepfake ટેક્નોલોજી દ્વારા કોઈ પાંચ-દશ મિનિટનો જે વિડીયો અને ઓડીઓ હશે એને એ મૂળ વાત કહેનાર વ્યક્તિના ચહેરા ઉપર બીજી જ કોઇ વ્યક્તિના ચહેરાને મૂકી શકાય છે – એટલે, બીજી વ્યક્તિએ એમાંનું કશું જ ના કીધું હોય, તો પણ એ આબેહુબ રીતે ફેર-બદલી કરાયેલા વીડિયોને આધારે લોકોને એવું જ સમજાય કે એ બીજી વ્યક્તિએ જ આ કીધું છે. આવું કરવા માટે એ લોકો બીજી વ્યક્તિના હજારો ફોટા પાડીને એમાંથી હોંઠનું હલન-ચલન, ચહેરાના હાવભાવ, એક-એક મુવમેન્ટ, જેશ્ચર્સ (gestures)ને ઝીણા (માઇક્રો) ભાગોમાં વિભાજીત કરી, એનું પછી study કરે છે, એને પહેલી વ્યક્તિના ફોટાઓ ઉપર પરફેક્ટલી મેચ કરી મૂકી ‘દે છે. આ રીતે, એ લોકોએ જે વ્યક્તિ પાસે જે બોલાવવું હશે એ બોલાવડાવી શકે છે.\nઆવો જ (બદલાયેલો) વીડિયો તમારો આવશે, તમારા ચહેરાના હાવભાવ, ફ્રેશ હશે, હોંઠ, હાથ-પગ એવી રીતે હાલતા હશે, બધું જ થતું હશે, તમારાથી માનો કે વિરોધીઓએ જે બોલાવવું હોય એ લોકો વીડિયોની આ નવી ટેક્નોલોજી દ્વારા બોલાવી શકે છે… પણ વાસ્તવમાં, હકીકતમાં બીજા કોઇએ કીધું હોય, અને વીડિઓમાં તમે દેખાઓ, એટલે જોનારા એમ સમજે કે તમે જ એ બધું કીધું/કર્યું છે. એવું પણ થઇ શકે – Deepfake, ઉંડાણ-પૂર્વકની નકલ દ્વારા.\nએ સંશોધકો ગજબની બારીકાઇથી આવું કેવી રીતે કરી શક્યા? કેમ કે સંશધોકો એમના સોફ્ટવેર અને ટેક્નોલોજીના ક્ષેત્રમાં ઇનર-લેયર, ઉંડાણમાં ગયા છે, વધારે સૂક્ષ્મમાં ગયા છે.\nએવી જ રીતે આપણા દેશમાં ચેતના તરફની યાત્રા કરતા-કરતા યોગીઓ ધ્યાન અને સમાધિના માર્ગે પ્રકૃતિના મૂળ તત્ત્વ સુધી ગયા, ત્યાં જઈને એ લોકો મૂળ તત્ત્વને કન્ટ્રોલ કરી શકતા હતા અને મૂળ વસ્તુમાંથી બીજી જ વસ્તુ સહેલાઇથી બનાવી શકતા હતા, એવી સિદ્ધિઓ ધરાવતા સિદ્ધોની વાત આપણે સાંભળી હશે પણ એ માત્ર કથા-વાર્તા નથી, બધું જ શક્ય છે.\nસ્વામી વિશુદ્ધાનંદજી હતા, તેમણે સૂર્ય સાધના સિદ્ધ કરી હતી; તેઓ સૂર્યના કિરણોથી તમે જે કહો એ બનાવી (રૂપાંતરિત કરી) દે’તા હતા – તમે કહો કે ગુલાબનું ફૂલ, તો તેઓ ગુલાબનું ફૂલ બનાવી દે; તમે કહો સફરજન, તો તેઓ સફરજન બનાવી દે… કેમ કે એમની સિદ્ધિથી તેઓ મૂળ તત્ત્વને સૂક્ષ્મતાથી, ભીતરથી કંટ્રોલ કરી શકતા હતા. એ જ ચેતનાની અંદરની યાત્રા છે.\nઆજના વિકાસનો જે કન્સેપ્ટ, અવધારણા છે તે માત્ર ભૌતિક અને એ પણ બહુ જ સીમિત છે – પૈસા, ઘર, મકાન, ગાડી, વાહન અને ઉચ્ચ એજ્યુકેશન, અને આ એજ્યુકેશન પણ કેવું, કે જેમાં પૈસા વધારે મળતા હોય એ જ, બીજું નહીં, જેમાં વધારે મોટું ‘પેકેજ’ હોય એ જ એજ્યુકેશન કહેવાય, બીજું એજ્યુકેશન નહીં કહેવાય.\nપાશ્ચાત્ય દેશોની વિસ્તરેલી ભૌતિકી વિચારધારાને કારણે આપણે માટે પણ વિકાસ એટલે માત્ર બહાર દેખાતી ભૌતિક વસ્તુઓ, વૈભવ, અને એમનું વિજ્ઞાન ત્યાં સુધી જ જઈ શકે છે, પણ આ બધામાં મારો પોતાનો, અંદરનો વિકાસ શું છે? આ બધાંમાં હું ક્યાં છું? બાહ્ય ચમકતા વિકાસમાં હું ક્યાં છું? મારી કિંમત પણ અંકાય છે માત્ર પૈસા, ધનદોલત એવા બધાથી; અને છોકરાના લગ્ન માટે છોકરી જોવા જાઓ તો છોકરો ભણેલો છે કે કેમ, કેટલું ભણ્યો છે? એનું ઘર છે કે નહીં, ગાડી-બાડી છે કે નહીં … બધે આ માપદંડોથી જ છોકરાની ‘કિંમત’ અંકાય છે.\nઆ સમાજમાં જો મારી પાસે પૈસા ના હોય, ઘર ના હોય, ગાડી ના હોય તો શું મારી કોઈ કિંમત નથી? મારી શું કિંમત? તમે ઘડિયાળની ગુણવત્તા, એની કિંમત ઘડિયાળથી નક્કી કરો કે એના પેકિંગના ડબ્બા પરથી? ઘડિયાળનો પેકિંગ બોક્સ સરસ હોય એટલે ઘડિયાળ પણ સારું જ હોય એમ માની ખરીદો છો? એવી જ રીતે, મારી કિંમત શું? એક વ્યક્તિ, માણસ, મનુષ્ય તરીકે તમારો વિકાસ શું કહેવાય?\nસંન્યાસનો અર્થ છે કે મનુષ્યનો, મારો પોતાનો વિકાસ, મારી ચેતનાનો વિકાસ – એટલે સંન્યાસની આખી યાત્રા એ અંતર્યાત્રા છે, આપણા સૌના, બધી જ વસ્તુઓના, સમસ્ત જગતના મૂળ તત્ત્વ સુધી પહોંચવાની યાત્રા છે, જેમાં સંન્યાસીને માત્ર પૂર્ણતા જ જોઈતી હોય, બીજું કશું નથી જોઈતું, એને વચ્ચેનું કશું જ ના જોઈએ.\nરામકૃષ્ણએ એક વખત વિવેકાનંદને પૂછ્યું કે “મને સાધનાકાળમાં બહુ બધી સિદ્ધિઓ મળી હતી, મારી ઇચ્છા છે કે હું તને મારી સિદ્ધિઓ આપી દઉં, તો તું શું કહે છે?” વિવેકાનંદે પૂછ્યું કે “એનાથી મને ભગવાન મળશે? એનાથી મને આત્મા મળશે?” રામકૃષ્ણએ કીધું, “ના, આત્માની કોઈ ગેરંટી નથી પણ તને સિદ્ધિઓ જરૂર મળશે, તારામાં શક્તિઓ બહુ આવી જશે”, તો વિવેકાનંદે ના કહી, કહે કે મારે એ સિદ્ધિઓ નથી જોઈતી.\nઉપનિષદમાં પણ આવા જ એક સંવાદની વાત આવે છે – ઋષિ યાજ્ઞવલ્કય સંન્યાસ લેતી વખતે એમના પત્ની મૈત્રેઇને સંપત્તિ આપીને જતા હતા; મૈત્રેઇએ સવાલ કર્યો, તમે કેમ જાઓ છો? યાજ્ઞવલ્ક્ય કહે, સત્ય માટે જાઉં છું. મૈત્રેઇ કહે મને એ સત્ય જ જોઈએ, જેનાથી મને અમૃત-તત્ત્વ ના મળે, સત્ય ના મળે તો, આ સંપત્તિને લઈને હું શું કરીશ?\nએટલે, સંન્યાસનો અર્થ એ છે કે જેને સત્ય સિવાય કશું જ ના જોઈતું હોય. આ વાતને સમજજો, કે આપણે જે ચર્ચા કરી રહ્યા છીએ, કે સંન્યાસનો આદર્શ શું છે? સંન્યાસની વ્યવસ્થા શા માટે છે? સંન્યાસની અવધારણા શું છે?\nજો કોઈ આત્મ-સ્થિતિમાં રહે છે, ચેતના સાથે જીવે છે, તો એની ઉપસ્થિતિ માત્ર અદ્ભૂત છે, એની ઉપસ્થિતિ માત્ર સર્વસ્વ છે. શાસ્ત્રો કહે છે કે એવા જે મહાપુરુષો હોય, જ્ઞાની પુરુષો હોય તો એ જ્યાં રહે છે એ સ્થળ તીર્થ થઈ જાય છે સાંઇની શેરડીને કોણ જાણતું હતું? અરુણાચલને ક્યાં કોઈ જાણતું હતું? ભગવાન શ્રીકૃષ્ણ અને ગોપીઓની વાતો તો આપણે હજારો વર્ષોથી કરતા આવ્યા છીએ, તેમ છતાં, વૃંદાવનને તો આપણે લગભગ સોળમી સદીમાં છે’ક (ત્યારના પશ્ચિમ બંગાળ) કલકત્તાથી ચૈતન્ય મહાપ્રભુજી આવ્યા પછી જાણતા થયા; અને દક્ષિણેશ્વરને એટલું બધું કોણ જાણતું હતું?\nતો, જ્ઞાની-જનો, સંતો, મહાપુરુષો જે બોલી જાય એ શાસ્ત્ર થઈ જાય છે, જે કરી જાય છે એ પૂજા થઇ જાય છે એવી પરમાવસ્થામાં, એવી પરમ-ચૈતન્ય સાથે એક અવસ્થામાં જે જીવી જાય એની આજુબાજુ માત્ર રહેવું એ જ ભાગ્ય છે, એ જ સૌભાગ્ય છે.\nઆપણે Water Has Memory (વૉટર હેઝ મેમરી)ની બાબતમાં વાત થઇ હતી; આ શોધ ઘણી જૂની છે તો પણ વર્તમાનમાં એમાં વધારે કામ થઈ રહ્યું છે. આપણી ભાવનાઓની અસર પાણી ઉપર થાય છે એને વૈજ્ઞાનિકો સમજી શક્યા છે કે પાણી ઉપર આપણી ભાવનાઓની, વિચારોની શું અસર થાય છે; ઘણા સંશોધનો બાદ વૈજ્ઞાનિકો સમજી શક્યા છે કે એનાથી પાણીની આખી ભૌતિક રચના બદલાઈ જાય છે. તમે જો પાણીને પ્રેમ કરો તો એની ભૌતિક રચના જૂદી જ થઈ જાય, એના molecules જે ક્લસ્ટર્સ બનાવે એ જુદી જાતના બનાવે અને એની ભૌતિક રચના બદલાય; તેનાથી પાણીના ગુણધર્મો પણ બદલાઈ જાય છે. તમે જો પ્રેમભાવવાળાઓની ઉપસ્થિતિમાં આજુબાજુ પાણી મુક્યું હોય તો એ પાણી ધીમે-ધીમે અમૃત થઈ જાય છે; જેવા લોકો આજુબાજુમાં હોય એ લોકોના ભાવોની અસર પાણી પર થાય છે; પાણી દવા થઈ જાય છે, અને દુષ્ટ પ્રકૃતિના માણસોની આજુબાજુમાં પાણી ભર્યું હોય તો પણ પાણી ઝેર થઈ જાય છે.\nઆ વિષયમાં દુનિયામાં ઘણા પ્રયોગો થયા છે, અને એ પણ જોવાયું છે કે માણસોના ભાવોની અસરથી બધું જ બદલાય છે, માત્ર પાણી જ નથી બદલાતું. આવી રીતે લોકોની આજુ બાજુમાં રહેલી દરેક વસ્તુઓ જો એ પ્રમાણે બદલાતી હોય છે – ત્યાંની માટી, પથ્થર, છોડ-વૃક્ષ એ બધાંમાં જો બદલાવ આવે છે, તો, વિચાર કરો કે આત્મ-સ્થિતિ તો પ્રેમની પરાકાષ્ઠા છે, આત્મસ્થિતિ બોધની પરાકાષ્ઠા છે, આનંદની પરાકાષ્ઠા છે, તો, આવા જ્ઞાનીજનો, સંતોની આજુબાજુના લોકો, વસ્તુઓ ઉપર શું અને કેવી સારી અસર થતી હશે? જ્યાં આવા મહાપુરુષો એવી સ્થિતિમાં જીવી જાય છે તો ત્યાં બધું જ બદલાઈ જાય છે.\nછેલ્લા એક દાયકાથી અમેરીકાના એક સેલ (cell) બાયોલોજીસ્ટ Bruce Liptonએ આ વિષય ઉપર ઘણું કામ કર્યું છે. એમણે Biology of Belief (બાયોલોજી ઓફ બીલીફ) નામનું સરસ પુસ્તક પણ લખ્યું છે; એ પુસ્તક મળે તો વાંચજો તો સમજાશે કે આપણી ભાવનાઓની અસર મનુષ્યના છેક કોષો પર કેવી રીતે અને શું થાય છે.\nમારી ભાવનાથી જો પાણી બદલાય છે, માટી બદલાય છે, વૃક્ષ બદલાય છે, તો મારા-તમારા શરીરમાં 80 ટકા પાણી છે એ પાણી બદલાય જાય, એના કણ-કણ બદલાય જાય, કણ-કણ અમૃત પણ થઈ જઈ શકે છે. ભાવનાઓની તીવ્રતાને આધારે જે માણસ આનંદમાં જીવતો હોય એના મન-મસ્તિષ્ક, માંસ, મજ્જા, હાડકા સુધી બધું જ બદલાઈ જાય છે. એટલે, એ વૈજ્ઞાનિકે શું કીધું કે અત્યારે આખી દુનિયામાં માણસ એટલો બધો લોભી થઈ ગયો છે, એને પૈસા સિવાય કશું દેખાતું જ નથી, સ્વાર્થ સિવાય કશું દેખાતું નથી; અને અંગ્રેજીનો જે capital I એ આખી દુનિયામાં ફેલાઈ ગયો છે, હવે બસ ‘હું’ ‘મારું’ (I, ME, Myself); ‘મારી સ્વતંત્રતા’ (My Personal Freedom) એ જ મહત્વનું છે; પરંતુ, ધીમે-ધીમે બધું એની ધારણાથી વિપરીત થતું જાય છે, એને કશી ખબર નથી પડતી કે એનું કશું રહ્યું નથી બધું સરકારની પાસે જતું રહ્યું છે માણસ કેટલો બધો સ્વાર્થી થતો જાય છે.\nબ્રુસ લિપ્ટને સમજાવ્યું છે કે માણસના વધતા લોભ, લાલચ, ઇર્ષ્યા, હિંસા જેવા નેગેટિવ વિચારો, ભાવોને કારણે એના શરીનું આખું cellular structure કઇ રીતે બદલાઇ જાય છે, એની અસર આખા શરીર પર કેવી પડે છે, કેવા ફિઝિઓલોજીકલ ચેંજીસ આવે છે, એ બધી વાતોનું એણે ખૂબ ઉંડાણ–પૂર્વક સંશોધન કર્યું છે. એનું કહેવું છે કે માણસ જો લોભી-હિંસક એવો-ને-એવો જ રહેશે, જ્યાં સુધી માણસ પોતાના વિચારો, ભવનાઓ, સ્વભાવ, વાણી-વર્તન જાતે સકારાત્મક રીતે બદલશે નહીં ત્યાં સુધી આ પૃથ્વીપરના જીવનમાં સુધારો નહીં થાય.\nએટલે, તમે જોતા હશો કે ધીમે-ધીમે આખી દુનિયામાં યોગ કેમ સ્વીકૃત, પોપ્યુલર થઈ રહ્યો છે. નાના બાળકોપર પણ હવે તો એના પ્રયોગો થયા છે કે જે બાળકો બહુ હાઇપર એક્ટિવ હોય, તોફાની હોય, એ કોઇ સાઇકિક સમસ્યાઓથી પીડાતા હોય એ બાળકોને યોગના હલકા આસનો, થોડા પ્રાણાયામ, થોડું મેડિટેશન પણ કરાવવાથી ઘણા સારા પરિણામો જોવા મળ્યા છે, કેમ કે યોગ, પ્રાણાયામ વિગેરે કરાવવાથી એમના cellular structure બદલાય છે.\nહવે વિચાર કરો કે, જે યોગી, સંત, જ્ઞાની આત્મ-સ્થિતિમાં રહ્યા હોય તે કેવા થઈ ગયા હોય? એટલે, કોઈ મહાપુરુષે, કોઈ સંતે એ કોઈ પણ વસ્તુ વાપરી હોય તો આપણે એ વસ્તુને ભાવથી, પ્રેમથી સંઘરીને રાખીએ છીએ.\nએક બહુ મોટા સંત થઈ ગયા, એ ગુરુ સ્વામી વિવેકાનંદની પાસે થોડો સમય રહ્યા હશે, ત્યારે સ્વામી વિવેકાનંદે એમને એક ચપ્પુ આપ્યું હતું; એ ચપ્પુ પોતે જીવ્યા ત્યાં સુધી સંઘરીને રાખ્યું હતું. આપણે કોઇ નાની વસ્તુ પણ વાપરવી હોય તો પહેલા કોઈ મહાપુરુષને કહીએ કે તમે એને (એ વસ્તુને) થોડો સ્પર્શ કરી ‘દો ને!\nઆપણે સમજતા નથી કે આવું કરવાથી શું થઈ રહ્યું છે, પણ આપણી અંદર એ પ્રમાણેના સંસ્કારો કેટલા ઉંડા છે! તમે ધ્યાન આપ્યું હશે કે આપણી વ્યવસ્થામાં ગૃહસ્થને અગ્નિ-સંસ્કાર કરીએ છીએ, પણ સંન્યાસીને અગ્નિસંસ્કાર નહીં, સમાધિ આપીએ છીએ, કેમ કે તેનું શરીર તો મંદિર થઈ ગયું હોય, એની અંદર પરમાત્માનો પ્રકાશ થઇ ગયો હોય. ગૃહસ્થના પાર્થિવ શરીરને આપણે સળગાવીએ છીએ કેમ કે એની ચેતના દેહભાવમાં હોય છે. મરી ગયા પછી એની ચેતનાને એમ જ થાય કે આ મારું શરીર છે, મારો દેહ છે’ એટલે ચેતના એ દેહને છોડીને જલ્દી જતી નથી. વળી, એના કર્મો એવા હોય કે તરત જ નવો જન્મ મળતો ના હોય, તો એ ચેતના એની આજુબાજુ જ ભમ્યા કરે છે, એને છોડતી જ નથી. કેટલાય ઉદાહરણો એવા છે કે ઘરમાં આસક્તિ રહી ગઈ હોય, કોઈનું કશું કામ બાકી રહી ગયું હોય, કોઈનું મર્ડર થઈ ગયું હોય, એવા જીવે પછી પોલીસને પણ મદદ કરી હોય. તો, એ ચેતના એ શરીરને મૂકીને જાય નહીં, એટલે આપણી વ્યવસ્થા એવી ઉભી થઇ કે માણસના મૃત્યુ પછી એના શરીરને સળગાવી દે’વામાં આવે છે. મર્યા પછી ચેતના સૌથી વધારે રોકાય છે માથામાં. એટલે, જો શરીર બળતા કોઈની ખોપડી રહી જાય તો તાંત્રિકો એ ઉપાડી લઈ લે, અને એ ખોપડીથી જેનું શરીર હતું એ જીવને તંત્ર વિદ્યાથી પાછો ખેંચી લાવીને એને પોતાના વશમાં રાખે, કેમ કે એ શરીરની ચેતના ત્યાં જોડાયેલી હોય છે, એટલે, ગૃહસ્થને અગ્નિસંસ્કાર કરીએ છીએ; અને એના જે હાડકાં બચ્યાં હોય એને આપણે નદીમાં પધરાવી દઈએ છીએ, એને વિસર્જન કરી દઈએ છીએ.\nએટલે, સંન્યાસનો અર્થ છે કે સંન્યાસીએ ક્યાં’ય રોકાવાનું નથી, અને એ જ્યાં હોય એને પણ ધીમે-ધીમે છોડી દેવાનું છે. ઋષિઓએ સંન્યાસની આખી જે વ્યવસ્થા આપી છે તે એવી રીતે તેની ગોઠવણ કરીને આપી છે કે આ ચેતના-ઉપાસક વ્યક્તિને, એ ઇચ્છનીય સ્થિતિ મેળવવા માટે તેને સહયોગી થાય એ રીતે એ વ્યવસ્થા ઊભી કરી છે. તો, આપણે સંન્યાસની શું વ્યવસ્થા છે એ હવે પછી વાત કરીશું.\nPreviousભારતીય સંસ્કૃતિ – પ્રવચન પુષ્પ – ૩૧ – વાનપ્રસ્થાશ્રમ\nNextભારતીય સંસ્કૃતિ – પ્રવચન પુષ્પ ૩૫ – સંન્યાસ – ૪\nગુરુદેવ શ્રી સ્વામી શિવાનંદજી દ્વારા જાણેલા યોગના ફાયદાઓ


શ્રેષ્ઠ Upwork વિકલ્પો અને હરીફ (શોધવી) Freelancers)\nસુધારાશે: માર્ચ 19, 2021\nઆના9શ્રેષ્ઠ વિકલ્પો શોધો Upwork સારી શોધવા માટે freelancerઓ અને તમારા વ્યવસાયને વધવા માટે પ્રતિભા\nતમને ટી-શર્ટ ડિઝાઇનની જરૂર હોય, WordPress વિકાસ અથવા એન્ટરપ્રાઇઝ-લેવલ સ softwareફ્ટવેર એપ્લિકેશન, ત્યાં પ્રતિભાશાળી છે freelancerઓ Upwork કોણ કરી શકે છે.\nત્યાં વધુ સારા છે Upwork ત્યાં વિકલ્પો? હા ત્યાં છે. અહીં જેવી સાઇટ્સની સૂચિ છે Upwork ટોચ શોધવા માટે મદદ કરવા માટે freelancers.\nવિશ્વભરમાંથી ટોચની 3% પ્રતિભા ભાડે રાખો.\nUpwork માટેનું બજાર છે freelancers બીજી બાજુ, યુટિયમ એ આઉટસોર્સિંગ એજન્સીઓના ટોચના વિકાસકર્તાઓ અને એન્જિનિયરોની નિમણૂક માટેનું એક મંચ છે જે તમને ફ્રીલાન્સિંગ પોર્ટલ જેવા નહીં મળે. Upwork. YouTeam ના ટેલેન્ટ પૂલની બધી કંપનીઓને સખત પરીક્ષણ અને યોગ્ય ખંત પ્રક્રિયામાંથી પસાર થવું પડશે.\nFiverr પ્રો ટોચ તક આપે છે freelancers જે ચકાસાયેલ છે, અને તારાઓની ગુણવત્તા અને સેવા માટે હાથથી ચકાસાયેલ છે.\nવિપરીત Upwork, ક્રેડોની ટીમ તમારી નોકરી માટે શ્રેષ્ઠ એસઇઓ, પીપીસી અને ડિજિટલ માર્કેટર્સને ભરતી કરવાની સંપૂર્ણ પ્રક્રિયામાં સહાય અને માર્ગદર્શન આપે છે. ક્રેડો તમારી પ્રોજેક્ટ જરૂરિયાતોને આધારે, તેમના વિશિષ્ટ નેટવર્કથી હેન્ડપીક્ક્ડ ડિજિટલ માર્કેટિંગ પ્રદાતાઓ સાથે તમને મેચ કરશે.\nUpwork હજારો સક્રિય છે freelancerતેમની સાઇટ પર. તમારે જે પણ કામ કરવાની જરૂર છે, તે તમને સરળતાથી લાયક મળશે freelancerકાર્ય માટે ઓ.\nજો તમે ગુણવત્તા સાથે કોઈ બાંધછોડ કર્યા વિના વિકાસ અથવા ડિઝાઇન કાર્ય પૂર્ણ કરવા માંગતા હો, તો પછી સાથે જાઓ ટોપલ. તેઓ શ્રેષ્ઠ પ્રવેશની ઓફર કરે છે freelancerઇન્ટરનેટ પર છે અને તે શ્રેષ્ઠમાંની એક છે Upwork સ્પર્ધકો.\nમુખ્ય પૃષ્ઠ » બ્લોગ » ઉત્પાદકતા »9શ્રેષ્ઠ Upwork વિકલ્પો


ચંદ્ર પર પહેલો પગ બાહુબલીએ મૂક્યો હતો, વિચિત્ર જવાબ છતાં વિદ્યાર્થીને ૧૦માંથી ૧૦ માર્ક્સ મળ્યાં - GSTV\nસોશિયલ મીડિયામાં એક ઉત્તરવહીનો ફોટો વાયરલ થયો છે. એમાં વિદ્યાર્થીને પૂછવામાં આવ્યું હતું કે ચંદ્ર ઉપર પગ મૂકવાનો પ્રથમ માનવી કોણ હતો? જવાબમાં વિદ્યાર્થીએ બાહુબલીનું નામ આપ્યું હતું.\nઆઈપીએસ રૃપિન શર્માએ એક ફોટો ટ્વિટ કર્યો હતો. એ ફોટો હિન્દીની કોઈ પરીક્ષાનો હતો. એમાં વિદ્યાર્થીને પૂછવામાં આવ્યું હતું કે ચંદ્ર ઉપર પહેલી વખત પગ મૂકનારા માણસનું નામ શું હતું?\nવિદ્યાર્થીએ બાહુબલીનું નામ લખ્યું\nજવાબમાં વિદ્યાર્થીએ બાહુબલીનું નામ લખ્યું હતું, પરંતુ એમાં વિદ્યાર્થીએ જે ક્રિએટિવિટી બતાવી તેની ચારેબાજુ પ્રશંસા થઈ હતી. વિદ્યાર્થીને નીલ આર્મસ્ટ્રોંગના નામમાં ક્રિએટિવિટી કરીને બાહુબલી નામ બનાવ્યું હતું.\nવિદ્યાર્થીએ લખ્યું હતું કે બાહુ : આર્મ અને બલી એટલે સ્ટ્રોંગ. તેના આ જવાબ સામે પરીક્ષકે ૧૦માંથી પાંચ માર્ક આપ્યા હતા અને બાજુમાં લોજિક માટે બીજા અલગથી પાંચ માર્ક આપ્યા હતા. એટલે કે સરવાળે વિદ્યાર્થીને ૧૦માંથી ૧૦ માર્ક્સ મળ્યા હતા.\nઆ ઉત્તરવહીમાં તારીખ તો ૨૦૧૭ની દેખાય છે, પરંતુ એ ફોટો હવે વાયરલ થયો છે. લોકોએ વિદ્યાર્થીના સર્જનાત્મક જવાબની પ્રશંસા કરી હતી અને તેના પરીક્ષકે લોજિકના માર્ક આપીને વિદ્યાર્થીને મોટિવેટ કર્યો તેના પણ લોકોએ વખાણ કર્યા હતા. ટ્વિટરમાં શેર થયેલી આ ઈમેજ સોશિયલ મીડિયામાં ભારે વાયરલ થઈ હતી.


અનિલ કપૂરનો ખુલાસો, ફક્ત પૈસા માટે સાઇન કરી હતી આ ફિલ્મ - GSTV\nHome » News » અનિલ કપૂરનો ખુલાસો, ફક્ત પૈસા માટે સાઇન કરી હતી આ ફિલ્મ\nઅનિલ કપૂરનો ખુલાસો, ફક્ત પૈસા માટે સાઇન કરી હતી આ ફિલ્મ\nઅનિલ કપૂર હાલ પોતાની અપકમિંગ ફિલ્મ ફન્ને ખાનને લઇને વ્યસ્ત છે. ફન્ને ખાનમાં અનિલની સાથે સાથે ઐશ્વર્યા રાય અને રાજકુમાર રાવ પણ જોવા મળશે. તાજેતરમાં જ અનિલ કપૂરની ફિલ્મ રેસ-3 બોક્સ ઑફિસ પર ઉંધે માથે પટકાઇ હતી. ઉલ્લેખનીય છે કે રેસની ત્રણેય કડીઓમાં અનિલ કપૂર જોવા મળ્યાં હતા.\nઆ ફિલ્મમાં સલમાન ખાનનો જાદુ પણ ન ચાલ્યો. એક ઇન્ટરવ્યુ દરમિયાન જ્યારે અનિલ કપૂરને પૂછવામાં આવ્યું કે તેમણે શા માટે રેસ-3માં કામ કરવાનું પસંદ કર્યુ તો તેમણે મજાકિયા અંદાજમાં જવાબ આપ્યો કે પૈસા માટે. તેમણે જણાવ્યું કે હું જ્યારે પણ કોઇ ફિલ્મ કરૂ છું ત્યારે પૈસા વિશે પહેલા વિચારુ છું કારણ કે આ મારુ પ્રોફેશન હોવાની સાથે તેનાથી જ હું મારુ ઘર ચલાવી શકું છું. આ ઉપરાંત અનિલે કહ્યું કે, જો હું પૈસા તરફ ધ્યાન નહી આપું તો મારુ ગુજરાન કેવી રીતે ચાલશે.\nઉલ્લેખનીય છે કે ફન્ને ખાનમાં અનિલ કપૂર એક ડ્રાઇવરના પાત્રમાં છે. આ ફિલ્મ3ઑગસ્ટના રોજ રિલિઝ થવા જઇ રહી છે. ફન્ને ખાન ઉપરાંત અનિલ કપૂર ‘એક લડકી કો દેખા તો એસા લગા’ ફિલ્મમાં પણ જોવા મળશે. તેમાં તેઓ પોતાની દિકરી સોનમ કપૂર સાથે જોવા મળશે. આ ફિલ્મમાં પણ તેમની સાથે સાજકુમાર રાવ ચમકશે. ફિલ્મનો ફર્સ્ટ લુક રિલિઝ કરી દેવામાં આવ્યો છે જેને દર્શકો ખૂબ જ પસંદ કરી રહ્યાં છે.\nAishwarya RaiAnil kapoorEk Ladki Ko Dekha To Aisa LagaFanney KhanRace 3\nહેલ્મેટ પહેરવા પર કેન્દ્ર સરકારે લીધો અગત્યનો નિર્ણય : વાહન ચાલકોને થશે મોટી રાહત\nસેમસંગ દ્વારા Gear IconX 2018 થયું લોન્ચ, જાણો તેના ફિચર્સ વિશે


Number of Visits : 9361923\nકુંતલ આજે ખૂબ જ ખુશ હતો. ત્રણ વર્ષ જૂની સ્વિફ્ટ ગાડી વેચીને આજે દશ લાખની નવી ગાડી ખરીદી હતી. છેલ્લાં બાર વર્ષમાં એણે ખૂબ જ પ્રગતિ કરી હતી. મલ્ટિનેશનલ કંપનીમાં એ રીજિયોનલ સેલ્સ મેનેજર હતો. હજુ એક મહિના પહેલાં જ એને પ્રમોશન મળ્યું હતું અને મહિને બે લાખના પગાર ઉપર એણે છલાંગ મારી હતી.\nગાડી છોડાવીને ઘરે આવ્યો કે તરત જ સૌ પ્રથમ એ એનાં મમ્મી પપ્પાને પગે લાગ્યો હતો. એટલું જ નહીં પણ માતા-પિતાને બેસાડીને સૌ પ્રથમ શાહીબાગમાં આવેલા ગાયત્રી મંદિરમાં દર્શન કરાવવા પણ લઈ ગયેલો. કુંતલને ગાયત્રીમાં ખૂબ જ શ્રદ્ધા હતી અને વર્ષોથી એ રોજ ગાયત્રી મંત્રની પાંચ માળા કરતો.\nકુંતલની પત્ની મીનળ પરણીને આવી ત્યારે તો બહુ જ સંસ્કારી હતી પણ જેમ જેમ કુંતલની પ્રગતિ થતી ગઈ અને ઘરમાં શ્રીમંતાઈ આવતી ગઈ તેમ તેમ મીનળનો સ્વભાવ ઘમંડી બનતો ગયો. કુંતલ માનતો કે એની તમામ પ્રગતિ એના માતાપિતાના આશીર્વાદ અને ગાયત્રી ઉપાસનાના કારણે છે. જ્યારે મીનળ એવું માનતી કે એના પોતાના પગલે આ ઘરમાં લક્ષ્મી આવી છે !!\nકુંતલનો નાનો ભાઈ ચિંતન લેબ ટેકનીશિયન હતો અને વડોદરાની એક હોસ્પિટલમાં નોકરી કરતો હતો. પચીસ હજારના પગારનો એ એક સાધારણ નોકરિયાત હતો. એ એની પત્ની શીતલ અને એક દીકરી સાથે વડોદરાના ગોત્રી રોડ ઉપર ભાડાના મકાનમાં રહેતો હતો.\nરજનીભાઈના પોતાના બે ફ્લેટ અમદાવાદમાં હતા. જેમાંનો એક ફ્લેટ વેચીને એ તમામ રકમ વર્ષો પહેલાં એમણે કુંતલને આપેલી. કુંતલે બાકીની રકમની બેન્ક લોન લઈ નારણપુરામાં ચાર બેડરૂમનો એક લક્ઝુરિયસ ફ્લેટ ખરીદી લીધેલો. આજે એ ફ્લેટની કિંમત પણ દોઢ કરોડ જેટલી હતી.\nબીજો વસ્ત્રાપુરમાં આવેલો નાનો ફ્લૅટ રજનીભાઈએ ચિંતનને આપેલો પણ ચિંતન વડોદરા રહેતો હોવાથી એ ફ્લેટ તેમણે ભાડે આપેલો. ભાડાના દસ હજાર રૂપિયા ચિંતનના ખાતામાં રજનીભાઈ દર મહિને જમા કરાવી દેતા.\nજૂનો ફ્લેટ વેચી દીધા પછી દસ વર્ષથી રજનીભાઈ અને કામિનીબહેન પોતાના મોટા દીકરા કુંતલના ભેગા જ રહેતાં હતાં. રજનીભાઈની ઉંમર પણ હવે તો તોતેર વર્ષની થઈ ગઈ હતી. જ્યારે કામિનીબહેનને સિત્તેર વર્ષ થવા આવ્યાં હતાં. કામિનીબહેનને ઢીંચણની તકલીફ હતી. એ માંડમાંડ ચાલી શકતાં હતાં અને સીડી તો બિલકુલ ચડી શકતાં નહોતાં.\nચિંતન લગભગ દર રવિવારે મમ્મી-પપ્પાને મળવા માટે ભાઈના ઘરે આવતો. ક્યારેક ફેમિલી સાથે આવતો તો ક્યારેક એકલો આવી જતો. બન્ને ભાઈઓ મમ્મીપપ્પાનો ખૂબ જ આદર કરતા હતા.\n"કહું છું પરમ દિવસે મમ્મીનો જન્મદિવસ છે. ફરી પાછી તમે કોઈ મોંઘી સાડી ખરીદીને મમ્મી માટે લઈ આવવાના !! હવે તો તમે એમના જન્મદિવસે મોંઘી સાડીઓની ગીફ્ટ આપવાનું બંધ કરો !! કોઈના લગ્ન પ્રસંગ સિવાય મમ્મી આવી મોંઘી સાડી પહેરતાં પણ નથી."\nરાત્રે દશેક વાગ્યાના સુમારે મીનળે બેડ રૂમમાં સૂતાં સૂતાં કુંતલને વાત કરી. કુંતલ ત્યારે બેડ ઉપર બેસીને લેપટોપ પર કામ કરી રહ્યો હતો.\n"હું જ્યારે સાડી ગિફ્ટ આપું છું ત્યારે મમ્મીના ચહેરા ઉપર જે આનંદ છવાઈ જાય છે એ તેં કદી જોયો છે ખરો ? અને મમ્મી હવે કેટલાં વર્ષ !!!" કુંતલ બોલ્યો.\n"એટલે જ તો કહું છું કે મમ્મી હવે કેટલાં વર્ષ ? હવે સાડીઓ પહેરીને બહાર ફરવા જવાના દિવસો પૂરા થયા. આખો દિવસ ઘરમાં ગાઉન પહેરીને બેઠા હોય છે ! કબાટમાં સાડીઓ પડી પડી સડે છે. "\n"ઈશ્વરની કૃપાથી આટલું બધું કમાઉ છું તો બાર મહિને એકાદવાર ત્રણ ચાર હજારની એક સાડી ગિફ્ટ આપું તો એમાં ખોટું શું છે ? અને તારા જન્મદિવસે દર વર્ષે ત્રીસ પાંત્રીસ હજારનો સોનાનો દાગીનો ગિફ્ટ આપું છું એ પણ બેંકના વોલ્ટમાં જ પડી રહે છે ને ?"\n"મને ખબર જ હતી કે તમે ગિફ્ટ આપી આપીને એક દિવસ મને સંભળાવવાના જ છો !" મીનળ મોં ચડાવીને બોલી.\n"સંભળાવવાની વાત જ નથી, મીનુ. મમ્મીએ કેટલી ગરીબીમાં યુવાની વિતાવી છે એ તને ખબર નથી, મને ખબર છે. એમની ઢળતી જિંદગીમાં ખુશીઓ આપવાનો આ એક મોકો છે. મમ્મીને વર્ષોથી સાડીઓનો કેટલો શોખ છે એ હું જ જાણું છું." કુંતલ ભાવુક થઈ ગયો.\n"પહેલાના જમાનામાં સાડીઓ લઈને પોળોમાં ફેરિયાઓ ફરતા રહેતા. જ્યારે પણ ફેરિયો આવે ત્યારે મમ્મી એને ઘરે બેસાડીને બધી સાડીઓ હાથમાં લઈ લઈને જુએ, પણ પાસે પૈસા નહીં એટલે સસ્તામાં સસ્તી સાડી એ ખરીદે. અમે તો ત્યારે ખૂબ જ નાના હતા."\nમીનળ કંઈ બોલી નહીં. એને ખબર જ હતી કે કુંતલ પોતાની વાત માનવાના જ નથી. એ પડખું ફરીને સૂઈ ગઈ.\nમમ્મીનો જન્મદિવસ ઉજવાઈ ગયો. બોટલ ગ્રીન કલરની એક સરસ સાડી ‘દીપકલા’માંથી કુંતલ લઈ આવેલો. સાડી બધાને પસંદ આવી. ચિંતન પોતાની પત્ની અને દીકરી સાથે ખાસ આવેલો. શિયાળો નજીક હતો એટલે ચિંતને એક સરસ કાશ્મીરી શાલ મમ્મીને આપી.\nએ વાતને બે-ત્રણ મહિના થયા એટલે મીનળે રવિવારે બપોરે આરામના સમયે બેડરૂમમાં કુંતલ સાથે વાતની શરૂઆત કરી.\n"મમ્મી-પપ્પા છેલ્લાં દશ વર્ષથી આપણા ઘરે રહે છે. મેં તમને કેટલી વાર કહ્યું છે કે ચિંતનભાઈને પણ મમ્મીપપ્પાની સેવા કરવાનો લાભ આપો, પણ તમે મારી વાત ગણકારતા જ નથી. એક કામ કરો. આવતા રવિવારે મમ્મીપપ્પાને છ-બાર મહિના માટે વડોદરા મૂકી આવો. એમને પણ હવાફેર થશે. દશ દશ વર્ષથી એ પણ એકના એક ઘરે કંટાળી ગયા હશે. એ બોલતાં ન હોય પણ એમને પણ નાના દીકરાના ઘરે રહેવાનું મન તો થતું જ હોય ને !!"\n"તું આવી વાત શા માટે કરે છે, એ જ મને સમજાતું નથી !! મમ્મી પપ્પા તને ક્યાં નડે છે ? ઉપરથી આપણા બંને બાળકો સચવાઈ જાય છે."\n"આખી જિંદગી મારે જ વેઠ કરવાની ? એ લોકોની કોઈ જવાબદારી નહીં ? બે માણસની વધારાની રસોઈ મારે જ કરવી પડે છે. એમની ઉંમરના કારણે મારે રોજ સવારે દાળભાત અને સાંજે ખીચડી બનાવવી પડે છે. હોટલમાં જમવા જવાનું હોય તો પણ મારે એ બે માણસનું ઘરે બનાવવું જ પડે !! અને બે માણસનાં વધારાનાં કપડાં પણ રોજ મારે ધોવાનાં !"\n"મેં તને કેટલી વાર કહ્યું કે આપણે રસોઇ કરવા માટે એક બાઈ રાખી લઈએ પણ તું માનતી જ નથી !! ઘરમાં વોશિંગ મશીન છે. કપડાં તારવવામાં તકલીફ પડતી હોય તો એના માટે કોઈ કામવાળી રાખી લઈએ. જે બહેન કચરા-પોતાં કરવા આવે છે એમને આપણે વધારાના પૈસા આપીએ તો એ પણ તારવી નાખશે. પૈસા હું જોઈએ એટલા ખર્ચવા તૈયાર છું પણ તું કોઈ વાતે તૈયાર નથી !!" કુંતલ સહેજ અકળાઈને બોલ્યો.\n"અને મમ્મી-પપ્પાને વડોદરા કેવી રીતે લઈ જાઉં ? ચિંતનનો ફ્લેટ ત્રીજા માળે છે. મમ્મી બે પગથિયાં પણ ચઢી શકતાં નથી. પપ્પા પણ આ ઉંમરે રોજ ત્રણ ત્રણ માળ કઈ રીતે ચડે ? અને ચિંતનનો ફ્લેટ માત્ર એક રૂમ રસોડાનો છે. એમાં મમ્મીપપ્પાનો સમાવેશ કઈ રીતે થાય ? તું કંઈક તો વિચાર !!!"\n"ચિંતનભાઈનો પગાર પચીસ હજાર છે. દશ હજાર મકાનના ભાડાના આવે છે. પાંત્રીસ હજાર રૂપિયાની આવકમાં લિફ્ટવાળું બીજું મોટું મકાન ભાડે તો લઈ શકાય ને ? જરૂર પડે તો તમે બે પાંચ હજારની મદદ કરજો !! એ બંને જણા ત્યાં લહેર કરે અને આખી જિંદગી મારે જ સાસુ-સસરાની જવાબદારી લેવાની ?" આજે મીનળ લડાયક મૂડમાં હતી.\n"મારે હવે થોડા દિવસ મારી રીતે રહેવું છે. ચોવીસ કલાક મમ્મીપપ્પા મારી સામે ને સામે હોય એવી કેદ મારે નથી જોઈતી હવે !! મને પણ બેતાલીસ થયાં. ક્યાં સુધી મારે એકલીએ વૈતરું કરવાનું !!!"\nકુંતલને લાગ્યું કે હવે મીનળ જીદ ઉપર ચડી છે. કોઈ પણ દલીલથી એના મનનું સમાધાન નહીં થાય. એને પોતાને ગુસ્સો પણ ઘણો આવ્યો પણ એ ચૂપ રહ્યો.\n"ઠીક છે આ બાબતમાં હું હવે વિચારીશ. એક મહિનામાં કંઈક ગોઠવણ કરું છું." કહીને કુંતલ ઊભો થઇ ગયો.\nબહુ વિચાર્યા બાદ કુંતલે બે દિવસ પછી ઓફિસમાંથી ચિંતનને ફોન કર્યો.\n“ચિન્ટુ .... થોડા દિવસ માટે મમ્મીપપ્પાને તારા ઘરે મૂકી જવાનું હું વિચારું છું ... તું જરા લિફ્ટની સગવડવાળો બે બેડરૂમનો ફ્લેટ શોધી કાઢ ને ? કોઈ દલાલનો કોન્ટેક કરીશ તો એ પણ ફ્લેટ બતાવશે. પૈસાની તું જરા પણ ચિંતા ના કરીશ .... હું આજે તારા ખાતામાં એક લાખ ટ્રાન્સફર આપી દઉં છું. બસ, મમ્મી પપ્પા ને કોઈ તકલીફ ન પડે તે જોજે !! તું તો મીનળનો સ્વભાવ જાણે જ છે !"\n"પૈસાની જરૂર નથી, ભાઈ. હું ગમે તેમ કરીને સેટિંગ કરી દઈશ. ફ્લેટનું ફાઇનલ કરી દઉં એટલે હું તમને જણાવીશ. એકાદ મહિનો પકડીને ચાલજો."\n"તારી પરિસ્થિતિ હું જાણું છું, ચિન્ટુ ... એક લાખ તને આજે મળી જશે. તારે કોઈ પણ જાતનું ટેન્શન કરવાની જરૂર નથી." કહીને કુંતલે ફોન કટ કર્યો.\nચિંતન પણ ભાભીના અભિમાની સ્વભાવને જાણતો હતો. ભાભી જ્યારે ને ત્યારે પોતાની મોટાઈની જ વાતો કરતાં. કુંતલનો ઈશારો ચિંતન સમજી શક્યો હતો. મમ્મીપપ્પાનાં કારણે બંને વચ્ચે થોડી ઘણી ચડભડ ચોક્કસ થતી હશે નહીં તો કુંતલભાઈ ક્યારે પણ આવો નિર્ણય ના લે !\nમમ્મીપપ્પા પોતાની સાથે રહે એવી ચિંતનની પોતાની પણ ઇચ્છા હતી. પણ કેટલીક મજબૂરી હતી એટલે એ ચૂપ રહેતો. મોંઘવારીના આ જમાનામાં ત્રીસ-પાંત્રીસ હજારની કોઈ જ કિંમત નહોતી. એક રૂમ રસોડાના મકાનનું ભાડું પણ આઠ હજાર હતું. બાકી વધ્યા સત્તાવીસ હજાર !! ચિંતનની જિંદગી થોડી સંઘર્ષમય હતી.\nચિંતને દલાલને કહીને સારા ફ્લેટની શોધ આરંભ કરી અને પંદરેક દિવસ પછી હાઇટેન્શન રોડ ઉપર બીજા માળનો એક ફ્લેટ મળી પણ ગયો. મમ્મીપપ્પા આવવાના હતાં એટલે કેટલોક નવો સામાન તેમ જ એક ડબલ બેડનો પલંગ પણ વસાવી લીધો. કુંતલે એક લાખ મોકલાવેલા એટલે નવા ફ્લેટની ત્રીસ હજાર ડિપોઝીટ પણ અપાઈ ગઈ.\nફ્લેટનું બરાબર ગોઠવાઈ ગયા પછી ચિંતને કુંતલભાઈ ને જાણ કરી.\n"હાઇટેન્શન રોડ ઉપર બીજા માળનો એક ફ્લેટ રાખી લીધો છે, ભાઈ. લિફ્ટની સગવડ પણ છે. એડ્રેસ તમને મેસેજ કરી દઉં છું. તમને જ્યારે પણ સમય મળે મમ્મીપપ્પાને મારા ઘરે મૂકી જજો. અત્યાર સુધી તમે એમની ઘણી સેવા કરી છે, ભાઈ. હવે બાકીની જિંદગી મમ્મીપપ્પા ભલે અમારી સાથે જ રહેતા. શીતલ પણ બહુ જ ખુશ છે આ નિર્ણયથી."\nપરંતુ કુંતલ માટે નિર્ણય લેવો બહુ જ અઘરો હતો. હજુ સુધી એનાં મમ્મીપપ્પા આ વાતથી સંપૂર્ણપણે અજાણ હતાં. બંનેના જીવનમાં વૃદ્ધાવસ્થાની આ ઉંમરે કાયમી સ્થળાંતર થવાનું છે એ ન તો રજનીભાઈ જાણતા હતા કે ના તો કામિનીબહેન !!\n“પપ્પા .. ગઈકાલે ચિન્ટુનો ફોન હતો. એણે હવે બે રૂમ રસોડાનો મોટો ફ્લેટ ભાડે રાખ્યો છે. એની ઈચ્છા છે કે થોડા દિવસ માટે મમ્મીપપ્પા મારા આ નવા ફ્લેટમાં થોડા દિવસ માટે રહેવા આવે. કાલે મને ખૂબ જ આગ્રહ કરી-કરીને કહેતો હતો. લિફ્ટ પણ છે એટલે મમ્મીને પણ બીજા માળે કોઈ વાંધો નહીં આવે. "કુંતલે રાત્રે જમી પરવાર્યા પછી મમ્મીપપ્પાના બેડ રૂમમાં જઈને વાત કરી.\n“બેટા ... ચિન્ટુનો આટલો બધો જો આગ્રહ હોય તો અમને શું વાંધો હોય ? રહી આવીશું થોડા દિવસ. પણ એણે મોટો ફ્લેટ શા માટે લીધો ? ભાડું પણ વધારે જ હશે ને ?"\n"એના કોઈ ઓળખીતાનો જ ફ્લેટ છે. અને ભાડું પણ માત્ર બે હજાર વધારે છે. ચિન્ટુ કહેતો હતો કે એનો પગાર પણ થોડોક વધ્યો છે. એટલે જ એ કહેતો હતો કે થોડા દિવસ મમ્મી-પપ્પા સાથે રહેવાનું મન છે."\n"ઠીક છે ... ઠીક છે ... ભાઈ !! તને ટાઈમ હોય ત્યારે લઈ જજે," રજનીભાઈ બોલ્યા. કામિનીબહેનને તો કઈ બોલવા જેવું હતું જ નહીં. પતિના પગલે પગલે એ ચાલતાં. પતિનો નિર્ણય એ પોતાનો નિર્ણય !!\nઅને એ ટાઈમ આવી પણ ગયો. ફાગણ માસની એકાદશીનો શુભ દિવસ પપ્પાએ પસંદ કર્યો. દશ વર્ષ પછી રજનીભાઈ પોતાના પુત્રના ઘરે રહેવા જતા હતા અને પોતે પાછા ગાયત્રી મંત્રના ઉપાસક હતા એટલે સારા મુહૂર્તના એ આગ્રહી હતા.\nવિદાયનો એ દિવસ બધા માટે ખૂબ જ પીડાદાયક હતો. કુંતલનાં બંને સંતાનો તો મોટાભાગે દાદા-દાદી પાસે જ રહેતાં એટલે એમને તો આ વિદાય બહુ જ વસમી લાગી. રજનીભાઈ અને કામિનીબહેન ખૂબ જ ભાવુક થઈ ગયાં. વર્ષોથી આ ઘરની માયા લાગી હતી. કામિનીબહેન મીનળને બાથમાં લઇને રડી પડ્યાં. એમણે વહુને હંમેશાં દીકરી જ માની હતી !!\nમીનળ પોતે પણ છેલ્લી ઘડીએ તો લાગણીવશ બની ગઈ. આ ઘરમાં આવીને મીનળને જે પણ માન મોભો અને સંપત્તિ મળ્યાં હતાં એનો યશ એની સાસુને જ જતો હતો.\nમીનળ કામિનીબહેનની ખાસ બહેનપણી દીક્ષાબહેનની દીકરી હતી. દીક્ષાબહેનના ડિવોર્સ થયેલા હતા. મા અને દીકરી દરિયાપુરમાં એકલાં જ રહેતાં હતાં. લગભગ અઢાર\nવર્ષ પહેલાં દીક્ષાબહેનનું કમળામાં અવસાન થઈ ગયું ત્યારે મીનળ ચોવીસ વર્ષની હતી. ગ્રેજ્યુએટ થઈ ગયેલી મીનળ દેખાવમાં પણ ખૂબ જ સુંદર હતી. મા વગરની દીકરીનો હાથ પકડવાનું કામિનીબહેને નક્કી કર્યું અને એક વર્ષ પછી કુંતલ સાથે મીનળનાં લગ્ન કરાવ્યાં.\nઆજે એ જ કામિનીબહેનને એ ઘરમાંથી બહાર કાઢી રહી હતી. ઈશ્વરે એને ઘણું આપ્યું હતું. પણ એને હવે સ્વતંત્રતા જોઈતી હતી. પોતાની રીતે જિંદગી જીવવી હતી. બસ હવે કોઈ બંધન નહીં !!\nઅને મીનળને બંધનમાંથી મુક્ત કરીને કુંતલની ગાડી ત્રણ વાગે વડોદરા જવા ઉપડી ગઈ. મીનળ હવે આઝાદ હતી !!\nલગભગ દોઢ કલાકમાં કુંતલની ગાડી ચિંતનના ઘરે પહોંચી ગઇ. ચિંતન અને શીતલે ખૂબ જ ભાવથી મમ્મીપપ્પાનું સ્વાગત કર્યું.\nચિન્ટુનો ફ્લેટ જોઈને કુંતલ ખુશ થયો. મમ્મીપપ્પાને અહીં કોઈ તકલીફ નહીં પડે એવી એને ખાતરી થઇ ગઈ. રજનીભાઈ અને કામિનીબહેન પણ ખૂબ જ ખુશ થયાં. એકાદ કલાક જેવું રોકાઈને મમ્મી પપ્પાનાં ચરણ સ્પર્શ કરીને કુંતલ નીચે ઊતરી ગયો. વિદાય લેતાં એની આંખો ભીની થઈ ગઈ.\n"ખબર નથી પડતી આટલાં વર્ષે મીનળે કેમ આવી જીદ પકડી, ચિન્ટુ !! જે પણ થયું એનું મને બહુ જ દુઃખ છે. મમ્મીપપ્પા તારા ઘરે ખૂબ સુખી જ રહેશે પણ મને એવું લાગે છે કે મારો ઋણાનુબંધ પૂરો થયો." નીચે આવીને ગાડીમાં બેસતા પહેલાં કુંતલ બોલ્યો અને જતાં જતાં ચિંતનના હાથમાં પચાસ હજારનું કવર આપ્યું.\nકુંતલ ઘરે આવી ગયો પણ આજે ઘર ખૂબ જ સૂનું સૂનું લાગ્યું. મીનળ પ્રત્યે મન ખાટું થઈ ગયું હતું. રાત્રે ઘરે આવીને કોઈની પણ સાથે વાત કરી નહીં. ચૂપચાપ જમીને સૂઈ ગયો.\nસમય પસાર થતો ગયો. એકાદ મહિના પછી ભારતમાં લોકડાઉન ચાલુ થઈ ગયું. લગભગ છ મહિના જેટલા લાંબા સમય સુધી ચાલેલું આ લોકડાઉન માનવીની જિંદગીમાં ઘણા બધા પરિવર્તન લાવીને ગયું. કુંતલની જિંદગીમાં પણ બે મહત્ત્વની ઘટનાઓ બની.\nલગભગ બે મહિના પછી રજનીભાઈને કોરોના થયો. હોસ્પિટલમાં દાખલ કર્યા અને એમને સારું પણ થઈ ગયું. પણ ઘરે આવ્યા પછી અઠવાડિયામાં જ એમને ફરી શ્વાસોશ્વાસની તકલીફ ચાલુ થઈ અને અચાનક જ એમણે દેહ છોડી દીધો. કુંતલ માટે પિતાની વિદાય ખૂબ જ વસમી હતી. ચિંતનના ઘરે આવ્યા પછી બે જ મહિનામાં એ દેવલોક પામ્યા.\nછ મહિના જેટલા લાંબા સમય માટે લોકડાઉન ચાલુ રહ્યું એની અસર કુંતલની જોબ ઉપર પણ થઇ. કુંતલ સેલ્સ વિભાગ સંભાળતો હતો અને ભારતમાં તમામ માર્કેટ બંધ હોવાથી વેચાણ અંગેનું ટાર્ગેટ પૂરું ના કરી શક્યો. કંપની પોતે પણ નાણાંકીય સંકટમાં આવી ગઈ, એટલે કેટલાક કર્મચારીઓને છૂટા કરી દીધા. કુંતલનું કામ સારું હતું એટલે એને છુટ્ટો ના કર્યો પણ એની ટ્રાન્સફર દિલ્હી કરી.\nદિલ્હી સુધી જવાની કુંતલની કોઈ જ તૈયારી ન હતી એટલે એણે છેવટે રાજીનામું આપી દેવું પડ્યું. બે લાખના પગારની આવક અચાનક જ બંધ થઈ ગઈ. કુંતલ બીજી જોબ માટે એપ્લાય કરતો રહ્યો. પણ ચાલીસ હજારથી વધારે પગાર કોઈ કંપની આપવા તૈયાર નહોતી !! બે લાખના પગારમાંથી સીધા ચાલીસ હજાર ઉપર ડાઉન થવાનું કુંતલને યોગ્ય નહોતું લાગતું. એણે રાહ જોવાનું નક્કી કર્યું અને એમાં બીજા છ મહિના નીકળી ગયા.\nકુંતલની આવક બિલકુલ બંધ થઈ ગઈ. જે પણ બચત હતી તે પણ વપરાવા લાગી. મીનળનાં અને બાળકોનાં સારા ભાવિ માટે લાગણીઓમાં આવીને પોતાનો એક કરોડનો જે વીમો ઉતરાવ્યો હતો એનું મોટું પ્રિમીયમ પણ હવે તો ભારે પડવા લાગ્યું.\nકુંતલને હવે તો પાકી ખાતરી થઈ ગઈ કે મમ્મીપપ્પાને આ ઘરમાંથી દૂર કર્યાં એનો જ મોટો અભિશાપ એને લાગ્યો. જો કે સીધી રીતે તો એ પોતે જવાબદાર હતો જ નહીં તો પણ મીનળની વાતમાં આવીને એણે જે આ પગલું ભર્યું એ એને ડંખી રહ્યું હતું. પોતાનો સાથ છોડીને પપ્પા બે મહિના પણ જીવી શક્યા નહીં. મીનળે આબાદ ઘરને બરબાદ કરી દીધું.\nકોણ જાણે કેમ પણ મમ્મી-પપ્પાના વડોદરા આવ્યા પછી ચિંતનને ઘણો ફાયદો થયો. એ હોસ્પિટલમાં જોબ કરતો હતો અને એણે કોવીડના સમયમાં સારી એવી ફરજ બજાવી અને ઘણીવાર તો ચોવીસ કલાક હાજરી પણ આપી. એની કદર રૂપે એને પ્રમોશન પણ મળ્યું અને પગાર પચીસ હજારમાંથી પાંત્રીસ હજાર જેટલો થઈ ગયો. ચિંતન અને શીતલ મમ્મીની ખૂબ જ સેવા કરતાં હતાં.\nકુંતલનો સ્વભાવ હવે ચીડિયો થઈ ગયો હતો. એક પ્રકારના ડિપ્રેશનમાં એ સરી ગયો હતો. મીનળને પોતાને પણ સમજાઈ ગયું હતું કે પોતાની સ્વતંત્રતા મેળવવાની ઝંખના કુટુંબની શાંતિને ભરખી ગઇ હતી. મમ્મી-પપ્પા જ્યારે અહીં હતાં ત્યારે કેટલા બધા સુખના દિવસો હતા !! એમના પગલે લક્ષ્મી પણ વિદાય થઈ ગઈ !!\n"કહું છું ... બાને હવે તમે પાછા લઈ આવો. એમનાં પગલે કદાચ તમને ફરી સારી નોકરી મળે. હું સ્વીકારું છું કે મારાથી બહુ મોટી ભૂલ થઈ ગઈ છે અને એનું મને બહુ દુઃખ પણ છે. પણ આપણે આ ભૂલ સુધારી ન શકીએ ?" એક દિવસ મીનળે જમતાં જમતાં વાત કાઢી.\n"મમ્મી હવે કદાચ પાછા નહીં આવે, મીનુ. એ ત્યાં વધારે સુખી છે. અને હવે લાવીને પણ શું ? આંધી તો આવી ગઈ. હવે તો મારી કોઈ ઈન્‌કમ જ નથી અને ગાડી પણ વેચવાના દિવસો આવી ગયા. એના હપ્તા પણ ભરી શકું એમ નથી. એક સુંદર સપનું તૂટી ગયું !!"\n"તમે આટલા બધા નિરાશ ના થાઓ. બધું નોર્મલ થશે એટલે તમને પણ સારી જોબ મળી જશે. દરેકના જીવનમાં ચડતી પડતી તો આવતી જ હોય છે. તમે વડોદરા જઈને મમ્મીને લાવવાની કોશિશ તો કરો !!"\nમીનળની વાત માનીને એક દિવસ કુંતલ ચિંતનના ઘરે પહોંચી ગયો. સવારના દસ વાગ્યા હતા. ચિંતન પણ ઘરે જ હતો.\n"આવો આવો, કુંતલભાઈ ! આવતા પહેલાં ફોન પણ ના કર્યો આજે તો ! ઘરે બધા મજામાં તો છે ને !!" શીતલ બોલી.\n"હા ભાઈ, તમે તો આજે સરપ્રાઇઝ આપ્યું !!" ચિંતને પણ શીતલની વાતને ટેકો આપ્યો.\n"બસ મમ્મીની બહુ જ યાદ આવી એટલે થયું કે થોડા દિવસ માટે મમ્મીને અમદાવાદ લઈ જાઉં."\n“ચોક્કસ ... તમારો પણ એટલો જ હક છે. મમ્મી બેડરૂમમાં જ છે. " ચિંતને કહ્યું અને બંને જણા મમ્મી પાસે બેડરૂમમાં ગયા.\n"કેમ છો મમ્મી ?" મમ્મીનો હાથ હાથમાં લઈને કુંતલ મમ્મીની પાસે બેડ ઉપર જ બેસી ગયો.\n"તું ક્યારે આવ્યો, ભાઈ !" કુંતલને અચાનક જોઈને મમ્મી હરખાઇ ઉઠયાં.\n“બસ ….. આવીને સીધો તમારા રૂમમાં જ આવ્યો છું .. તમને આજે અમદાવાદ લઈ જવાં છે ...... મીનળ અને બાળકો પણ તમને ખૂબ જ યાદ કરે છે."\n“બસ, આ રીતે અવારનવાર માની ખબર કાઢતો રહેજે, બેટા .. પણ મારે હવે આ ઉંમરે દોડાદોડી નથી કરવી .. બાળકોને જ્યારે પણ દાદીને મળવાનું મન થાય તું એમને અહીં લઈ આવજે .... ઉપરવાળાનું તેડું આવે ત્યાં સુધી મારે હવે ચિન્ટુની સાથે જ રહેવાનું મન છે."\n“બેટા, તું મનમાં જરા પણ ખોટું લગાડતો નહીં. તમે લોકોએ ખરેખર આટલાં વર્ષો સુધી અમને ખૂબ સાંચવ્યાં છે. તેં તો પાણી માગું ત્યાં દૂધ આપ્યું છે, બેટા !! પણ દરેકનો એક સમય હોય છે. એ ઘરના ઋણાનુબંધ પૂરા થઈ ગયા. અને તારા પપ્પા તો ગાયત્રીના પ્રખર ઉપાસક હતા એમને તો ઘણી બધી બાબતોની અગમચેતી થઈ જતી."\n"તેં અમને ચિન્ટુની પાસે વડોદરા જવાની વાત કરી એના અઠવાડિયા પહેલાં જ તારા પપ્પાએ મને કહેલું કે આપણો આ ઘરનો ઋણાનુબંધ હવે પૂરો થઈ ગયો છે. ત્યારે હું કંઈ સમજી નહોતી પણ અઠવાડિયામાં જ તેં અમને વડોદરા લઈ જવાની વાત કાઢી. મોટું દિલ રાખીને મા-બાપ વગરની મીનળને આપણા ઘરમાં હું જ લાવી હતી, પણ સમય જતાં મીનળનું દિલ જ સાંકડું થતું ગયું !!"\n"ઘણી બધી વાતો છે, બેટા પણ મારે તને કંઈ કહેવું નથી. દરેકના ઘરમાં આવું ચાલ્યા જ કરતું હોય છે. તારા જીવનમાં વાવાઝોડું આવવાનું છે એની પણ તારા પપ્પાએ મને વડોદરા આવ્યા પછી વાત કરેલી. પણ તું ફરી પાછો બેઠો થઈ જઈશ એમ પણ કહેલું. મારા તને આશીર્વાદ છે, બેટા. જરા પણ ચિંતા કરીશ નહિ. ગાયત્રીની ઉપાસના ચાલુ રાખજે. સૌ સારાં વાનાં થશે !!" કહીને કામિનીબહેને કુંતલના માથા ઉપર વહાલથી હાથ ફેરવ્યો.\nમાતાના શબ્દો કુંતલના હૃદયને હચમચાવી ગયા. એ માના ખોળામાં માથું મૂકીને નાના બાળકની જેમ રડી પડ્યો. મમ્મી એના બરડા ઉપર મમતાનો હાથ ફેરવતાં રહ્યાં. નિઃશબ્દ વાતાવરણમાં વહાલનો દરિયો છલકાઈ ઉઠ્યો હતો !!


દિવ્યા ભારતીની જેમ જ ગ્લેમરસ છે તેની બહેન કાયનાત અરોરા, અક્ષયકુમાર સંગ કરી ચુકી છે આ કામ - Fulo Ni Mahek\nPosted on January 12, 2021 April 28, 2021 Author Meet Bhalodiya\tComments Off on દિવ્યા ભારતીની જેમ જ ગ્લેમરસ છે તેની બહેન કાયનાત અરોરા, અક્ષયકુમાર સંગ કરી ચુકી છે આ કામ\n7 તસ્વીરો જોઈને ચાહકો બોલી ઉઠ્યા આ તો દૂધની ડેરી છે\nબોલીવુડમાં પંજાબની ઘણી હિરોઇનો રાજ કરે છે અને હાલમાં મોટું ફિગરના લીધે તો ચાહકોના દિલમાં સ્થાન બનાવી ચૂકી છે. હિમાંશી ખુરાના હોય કે શહનાઝ ગિલ હોય બન્નેના ચાહકો તેના લુકના દિવાના છે.\nજો કે એ બેય સિવાય દિવ્યાની કઝીન કાયનાત અરોરા પણ પંજાબી ફિલ્મોની સુંદર અભિનેત્રી છે. જે પંજાબી ઉપરાંત બોલિવૂડની ફિલ્મોમાં પણ જોવા મળી છે. સોશિયલ મીડિયા પર એક્ટિવ રહેતી કાયનાત ઘણીવાર ફેન્સ સમક્ષ ગ્લેમરસ લુકમાં તસવીરો પોસ્ટ કરે છે.\nઆજે આપણે તેના વિશે વાત કરશું રૂપસુંદરી કાયનાત અરોરા તેની બહેન દિવ્યાની જેમ દેખાવમાં ખૂબ જ સુંદર છે. હાલ એની ઉમર માત્ર 33 વર્ષની છે. તે કોઈપણ અભિનેત્રી કરતાં દેખાવમાં પાછી પડે એવી નથી. હાલ કાયનાત પંજાબી ફિલ્મોમાં કામ કરી રહીછે. તે તમિલ ફિલ્મ માનકથામાં પણ જોવા મળી હતી.\nતમને જણાવી દઈએ કે આ હિરોઈને કારકિર્દીની શરૂઆત મોડેલિંગથી કરી હતી. આ પછી તે મુવી તરફ વળી ગઈ અને પંજાબીની સાથે કાયનાત અનેક બૉલીવુડ હિન્દી મૂવીસમાં પણ કામ કરી ચૂકી છે.\nજોકે તેની એડલ્ટ કોમેડી ગ્રાન્ડ મસ્તીથી હિન્દી ફિલ્મોમાં એન્ટ્રી કરી હતી અને તે હિટ હતી. જે બાદ તે અક્ષય કુમારીની ફિલ્મ ખટ્ટા-મીઠામાં પણ જોવા મળી હતી. આટલું જ નહીં કાયનાતે હિન્દી ફિલ્મોની સાથે તમિલ ફિલ્મોમાં પણ તેની સુંદરતા બતાવી છે.\n90ના દાયકાની જાણીતી એક્ટ્રેસ દિવ્યા ભારતી વિષે તો બધા જ જાણે છે. પરંતુ શું તમે જાણો છો કે તેને એક બહેન પણ છે. જે બોલીવુડમાં એક્ટ્રેસ છે. આજે અમે વાત કરી રહ્યા છે દિવ્ય ભારતીની બહેન કાયનાત અરોરાની. કાયનાત ઘણી ફિલ્મોમાં જોવા મળી છે પરંતુ હજુ સુધી તે સ્ટારડમ હાંસિલ નથી કરી શકી.\nકાયનાત છેલ્લે 2015માં ફરાર ફિલ્મમાં કામ કર્યું છે. આ ફિલ્મ બાદ તે બોલીવુડમાં એક્ટિવ નથી. કાયનાત અરોરાનો જન્મ2ડિસેમ્બર 1982માં દિલ્લીમાં થયો હતો. કાયનાતે અમુક લોકો ચારુ અરોરાના નામથી પણ જાણીતા છે.\nકાયનાતે 2010માં અક્ષયકુમારની આ ફિલ્મ ખટા-મીઠાથી બોલીવુડમાં ડેબ્યુ કર્યું હતું. તે ફક્ત 1 જ આઈટમ સોન્ગમાં નજરે આવી હતી. કાયનાત અરોરા તેની બહેનની જેમ જ બેહદ ખુબસુરત છે. તે ફિલહાલ 32 વર્ષની છે. પરંતુ તે કોઈ એક્ટ્રેસથી કમ નથી. કાયનાત પંજાબી ફિલ્મમાં કામ કરી રહી છે. કાયનાત તમિલ ફિલ્મ ‘મનકથા’માં જોવામ લઈ હતી.\nકાયનાત 100 કરોડના ક્લબમાં શામેલ થયેલી ફિલ્મ ‘ગ્રાન્ડ મસ્તી’માં પણ જોવા મળી હતી. આ ફિલ્મમાં તેનું નામ ‘માર્લો’ હતું. આ ફિલ્મ સંપૂર્ણ રીતે ડબલ મીનિંગ પર આધારિત હતી. કાયનાત ણ અક્ષય કુમાર ફિલ્મ’ ખટ્ટા-મીઠા ‘નું આઈટમ સોન્ગ ‘આયલા રે આયલા’માં જોવા મળી હતી.કાયનાતે મલયાલમ, તેલુગુ અને પંજાબી ફિલ્મોમાં પણ કામ કર્યું છે.\nમલયાલમમાં, તેણે ફિલ્મ ‘લૈલા ઓ લૈલા’ માં લૈલાની ભૂમિકા ભજવી હતી. આવી નાની ભૂમિકાઓ કરીને કાયનાત ફિલ્મોમાંથી કમાણી કરી રહી છે.\nપિન્ક લુકની અંદર અભિનેત્રી દિવ્યા ખોસલા કુમાર લાગી રહી છે ખુબ જ આહલાદ્ક, તસવીરો જોઈને તમે પણ હોશ ખોઈ બેસસો\nઓહોહો ટીસિરીઝ કંપનીની માલકીનનું હોટ ફિગર જોઈને આંખો ફાટી જશે, 33 વર્ષની ઉંમરે….જુઓ તસવીરો બોલીવુડની અભિનેત્રીઓ હંમેશા લાઇમ લાઇટમાં છવાયેલી રહેતી હોય છે. ઇન્ટરનેટ ઉપર અભિનેત્રીઓની ઘણી તસવીરો પણ વાયરલ થતી હોય છે જેમાં તેમના લુકની હંમેશા ચર્ચાઓ થતી જોવા મળે છે. હાલ અભિનેત્રી દિવ્યા ખોસલા કુમારનો લુક પણ ખુબ જ ચર્ચામાં ચાલી હર્યો છે. […]\nવરુણ-નતાશા પછી આ 8 બૉલીવુડ સ્ટાર્સના લગ્નની ચાહકોને છે રાહ\nખુશખબરી: બોલીવુડના આ7કપલ 2021માં કરી શકે છે લગ્ન,3નંબર વાળી તો 47 વર્ષની ઉંમરે…બાપ રે બાપ અભિનેતા વરુણ ધવને આગળના દિવસોમાં પોતાની લાંબા સમયની પ્રેમિકા નતાશા દલાલ સાથે લગ્ન કરી લીધા છે.લગ્નની અમુક તસ્વીરો પણ સામે આવી છે. ચાહકોને ઘણા સમયથી બંનેના લગ્નની ઉત્સુક્તા હતી, એવામાં ચાહકોનું માનવું છે આ વર્ષમાં બોલીવુડની […]


નટવર મહેતાનો કવિતા કિલ્લોલ...: જેણે મને લખતા કરી દીધો...\nજેણે મને લખતા કરી દીધો...\nએ તમારી નજરનો જ કસૂર છે જેણે મને લખતા કરી દીધો;\nમારા દિલમાં જે તમારો સૂર છે જેણે મને લખતા કરી દીધો.\nપ્યાર પ્રેમ ઇશ્ક મોહબ્બત ચાહત ને ઘેલછા કહો ભલે તમે;\nતમારો હુસ્ન જ એવો મગરૂર છે જેણે મને લખતા કરી દીધો.\nતમે મને ના ના કરતા રહ્યા, દિલમાં તમારા હા હોવા છતાં;\nતમારી બેમિસાલ અદા જરૂર છે જેણે મને લખતા કરી દીધો.\nજ્યાં જ્યાં નજર કરું હું ત્યાં ત્યાં થાય તમારો જ નજારો મને;\nસનમ,તમારું જે ચુંબકીય નૂર છે જેણે મને લખતા કરી દીધો.\nતમારી નજર સાથે એક નજર મેળવવાનો થયો ફાયદો મને;\nનશીલી બે આંખોનો મસ્ત સુરૂર છે જેણે મને લખતા કરી દીધો.\nવાતો તમારી છે નિરાલી, આંખો જાણે છલકતી મયની પ્યાલી;\nઅહા! સ્વર તમારો જાણે સંતુર છે જેણે મને લખતા કરી દીધો.\nહોવા જોઈએ ત્યાં નથી હોતા, ન હોવા જોઈએ ત્યાં હોય હંમેશ;\nદિલમાં હોય તો ય જોજનો દૂર છે જેણે મને લખતા કરી દીધો.\nતમે કભી શોલા તો કભી શબનમ, કદી કોરા તો કદી અનરાધાર;\nઇશ્ક તમારો સનમ, સાવ ફિતૂર છે જેણે મને લખતા કરી દીધો.\nબદનામી નાલેશી હતી નસીબમાં નટવર જે વગર માંગ્યે મળી;\nયાર આ જમાનો ખરેખર બહુ ક્રૂર છે જેણે મને લખતા કરી દીધો.\nઆમના દ્વારા પોસ્ટ કરેલા નટવર મહેતા પર 08:08 AM\nકવિતા-ગઝલ જેણે મને લખતા કરી દીધો...\nAnila Patel 25 જાન્યુઆરી, 2014 એ 11:43 AM વાગ્યે\nHar adamiki tarkkike pichhe ek auratka sath hota hai.


Posted on 4:28 pm December 18, 2020 1:19 pm June 8, 2021 Author Niraj PatelComments Off on બોલીવુડની આ પ્રખ્યાત 10 અભિનેત્રીઓએ કરાવી છે પ્લાસ્ટિક સર્જરી, પહેલાની તસવીરો જોઈને ચોંકી ઉઠશો\nપહેલાઓની 10 તસ્વીરો જોઈને દયા આવી જશે, અરરરરર આવી દેખાતી? જુઓ\nબોલીવુડમાં અભિનેત્રીઓ માટે ટકી રહેવું બહુ મુશ્કેલી ભર્યું છે. કારણ કે બોલીવુડની અંદર પ્રવેશ મેળવવા માટે ઘણી જ છોકરીઓ રાહ જોઈને બેઠી હોય છે. છતાં પણ ઘણી એવી અભિનેત્રીઓ છે જેને શરૂઆતથી જ પોતાનો પગ જમાવી રાખ્યો છે અને તે પણ પોતાના અભિનય અને સુંદરતાના કારણે.\nફિલ્મી પડદા ઉપર જયારે આપણે કોઈ અભિનેત્રીને જોઈએ છીએ ત્યારે સહજપણે એમ વિચારીએ કે આ લોકો મેકઅપ કરીને પોતાના ચહેરાઓને ચમકાવતા હોય છે અને એ સાચું જ છે. કારણ કે પડદા ઉપર પોતાની સુંદરતા બતાવવા માટે પોતાના ચહેરાને ચમકદાર દરખવો ખુબ જ જરૂરી છે.\nબોલીવુડમાં કેટલીક પ્રખ્યાત અભિનેત્રીઓ એવી પણ છે જેમણે પોતાના ચહેરા ઉપર રહેલી કેટલીક ખામીઓના કારણે ઘણી જ નિરાશા મળતી હતી પરંતુ તેમને પલાસ્ટીક સર્જરી કરાવ્યા બાદ સફળ પણ થયા છે તો કેટલીક અભિનેત્રીઓ પ્લાસ્ટિક સર્જરી કરાવ્યા બાદ તેમનો ચહેરો એવો બગડી ગાયો કે તેમણે બોલીવુડને જ હંમેશા માટે છોડી દેવું પડ્યું છે.\nઆજે આપણે એવી જ કેટલીક અભિનેત્રીઓ વિષે જાણીશું જેમણે પ્લાસ્ટિક સર્જરી કરાવી છે.\nશ્રીદેવીની સુંદરતા બોલીવુડમાં જ નહિ લોકોના દિલોમાં પણ જીવંત જોવા મળે છે. પરંતુ શ્રીદેવી વધુ સુંદર કેમ દેખાઈ શકે તેના માટે અવનવા કીમિયા પણ કરતી તેમજ ઘણી જ દવાઓનો પણ સહારો લેતી હતી. શ્રીદેવીએ પણ પોતાની સુંદરતાને વધવા માટે પલાસ્ટીક સર્જરીનો સહારો લીધો હતો. જયારે તેનું નિધન થયું ત્યારે એક વાયરલ થયેલા ફોટામાં શ્રીદેવીના હોઠ પર સોજો આવ્યો હોવાનું પણ જોવા મળ્યું હતું.\nજેનું નામ આજે બોલીવુડમાં જ નહિ પરંતુ હોલીવુડમાં પણ ચર્ચાઈ રહ્યું છે એ અભિનેત્રી પ્રિયંકા ચોપડાએ પણ પોતાની સુંદરતા વધારવા માટે હોઠ અને નાકની પલાસ્ટીક સર્જરી કરાવી છે.\n“ધડક” ફિલ્મમાં પોતાની આગવી અદા અને અભિનયથી પ્રખ્યાત થેયેલી શ્રીદેવીની દીકરી જ્હાન્વીએ પણ પોતાની સુંદરતા વધારવા માટે નાક અને દાઢીની સર્જરી કરાવી છે.\nઅનુષ્કા શર્માએ પોતાના હોઠની સર્જરી કરાવી છે. સર્જરી બાદ અનુષ્કા ખુબ જ સુંદર દેખાઈ રહી છે પરંતુ સર્જરી બાદ અનુષ્કા ચાહકોમાં ચર્ચાનો વિષય પણ બની હતી.\nજેમ બીજ અભિનેત્રીઓ પોતાની સુંદરતા વધારવા માટે સર્જરીનો સહારો લીધો તેમ કોઈનાએ પણ પોતાના નાકરની સર્જરી કરાવી પરંતુ સર્જરી બાદ તેનો ચહેરો એટલો ખરા થઇ ગયો કે તેનું કેરિયર પણ સમાપ્ત થઇ ગયું.\nશિલ્પા શેટ્ટીનો ચાહકવર્ગ પણ ખુબ જ મોટો છે. પરંતુ એક સમયના શિલ્પના ફોટા જોઈને તમે તેને ઓળખી પણ નહિ શકો. શિલ્પાએ પોતાની સુંદરતાને વધારવા માટે પ્લાસ્ટિક સર્જરીનો સહારો લેવો પડ્યો. શિલ્પાએ પોતાના નાકની સર્જરી કરાવી છે.\nમનીષા આજે ખુબ જ સુંદર દેખાય છે તેની પાછળનું રહસ્ય પણ પ્લાસ્ટિક સર્જરી જ છે. મનીષાએ પોતાના નાકની સર્જરી કરાવી છે જેના બાદ તેનો દેખાવ ખુબ જ આકર્ષક બની ગયો છે.\nવોન્ટેડ ફિલ્મમાં સલમાન સાથે કામ કરનારી અભિનેત્રી આયેશાએ પોતાના નાકની સર્જરી કરાવી છે. સર્જરી બાદ આયશા પણ ખુબ જ સુંદર દેખાવવા લાગી છે.\nબોલીવુડમાં કવિન તરીકે ઓળખાતી અભિનેત્રી કંગના પહેલાથી જ સુંદર દેખાતી હોવાનું ચાહકો માને છે પરંતુ કંગનાએ પણ પણ પોતાની સુંદરતાને વધારવા માટે સર્જરીનો સહારો તો લીધો જ છે. કંગનાએ પોતાના હોઠ અને બ્રેસ્ટની સર્જરી કરાવી છે. કંગનાને શરૂઆતથી ચાહનારા ચાહકોને અત્યારની કંગના અને પહેલાની કંગનામાં ઘણા જ તફાવત લાગતો હશે.\nરાખી સાવંતે સુંદર દેખાવવા માટે ઘણા પ્રકારની સર્જરીનો સહારો લીધો છે. પરંતુ રાખી સાથે કેટલીક સર્જરી બાદ સારો દેખાવ મળ્યો તો કેટલીક સર્જરીએ રાખીને ચહેરાને બગાડી પણ નાખ્યો છે.\n6:52 pm April 18, 2020 Niraj Patel Comments Off on ભગવાનની એક થપ્પડથી ખરાબ થઇ ગઈ હતી રામાયણની મંથરાની આંખ, તેના કારણે જ સચવાયું તેનું કેરિયર


ReadGujarati.com: વિજ્ઞાન-અધ્યાત્મ – વિનોબા ભાવે\nFebruary 8th, 2010 | પ્રકાર : આધ્યાત્મિક લેખ | સાહિત્યકાર : વિનોબા ભાવે | 12 પ્રતિભાવો »\n« Previous વસંતરસ – હિરલ વ્યાસ ‘વાસંતીફૂલ’\nવિસલખાડીનાં સંસ્મરણો – પ્રવીણ કે. શાહ Next »\nમૌનનો મહિમા સત્યના શોધકે મૌન રહેવું જોઈએ એવું મને ઘણી વાર લાગ્યું છે. ધારેલાં પરિણામ લાવવાની મૌનની અદ્દભુત શક્તિનો મને પરિચય છે. દક્ષિણ આફ્રિકામાં હું એક ટ્રેપિસ્ટ સાધુઓનો મઠ જોવા ગયો હતો. તેમાંના ઘણાખરા મૌનવ્રતધારી મુનિ હતા. મેં મઠના વડાને આવું વ્રત ધારણ કરનારાઓનો આશય શો છે તે પૂછ્યું અને તેમણે કહ્યું કે તે સ્પષ્ટ છે. ‘આપણે બધા નબળા ... [વાંચો...]\nઝરૂખે દીવા – ઈશા-કુન્દનિકા\nઅનેક કંપનીઓનો માલિક, સફળ કહેવાતો એક મોટો ઉદ્યોગપતિ માનસિક તાણ, થાક, અનિદ્રાના રોગ માટે ડૉક્ટર પાસે આવ્યો. ‘મને બહુ કામ રહે છે. ફાઈલોનો આ થોકડો જુઓ. રાતે ઘેર જઈને બધું કામ કરવું પડશે.’ ‘તમને મદદ કરનાર કોઈ નથી ?’ ‘ના, આ તો ફક્ત હું જ કરી શકું તેમ છે. એ એકદમ બરોબર થવું જોઈએ. આજે રાતે એ પૂરું થવું જ જોઈએ અને એ ... [વાંચો...]\n12 પ્રતિભાવો : વિજ્ઞાન-અધ્યાત્મ – વિનોબા ભાવે\nઊતમ વિચારો…….અને લેખનાં અંતમાં એ વિચારોનો અર્ક.\nકુદરતી સૌંદર્ય નું સાનિધ્ય મારા માટે ધ્યાનનો પર્યાય છે…… બાળપણ થી યુવાનવય (૨૦ વર્ષ) સુધી રહેણાંક એવી જગ્યાએ હતું કે ઘરમાં થી નદી દેખાતી, અગાસી પર જઈએ તો અમારા બિલ્ડીંગ પછી કોઈ જ ‘Concrete structure’ હતું નહી. દૂર સુધી ફકત કુદરત જ કુદરત……..સવારની તાજગી સભર ખુશ્બુ, બપોરની નિરવતા અને સુર્યાસ્તનાં રંગો ખુબ માણ્યા છે. ખાસ કરી ને સુર્યાસ્ત સમયે દરેક પળે જ્યારે કુદરત તેનાં રંગો બદલતી હોય, આસપાસનાં પક્ષીઓ તેમનાં માળામાં પહોંચી જવાનો આનંદ કલરવ કરી ને વ્યક્ત કરતાં હોય અને તે સમયે મારા અને કુદરત વચ્ચે કશું જ અંતર ન હોય…..જાણે હું પણ તેનો જ એક અંશ બની ગયો હોવ તેવી શાંતિ, નિરવતા, નિર્મળતા મારા સમગ્ર અસ્તિત્વ પર કયારે છવાઈ જતી તેનું કોઈ જ ભાન ન રહેતું. કદાચ તે જ ધ્યાન હતું.\nકેમ કે વિનોબાજી ઉપર કહ્યું છે તેમ પ્રસન્નતા, સ્વચ્છતા, નિર્મળતા, ઉત્સાહ, શાંતિ, થાક ઊતરી જાય એ જ તમારા ધ્યાનનું પ્રમાણ છે. અને એ બધાંનો અનુભવ ત્યારે થતો.\naa lekh vaanchta ni sathe j jane man ma koik divya shanti no anubhav thai chhe, khare khar aa lekh par thi evu lage k vinoba ji, koi rushi hase,j sansaario nu kalyan karva mate j sansaar ma vasya hase. ghanu badhu jaanva malyu, man vise ane teni prakruti vise temaj tena niyaman vise pan sari samaj aapeli chhe.\nખુબજ ઉત્તમ લેખ મૃગેશભાઈ.\nધ્યાનનુ મહત્વ આજના આ વ્યસ્ત જીવનમા કેટલું બધુ છે તે સૌ કોઈ જાણે છે પણ તે આપણા જીવનમાં કેવી રીતે શક્ય બને તે કોઈપણ ધ્યાનશિબિરમા ગયા વગર સમજવુ હોયતો આ લેખ એ તેનુ ઉત્તમ ઉદાહરણ છે. ખુબજ સહજ અને સુંદર રીતે વર્ણવેલુ ધ્યાનનુ ચિત્ર મનને ગમી ગયું. પુસ્તક વહેલી તકે વસાવુ પડશે.\nમન જ્યારે વિચારો, તર્ક, બુધ્ધિની પર થઇ જાય છે ત્યારે મન સમાધિને આધિન થઇ જાય છે.\nખુબ સરસ લેખ વાચવા મળ્યો છે. અધ્યાત્મ આપણા દેશની અખંડ મૂડી છે. મન અને બુધ્ધીને ક્યાં અને કેવી રીતે ઉપયોગ કરીને ચીત્ત સુધ્ધી કરી શકાય છે તે લેખ દ્વારા સમજાય છે. મનને વશ કરવાનું નથી ઓળખવાનું છે. મનને મનના કાર્યને ઓળખીશું તો દરેક કાર્ય સરળ અને સહજ થૈ જશે. કહેવાય છે કે મન માંકડું છે , સતત કૂદાકૂદ કરે , અને તેના આધારે બુધ્ધિના ફણગા ફૂટેછે. એટલે મન શાંત તો બુધ્ધિ શમશે .બુધ્ધિ સવળે માર્ગે ચાલશે ત્યાથી અધ્યાત્મની પ્રથમ પગલી શરૂ થશે .\nલેખ વિનોબાજીના મનન અને ચિતનને પ્રકાશિત કરે છે. લેખ વાચીને ખુબ આનંદ થયો.\nસંશોધન કરીને ઉમદા લેખ આપવા બદલ આપનો આભાર .. એટલું જરુર કહીશ ઉત્તમ કોટીના લેખને પ્રતિભાવો ઓછા મળે ત્યારે દુઃખ થાય છે.\nજ્યારે કોઈ પણ બાબતની વાત અનુભવી દ્વારા કરવામાં આવે ત્યારે તે વાત આપણને તરત જ સમજાય છે. વિનોબાજીની કલમે ધ્યાનને સમજવાથી ધ્યાન વીશે વધારે સ્પષ્ટીકરણ થયું. લેખમાં ઘણા બધા અગત્યના મુદ્દાઓ છે અને મૃગેશભાઈની ટકોર પણ ઘણી જ ઉપયોગી – કે આ લેખને ધ્યાનથી વાંચજો.\nખુબ જ સુન્દર લેખ. જિવન મા ઉતારવા જેવો.. આભાર..\nPlease try yourself and see how our mind travel during meditation .Mrugeshbhai,your hint at the begining is very very usefull.If we try this way of meditation your daily life will change to the right direction.Thank you very much Mrugeshbhai.DILIP DESAI.\nખુબ ખુબ સરસ લેખ…\nખુબ ઊપયોગી સુચનો… ખાસ તો મારા માટે. હુ પોતે નિયમિત ધ્યાન ધરુ છુ અને જ્યારે આવા ઊપયોગી સુચનો વાચું ત્યારે\nલાગે છે કે જે માર્ગ ઉપર હુ ચાલવાનો પ્રયત્ન કરુ છુ તે માર્ગ ઉપર અગાઉ ઘણા ઋશીઓ ચાલી ચુક્યાં છે અને તેમના આશિર્વાદથી હુ પણ ટકી જઈશ…\nI hadapleasure to meet Pujya Vinoba in Harijan Ashram in late 50’s.\nવિનોબાજીના મનન અને ચિતનને પ્રકાશિત કરે છે….”મારા અને કુદરત વચ્ચે કશું જ અંતર ન હોય.”\nલેખ વાચીને ખુબ આનંદ થયો.


રાહુલ ગાંધીએ જયપુરમાં કહ્યું, રોજગાર આપવાની જગ્યાએ છીનવી રહ્યાં છે મોદી | Rahul Gandhi said in Jaipur, Modi is taking away the job of giving employment - Gujarati Oneindia\n39 min ago અક્ષર પટેલનો ફરી ધમાકો, પહેલી ઈનિંગમાં ઈંગ્લેન્ડ 205 રને ઑલ આઉટ\n50 min ago2વર્ષ બાદ મીડિયા સામે આવ્યા નવજોત સિંહ સિદ્ધૂ, ખેડૂતોના મુદ્દે પોતાની જ સરકારને ઘેરી\nકોંગ્રેસના સાંસદ રાહુલ ગાંધીએ મંગળવારે વડાપ્રધાન નરેન્દ્ર મોદી અને તેમની સરકારની નીતિઓ પર આકરા પ્રહાર કર્યા હતા. રાજસ્થાનની રાજધાની જયપુરમાં યુવા આક્રોશ રેલીને સંબોધન કરતા રાહુલે પીએમ મોદીને બેરોજગારી, અર્થતંત્ર, વિદેશમાં ભારતની વિશ્વસનીયતા જેવા મુદ્દાઓ પર સવાલ કર્યા હતા. રાહુલે કહ્યું કે મોદી દર વર્ષે2કરોડ નોકરીઓ આપવાનું વચન આપતા સરકારમાં આવ્યા હતા, પરંતુ નોકરી આપવાને બદલે તેઓ તેમની નીતિઓથી વિરૂદ્ધ લોકોના ચાલુ કાર્યને સમાપ્ત કરી રહ્યા છે.\nરાહુલ ગાંધીએ કહ્યું, નરેન્દ્ર મોદીની સરકારે છેલ્લા એક વર્ષમાં 1 કરોડ લોકોનો રોજગાર છીનવી લીધો છે. પરિણામે, બે દાયકામાં બેકારી ટોચ પર છે. રાહુલે કહ્યું, અમારી સરકાર ગરીબો સુધી પહોંચતી હતી. જેના કારણે બજારનો વપરાશ વધી રહ્યો હતો અને વૃદ્ધિ થઈ હતી, પરંતુ મોદીએ અર્થશાસ્ત્ર વાંચ્યું નહીં, તેથી તેઓ આ સમજી શક્યા નથી. યુપીએ સરકાર દરમિયાન દેશનો વિકાસ દર9ટકા હતો, જે હવે નીચે આવીને5ટકા થયો છે. મોદી સરકારે ટેક્સ લગાવીને ગરીબોની કમર તોડી નાખી છે.\nરાહુલે કહ્યું કે નરેન્દ્ર મોદીએ વિશ્વમાં દેશની છબીને દૂષિત કરવાનું કામ કર્યું છે. આખું વિશ્વ કહેતું હતું કે એક તરફ પાકિસ્તાન છે, જે હંમેશા લડતુ રહે છે. બીજી તરફ હિન્દુસ્તાનનો પ્રેમ અને ભાઈચારો. આ તસવીર નરેન્દ્ર મોદીએ બગાડી હતી. પહેલા ભારતમાં શાંતિ હતી. હવે આપણે વાંચ્યું છે કે હિંસા છે. ભારતના લોકો એકબીજા સાથે લડી રહ્યા છે. ભારત સરકાર હિંસા ફેલાવી રહી છે. આવી સ્થિતિમાં વિદેશીઓ પણ રોકાણ કરવામાં ડરતા હોય છે.\nrahul gandhi congress bjp jaipur employment pm modi narendra modi modi sarkar રાહુલ ગાંધી કોંગ્રેસ જયપુર ભાજપ રોજગારી બેરોજગારી નરેન્દ્ર મોદી પીએમ મોદી\nRahul Gandhi said in Jaipur, Modi is taking away the job of giving employment


રૂ. 10 લાખમાં ખરીદે છે લોકો આ Fungus, તેલ-મસાલા ભેળવી ખાય છે સોનાથી પણ મોંઘું શાક worlds costliest caterpillar fungus himalayan viagra sold in market at 10 lakh rupees per kilogram – News18 Gujarati\nHome » photogallery » eye-catcher » WORLDS COSTLIEST CATERPILLAR FUNGUS HIMALAYAN VIAGRA SOLD IN MARKET AT 10 LAKH RUPEES PER KILOGRAM MP\nરૂ. 10 લાખમાં ખરીદે છે લોકો આ Fungus, તેલ-મસાલા ભેળવી ખાય છે સોનાથી પણ મોંઘું શાક\nદુનિયામાં હાલમાં જ્યાં બ્લેક, વ્હાઇટ અને હવે યલો ફંગસ (Black, White And Yellow Fungus)નો આતંક ચારેય તરફ ફેલાઇ ગયો છે તે વચ્ચે એક એવી પણ ફંગસ છે જે સ્વાસ્થ્યવર્ધક છે. અને તેનાં માટે લોકો લાખો રૂપિયા ખર્ચી દે છે. તેની અંદર ઔષધીય ગુણ છે. જેને કારણે લોકો તેને ખરીદવા માટે પાણીની જેમ પૈસા વહાવે છે.\n| May 27, 2021, 10:16 IST\nદુનિયામાં આ સમય એવો છે કે, ભલભલા ફંગસ (Fungus)નું નામ સંભળીને ડરી જાય છે. બ્લેક, વ્હાઇટ અને યલો ફંગસનો દુનિયા ભરમાં આતંક છે. કોરોના (corona Virus)ની સારવાર બાદ લોકોમાં આ ફંગસનો પ્રકોપ જોવા મળ્યો છે. અને તેનાંથી મોતનાં આંકડાંમાં પણ વૃદ્ધિ થઇ ગઇ છે. પણ શું આપ જાણો છો દુનિયામાં એક એવી ફંગસ છે જેને ખરીદવા લોકો પાણીની જેમ પૈસા વહાવે છે. તેને દુનિયાની સૌથી મોંઘી ફંગસ માનવામાં આવે છે. માર્કેટમાં આ ફંગસ 10 લાખ રૂપિયે કિલો વેચાય છે.\nદુનિયાની આ સૌથી મોંઘી ફૂગને ભારતનાં હિમાલય (Himalaya)માં કીડાજડી અને યારશાંગુબા કહેવાય છે ઘણાં લોકો તેને હિમાલયન વિયાગ્રા (Himalayan Viagra) તરીકે પણ ઓળખે છે. જોકે અંગ્રેજીમં તેને કેટરપિલર ફંગસ (Caterpillar Fungus) કહેવાય છે. દુનયાનાં ઘણાં દેશો, ખાસ કરીને ચીન (China)માં તેની ભારે માંગ છે. તેનાં ઔષધીય ગુણોને કારણે આ ફંગસની ખરીદી થાય છે. પણ આ ફંગસ ફક્ત ખાસ વિસ્તારમાં જ થાય છે. આ ફંગસ ઠંડા વિસ્તારમાં 3500 મીટરની ઉંચાઇ પર જ જોવા મળે છે.\nઆ વિસ્તારમાં જ થાય છે હિમાલયન વિયાગ્રા- કેટરપિલર ફંગસ ઉચાઇવાળા વિસ્તારમાં થાય છે. ભારતનાં હિમાલયી ક્ષેત્ર ઉપરાંત નેપાળ, ચીન અને ભૂટાનનાં ઉંચાઇવાળા વિસ્તારમાં પણ આ ફંગસ ઉગી નીકળે છે. ખાસ કરીને પહાડી વિસ્તારમાં. ઉત્તરાખંડનાં પિથૌરગઢ, ચમોલી અને બાગેસ્વરમાં તે ઉગી નીકળે છે. તેનાં ઉછેરનો ઉપાય ઘણો અલગ છે. જ્યારે મેથી જુલાઇની વચ્ચે પર્વતો પરથી બરફ ઓગળવા લાગે છે ત્યારે સરકાર કેટલાંક લોકોને ભાડે લે છે. અને આ લોકો ઉંચાઇ પર જઇને ફંગસ ભેગી કરે છે. તેને ભેગી કરવામાં જ બેથી ત્રણ મહિનાનો સમય લાગે છે. ત્યાં સુધી આ લોકો ઉચાઇ વાળા ક્ષેત્રમાં જ રહે છે.\nદવા તરીકે ઉપયોગમાં લેવાય છે- આ ફંગસ આમ તો સરકાર દ્વારા દવામાં લેવામાં આવે છે. તેનાં સેવનથી સેક્સ સંબંધી બીમારી દૂર થાય છે. સાથે જ ઘણાં પ્રાકરનો ફિઝિકલ વિકાર પણ દૂર થાય છે. પણ ચીનમાં ઘણાં લોકો તેની કાળાબજારી કરે છે. ઘરમાં જ પકવે છે દવાની જગ્યાએ તેની જાત ભાતની ડિશ બનાવે છે. જોકે, કોરોના અને ઘણાં પ્રકારનાં બોર્ડર વિવાદને કારણે આ ફંગસનો ચીનની સાથે વેપાર પર અસર પડ્યો છે. સાથે જ 15 વર્ષથી વાતાવરણમાં આવેલાં બદલાવને કારણે તેની ઉપજમાં પણ 30 ટકાનો ઘટાડો થયો છે.\nરેડ લિસ્ટમાં છે નામ- આ ફંગ્સ ઘણું ઓછુ ઉગે છે. તે કારણે તેને IUCN એ તેનું નામ સંકટ ગ્રસ્ત પ્રજાતીઓમાં મુકી દીધુ છે. ગ્લોબલ વોર્મિંગ અને વાતાવરણમાં આવેલાં બદલાવની તેની ઉપજ પર અસર પડી છે. આ એક ખાસ પ્રકારની જંગલી કેટરપીલ્સને મારી તેની ઉપર ઉગે છે. તેનું સાયન્ટિફિક નામ ઓફિયોકોર્ડિસેપ્સ સાઇનેસ (Ohiocordyceps Sinesis) છે. સાથે જ જે જંગલી કીડાઓને મારી તેની ઉપર તે ઉગે છે. તેને હેપિલસ ફેબ્રિક્સ કહેવાય છે.


ભારતના આ2શહેરોમાં સૌથી વધારે વેકેશન કરવા માટે જાય છે લોકો | best-tourist-places-in-india - Sambhaav News\nભારતના આ2શહેરોમાં સૌથી વધારે વેકેશન કરવા માટે જાય છે લોકો\nભારતમાં એક-બે નહીં પરંતુ એવી ઘણી જગ્યાઓ છે જ્યાં દર વર્ષે વેકેશન માટે લોકો જાય છે. હનીમૂન માટે પણ કપલ દેશની બેસ્ટ જગ્યાઓ પર પસંદગી ઉતારે છે. જો તમે ટ્રાવેલના શોખીન છો તો આ સમાચાર તમારા માટે જ છે!\nએક સમાચાર અનુસાર, ભારતમાં વેકેશન મનાવવા માટે ગોવા સૌથી વધારે પસંદ કરવામાં આવે છે. ગોવા પછી જયપુરનો નંબર આવે છે. એક ટ્રાવેલ પોર્ટલ અનુસાર, રોકાવાના ઑપ્શન્સ અને ફ્લાઇટની ટિકિટ પર મળતા ડિસ્કાઉન્ટને કારણે ભારતીયો દેશની નજીક આવેલા આંતરરાષ્ટ્રીય સ્થળો જેવા કે દુબઇ અને સિંગાપુર પસંદ કરે છે.\nટ્રાવેલ પોર્ટલે આ સર્વે પોતાના પોર્ટલ પર થયેલા બુકિંગ્સને આધારે કર્યો છે. ઓફ સીઝન અને વેકેશન દરમિયાન ડોમેસ્ટિક ફ્લાઈટ ટિકિટ અને આંતરરાષ્ટ્રીય ફ્લાઈટ ટિકિટના ભાડમાં અનુક્રમે 45 અને 18 % નો તફાવત જોવા મળે છે. જે હોટલમાં રહેવાનો ખર્ચો ઓછો હોય તેના પર ભારતીયો પસંદગી ઉતારે છે. સમુદ્ર તટ કે પહાડી સ્થળોના શાનદાર દ્રશ્યો હોટલના રૂમમાંથી જોવા માટે વધુ ખર્ચ નથી કરતા.\nલગભગ 47% ટૂરિસ્ટ ગોવામાં ઉનાળા વેકેશન દરમિયાન 4-5 સ્ટાર હોટલ્સમાં રહેવાનું પસંદ કરે છે. જ્યારે 62% લોકો જયપુરની વધારે બજેટવાળી હોટલ પસંદ કરે છે. ટ્રાવેલ પોર્ટલના CEO અનુસાર, સર્વેમાં બહાર આવ્યુ છે કે, ”ઉનાળા વેકેશનમાં ફરવાનું સ્થળ પસંદ કરતી વખતે લોકો હવામાનની ચિંતા નથી કરતા, ગોવા અને દુબઇ જેવી જગ્યાએ આખું વર્ષ ટૂરિસ્ટના આકર્ષણનું કેંદ્ર રહે છે.”\nતેમને આગળ કહ્યુ કે, ”ઓફ સીઝન પ્રવાસ ટૂરિસ્ટ પ્લેસ પર થતી ભીડથી બચવા અને ખિસ્સા માટે પણ ફાયદાકારક હોય છે.”\nજ્યારે વોટ્સને ધડાકો કર્યો હતોઃ એક ઇન્ડિયન બુકીઅે મારો સંપર્ક કર્યો હતો\nરૂ.૫૦ લાખ સુધીની વાર્ષિક આવક માટે એક જ પેજનું IT રિટર્ન ફોર્મ


Ahmedabad Three more were nabbed from the black market of Ramdasivir ap– News18 Gujarati\nઅમદાવાદઃ કોરોનાના મોતના માહોલ વચ્ચે રેમડેસિવીરની કાળા બજારી કરતા વધુ ત્રણ 'મોતના સોદાગર' ઝડપાયા\nઆનંદ મેડિસિનના ગોડાઉનમાં રાખવામાં આવ્યા હતા. ક્રાઈમ બ્રાંચએ ચિરાગ શાહ સંદીપ મહેતા અને જયેશ ભાવસાર નામના ત્રણ આરોપીઓની ધરપકડ કરી છે\nLast Updated:May 08, 2021, 23:31 pm\nઅમદાવાદઃ કોરોના મહામારીમાં (corona pandemic) અનેક પરિવારોના સભ્યો છીનવાઇ રહ્યા છે. બીજી તરફ પરિવારના સભ્યોના જીવ બચાવવા લોકો કોઈ પણ કિંમતે રેમડેસિવીર ઇન્જેકશન (Remdesivir Injectio) ખરીદવા તૈયાર થઈ જાય છે.ત્યારે કાળા બજારિયા ઓ તેનો લાભ લેતા અચકાતા નથી. અમદાવાદમાં (Ahmedabad) પણ અનેક વખત ઇન્જેક્શનની કાળા બજારી કરતા આરોપીઓને પકડયા છે. તેવામાં અમદાવાદ ક્રાઈમ બ્રાન્ચે (Ahmedabad crime branch) પ્રથમ વખત ફાર્માશ્યુટીકલ ડિસ્ટ્રિબ્યુટર્સને ત્યાં તપાસ કરતા ખરીદ વેંચાણના વ્યવહાર વગરના 34 ઇન્જેક્શન કબ્જે કરાયા.\nકોરોનાની બીજી લહેર એટલી ખતરનાક છે જેમાં અનેક રાજ્યોમાં હાહાકાર મચ્યો છે અને અનેક પરિવારોએ પોતાના સભ્યો માટે ઇન્જેક્શન અને ઓક્સિજન સિલીન્ડર નહિ મળતા જીવ ગુમાવ્યા હોવાનું પણ આપે સાંભળ્યું હશે. એવામાં મહામારી સમયે પણ માનવતા રાખવાને બદલે કાળાબજારી કરતા શખ્સો બેફામ રીતે લોકોને લૂંટી રહી છે. અમદાવાદ ક્રાઈમ બ્રાન્ચે 34 જેટલા રેમડેસીવીર ઇન્જેક્શન સાથે પ્રેમ દરવાજા નજીકથી એક મેડિસીન ફાર્માશ્યુટીકલ ડિસ્ટ્રિબ્યુટર્સમાંથી3શખ્સોની ધરપકડ કરી.\nપોલીસને મળેલી હકીકત આધારે આનંદ મેડિસિનના ગોડાઉનમાં રાખવામાં આવ્યા હતા. ક્રાઈમ બ્રાંચએ ચિરાગ શાહ સંદીપ મહેતા અને જયેશ ભાવસાર નામના ત્રણ આરોપીઓની ધરપકડ કરી છે.\nઆ ત્રણેય આરોપીઓ આનંદ મેડિસિનના ગોડાઉનમાં ઇન્જેક્શન રાખી તેનું કાળા બજારી કરી જરૂરતમંદ પાસેથી ઊંચા ભાવ પર વેચતા હતા. પ્રાથમિક તપાસ દરમિયાન પોલીસને જાણવા મળ્યું કે ચિરાગ શાહ અને સંદીપ મહેતા આનંદ મેડિસિન ફાર્માસ્યુટિકલ ડિસ્ટ્રીબ્યુટરના પાર્ટનર છે.\nજ્યારે જયેશ ભાવસાર કર્મચારી તરીકે કામ કરતો હતો. એટલું જ નહીં પોલીસે ગોડાઉનમાં તપાસ કરતા અગાઉ પણ રેમડેસીવીર ઇન્જેક્શન વેચાણ પોતે કર્યા હોવાનું બિલ રજુ કર્યું હતું. પરંતુ ક્રાઈમ બ્રાન્ચે ઇન્જેક્શનના ખરીદ-વેચાણના સ્ટોકના સ્ટેટમેન્ટ તપાસતા તેમાં વિસંગતતા જોવા મળી જેના આધારે આ ત્રણેયની ધરપકડ કરતા કાળાબજારીનું પર્દાફાશ થયો.\nઅગાઉ પણ આ જ પ્રકારે ઇન્જેક્શન ની કાળાબજારી ના કિસ્સા અમદાવાદ ,રાજકોટ , સુરત માં પણ સામે આવ્યા છે. ત્યારે હાલમાં પોલીસે પકડેલા આ ત્રણેય આરોપીઓ અત્યાર સુધીમાં કેટલા ઇન્જેક્શન કોને કોને વેચ્યા છે અને કેટલા સમયથી ઈન્જેક્શનની કાળાબજારી કરતા હતા? તે બાબતે વધુ પૂછપરછ શરૂ કરી છે .જો કે પૂછપરછ ના અંતે સામે આવશે કે ચિરાગ અને સંદીપ એ અગાઉ કેટલા ઇન્જેક્શન નો ગેરકાયદેસર વહીવટ કર્યો છે.\nFirst published:May 08, 2021, 23:22 pm\nહારીજ : ધોળેદિવસે ખેલાયો ખૂની ખેલ, રબારી યુવકો પર છરીના ઘા ઝીંકી ફાયરિંગ, એકનું મોત\nWTC Final:100 કરતા વધુ એવરેજ વાળા ન્યૂઝીલેન્ડના ખેલાડીઓને ટીમ ઈન્ડિયા કેવી રીતે રોકશ?\nઅમદાવાદ: AMTS અને BRTSની તમામ બસો 50 ટકાની ક્ષમતા સાથે દોડશે


કૉસ્ટલ રોડના વિરોધમાં બ્રિચકેન્ડીના રહેવાસીઓની આજે મિટિંગ\nમુંબઈ, તા.9: મુંબઈ મહાપાલિકાના મહત્ત્વાકાંક્ષી કૉસ્ટલ રોડ પ્રોજેક્ટથી વ્યાકુળ થનારા બ્રિચકેન્ડીના રહેવાસીઓએ તેમની વિરોધની રણનીતિ ઘડવા આજે મિટિંગ બોલાવી છે. આ મિટિંગમાં સંતપ્ત રહેવાસીઓની ચિંતાઓનો ઉકેલ સૂચવવા પાલિકા તેમના ડૅપ્યુટી કમિશનર રાજીવ કુકોતૂરને મોકલશે.\nઆ મિટિંગમાં સુશીબેન શાહ અને મિલિંદ દેવરા જેવાં રાજકારણીઓ પણ હાજરી આપશે. કૉસ્ટલ રોડ ચોપાટીથી શરૂ થશે અને સી લિન્કની વરલી બાજુમાં એનો અંત આવશે. થોડાં વર્ષો અગાઉ અહીંના રહેવાસીઓએ આ વિસ્તારમાં ફ્લાય ઓવર બાંધવાનો વિરોધ કર્યો હતો.\nરહેવાસીઓ કહે છે કે કોઈ મહાનગરે કૉસ્ટલ રોડ જેવા હાઈ વે બાંધીને પરિવહનની સમસ્યાનો નિવેડો નથી આણ્યો. મહાનગરમાં ટ્રાન્સપોર્ટની સમસ્યા રેલવે, બસ, પગપાળા અને કારના લઘુતમ ઉપયોગ વડે જ ઉકેલી શકાય.\nકૉસ્ટલ રોડથી અમારા પરિવહનની સમસ્યા ઉકેલી શકાશે એ વાત ખોટી છે. અમે આ ફાલતુ ખર્ચનો બિનજરૂરી વિરોધ કરી રહ્યા છીએ.


મતદારોને સ્લીપ મળી હોવાનો કકળાટ | મતદારોને સ્લીપ મળી હોવાનો કકળાટ - Divya Bhaskar\nમતદારોને સ્લીપ મળી હોવાનો કકળાટ\nગાંધીધામવિધાનસભા વિસ્તારની અનુસુચિત જાતિની અનામત બેઠક માટે 9મીએ મતદાનની પ્રક્રિયા હાથ ધરાનાર છે. ચૂંટણી પંચ દ્વારા લોકશાહીની પ્રક્રિયામાં તમામ મતદારો ભાગ લઇને પોતાનો નાગરીક તરીકેનો ધર્મ બજાવે તે હેતુથી પ્રચાર કરવામાં આવ્યો હતો. પ્રચાર-પસારની સાથે સાથે નાગરીકો મતદાન પણ કરે તે માટે સ્લીપનું વિતરણ કરવામાં આવ્યું હતું. પરંતુ કેટલાક વિસ્તારોમાં ચૂંટણી પંચની સ્લીપનું વિતરણ થયું હોવાની ફરિયાદ ઉઠી રહી છે. જ્યારે રાજકીય પક્ષોમાં પણ બે દિવસ બાકી હોવા છતાં ઘણા-ખરા વિસ્તારોમાં મતદારોને સ્લીપ પહોંચાડી શકાઇ હોવાની ફરિયાદ પણ ઉઠી રહી છે.\nમતદાનના દિવસે મતદારોને મતદાન મથક સુધી લઇ જવા રાજકીય પક્ષો દ્વારા એકબાજુ વ્યૂહ ગોઠવવામાં આવતો હોય છે. વાહનો ભાડે રાખીને જે તે વિસ્તારમાંથી મતદારોને લઇ જઇને મતદાન કરાવવાની પ્રક્રિયા હાથ ધરવામાં આવતી હોય છે. પોકેટ વિસ્તારના મતદારોનું મતદાન શાંતિપૂર્ણ રીતે થઇ જાય અને તમામ મત પડી જાય તે માટે રાજકીય પક્ષોએ ભલે નીતિ ઘડી છે. પરંતુ કેટલાક મતદારોને હજુ મતદાનની સ્લીપ પહોંચાડી શકવામાં રાજકીય પક્ષો ઉણા ઉતરી રહ્યા છે. મતદારના ઘરથી મતદાન મથક સુધીના નેટવર્કને ગોઠવવા માટે બન્ને પક્ષોએ ભલે હોમવર્ક કર્યું છે પરંતુ કેટલાક સંજોગોમાં જો મતદારોને સ્લીપ નહીં મળે તો મતદાનમાં તેની અસર પડે તેવી શક્યતા પણ નકારી શકાતી નથી. મતદાન આડે બે દિવસ રહ્યા છતાં રાજકીય પક્ષોએ કેટલાક વિસ્તારમાં હજુ સ્લીપ પહોંચાડી નથી તેમાં પણ અંદરખાને કાંઇક રાજરમત હોવાની શક્યતા ઉઠી રહી છે. ઉલ્લેખનીય છે કે, કેટલીક વખત જે તે નેતાઓને સ્લીપ વેચવા માટે કામગીરી સોંપવામાં આવી હોય તે ઇરાદા પૂર્વક સ્લીપનંુ વેચાણ કરતા નથી. તેને કારણે પાછળથી મતદારોમાં ઉહાપોહ થતો હોય છે. કેટલાક મતદારો સ્લીપની રાહ જોતા હોય છે.\nસ્લીપનું વિતરણ કરવામાં પૈસા આપવા પડે છે?\nરાજકીયપક્ષો દ્વારા સ્લીપનું વિતરણ વ્યવસ્થિત રીતે થાય તે માટે લાંબા સમયથી કવાયત કરવામાં આવતી હોય છે. મતદાર યાદી પરથી સ્લીપ તૈયાર કરીને કોમ્પ્યુટરાઇઝ યાદી બનાવીને સંબંધિત વોર્ડ વાઇસ આગેવાનોને યાદી સોંપી દેવામાં આવતી હોય છે. આગેવાનો દ્વારા મતદારોને ઘરે ઘરે સ્લીપનું વિતરણ કરવામાં આવતું હોય છે. મતદારોને સ્લીપનું વિતરણ કરવામાં પણ પક્ષોએ ખર્ચો કરવો પડતો હોય છે. જે તે નેતાને જો પ્રસાદી મળી હોય તો મતદાનની સ્લીપનું વિતરણ કરવામાં ઠાગાઠૈયા પણ થતા હોય છે તેવું કાંઇક હાલ પણ ચિત્ર ઉપસી રહ્યું હોય તેમ કેટલાક વિસ્તારમાં જણાઇ રહ્યું છે.


હવે ખાપ પંચાયતો કહે છે કે નરેન્દ્ર મોદીની જાહેરાત પછી ખેડૂતોએ ઘરે પાછા ફરવું જોઈએ - ભારત હિન્દી સમાચાર - INN Gujarati\nનવેમ્બર 24, 2021 Dharmik Vanpariya0Comments કિસાન આંદોલન, કૃષિ કાયદો પાછો ખેંચવાની જાહેરાત, કૃષિ કાયદો વળતર, કૃષિ કાયદો વળતરની જાહેરાત, ખાપ પંચાયત, ખેડૂત આંદોલન, પીએમ નરેન્દ્ર મોદી, સંયુક્ત કિસાન મોરચા, સંયુક્ત કિસાન મોરચા સમાચાર, સંયુક્ત ખેડૂત મોરચો, હિન્દી સમાચાર, હિન્દીમાં ભારતના સમાચાર, હિન્દીમાં રાષ્ટ્રીય સમાચાર, હિન્દીમાં સમાચાર, હિન્દુસ્તાન\nપીએમ નરેન્દ્ર મોદીએ કૃષિ અધિનિયમને પાછો ખેંચવાની જાહેરાત કર્યા પછી, ખેડૂતોના આંદોલનને સમર્થન આપતી જાટ સમુદાયની ખાપ પંચાયતોમાં પણ મતભેદો ઉભરી આવ્યા છે. ચોવીસ ખાપ અને ગઢવાલા ખાપના નેતાઓનું કહેવું છે કે ખેડૂતોએ હવે આ આંદોલન ખતમ કરીને ઘરે પાછા ફરવું જોઈએ. તે જ સમયે, ઘણા ખાપ નેતાઓએ આંદોલન ચાલુ રાખવાનું સમર્થન કર્યું અને કહ્યું કે MSP માટે સંઘર્ષ ચાલુ રાખવો જોઈએ. છેલ્લા એક વર્ષથી યુપી અને હરિયાણાને લગતી દિલ્હીની સરહદો પર ખેડૂત સંગઠનો ઉભા છે અને તેના કારણે ઘણા રસ્તાઓ પણ બંધ છે.\nપશ્ચિમી ઉત્તર પ્રદેશમાં જાટ સમુદાયની ખાપ પંચાયતોએ ખેડૂતોના આંદોલનને ખુલ્લું સમર્થન આપ્યું હતું, પરંતુ પીએમની જાહેરાત બાદ અલગ-અલગ સૂર જોવા મળી રહ્યા છે. જ્યારે ગઢવાલા અને ચોવીસ ખાપે આંદોલનને સમાપ્ત કરવાની વાત કરી છે, તો બીજી કેટલીક ખાપ પંચાયતોએ સંયુક્ત કિસાન મોરચાની વ્યૂહરચનાનું સમર્થન કર્યું છે. પીએમ નરેન્દ્ર મોદીની જાહેરાત બાદ યુનાઈટેડ કિસાન મોરચાએ નિર્ણય લીધો હતો કે આંદોલન હવે પણ ચાલુ રહેશે. મોરચાએ PM નરેન્દ્ર મોદીને એક ખુલ્લો પત્ર લખ્યો છે, જેમાં તેમને MSP ગેરંટી એક્ટ સહિત6માંગણીઓ પૂરી કરવા જણાવ્યું છે. મોરચાનું કહેવું છે કે આ માંગણીઓ પૂરી થયા બાદ જ ખેડૂતો ઘરે પરત ફરશે.\nભાજપના નેતાઓના નિવેદનોને કારણે વધી છે મુશ્કેલી, કહ્યું- વિશ્વાસ કેવી રીતે કરવો\nપંવાર ખાપના નેતા ધરમવીર સિંહ પંવારે ETને જણાવ્યું હતું કે, એક વર્ષના આંદોલન પછી સરકારે ત્રણ નવા કાયદા પાછા ખેંચ્યા છે. અત્યારે પણ એમએસપીનો મુદ્દો જે લાંબા સમયથી ચાલી રહ્યો છે તે પેન્ડિંગ છે. અમારી અડધી માગણીઓ જ સ્વીકારવામાં આવી છે. એટલા માટે અમે યુનાઈટેડ કિસાન મોરચાના નિર્ણય સાથે છીએ કે આંદોલન ચાલવું જોઈએ. આટલું જ નહીં, કેટલાક ખાપ નેતાઓએ ભાજપના નેતાઓને ટાંકીને કહ્યું છે કે હવે આ કાયદાઓ પરત મળી શકે છે. તો આપણે તેમની વાત કેવી રીતે સ્વીકારી શકીએ? દેશ ખાપના નેતા યશપાલ થામ્બાએ કહ્યું કે ભાજપના કેટલાક નેતાઓ કહી રહ્યા છે કે આ બિલ પાછા લાવી શકાય છે. આવી સ્થિતિમાં, જ્યાં સુધી સંસદમાંથી કાયદાઓ પાછા નહીં ખેંચાય ત્યાં સુધી અમે તેમના પર વિશ્વાસ કરી શકીએ નહીં.\nચોવીસ ખાપના નેતાઓએ કહ્યું- હવે ખેડૂતોએ સરહદ પરથી પાછા ફરવું જોઈએ\nજો કે, ચોવીસ ખાપના નેતા સુભાષ છપરોલી આ નેતાઓથી અલગ મત ધરાવે છે. સુભાષે કહ્યું કે સરકારે ત્રણેય નવા કાયદા પાછા ખેંચી લીધા છે. તેથી ખેડૂતોએ સરહદો પર આંદોલન છેડવું જોઈએ. હું અન્ય મુદ્દાઓ પર પણ સરકારની વિરુદ્ધ છું, પરંતુ ખેડૂતોએ પાછા ફરવું જોઈએ અને MSP અને વીજળી બિલ જેવા મુદ્દાઓ પર સરકાર સાથે વાત કરવાનું ચાલુ રાખવું જોઈએ.\n← સૂર્યગ્રહણ 2021: વર્ષનું છેલ્લું સૂર્યગ્રહણ ક્યારે થશે, વાંચો ગ્રહણ સંબંધિત ખાસ વાતો – હિન્દીમાં જ્યોતિષ\nકન્યાની ચમકતી અને સુંદર ત્વચા માટે યોગ આસન →\nદક્ષિણ આફ્રિકામાં મળી આવેલા કોવિડ -19 ના નવા પ્રકાર અંગે કેન્દ્રએ રાજ્યોને ચેતવણી જારી કરી – ભારત હિન્દી સમાચાર


ReadGujarati.com: ગૂર્જર ગૌરવ – ટીના દોશી\nગૂર્જર ગૌરવ – ટીના દોશી\nJune 4th, 2010 | પ્રકાર : સાહિત્ય લેખ | સાહિત્યકાર : ટીના દોશી | 10 પ્રતિભાવો »\n[ગુજરાતના વિવિધ ક્ષેત્રના કેટલાક મહાનુભાવોના જીવનપ્રસંગો અને સંક્ષિપ્ત જીવનચરિત્ર પર આધારિત પુસ્તક ‘ગૂર્જર ગૌરવ’માંથી સાભાર. પુસ્તક પ્રાપ્તિની વિગત લેખના અંતે આપવામાં આવી છે.]\n કમૂરતાંમાં ક્રાંતિકારી ઢબે લગ્ન : હરિવલ્લભ ભાયાણી\n‘દીકરા, હવે તું લગ્ન કરી લે….’\nદાદીમાએ આ શબ્દો કહ્યા એટલે બત્રીસ વર્ષ પૂરાં કરીને 33મા વર્ષમાં પ્રવેશી ચૂકેલા હરિવલ્લભે મનોમન નિર્ણય કરી લીધો : ‘કોઈ સારી, સંસ્કારી છોકરી જોઈને થોડા જ વખતમાં લગ્ન કરી લઈશ.’ દરમિયાનમાં ગુલાબદાસ બ્રોકરના મોટા ભાઈએ એક પરિચિત કુટુંબની સુશીલ કન્યા વિશે વાત કરી. હરિવલ્લભને એ છોકરી ગમી ગઈ. 1950ની સાલમાં હરિવલ્લભ અને ચંદ્રકળા વિવાહના બંધનમાં બંધાઈ ગયાં.\nએ લગ્ન એક રીતે ક્રાંતિકારી જ હતાં. આ વિશે ભાયાણીદાદા કહે છે : ‘મેં લગ્ન બાબતમાં બધા જ સુધારા કર્યા. કંકોતરી છપાવી નહીં. શુકન અંગેની પ્રચલિત માન્યતાઓનું ખંડન કર્યું. લગ્ન કરવા મકરસંક્રાંતિના આગલા દિવસે એટલે કમૂરતામાં પોરબંદર ગયો. ત્રણનો આંકડો અપશુકનિયાળ ગણાય, સારાં કામમાં ત્રણ વ્યક્તિ ના જાય, પણ લગ્ન કરવા હું, મામા અને એક કુટુંબી એમ ત્રણ જણ ગયા.’ લગ્નમાં ચાંલ્લો પણ લીધો નહોતો. લગ્ન પછી આજુબાજુનાં ચાર-પાંચ ઘરોમાં પાંચ પાંચ પેંડા વહેંચી દીધા. આવું કરવામાં પ્રતિષ્ઠાનો પ્રશ્ન નડ્યો નહીં. આ રીતે લગ્ન કર્યાં પછીનાં 46 વર્ષ બાદ આજે ભાયાણી દંપતીને કોઈ વિધ્નો નડ્યાં નથી. લગ્ન વિશેની પ્રચલિત માન્યતાઓ પાયાવિહોણી હોવાનો આનાથી મોટો પુરાવો શો હોઈ શકે ?\n મનુભાઈ પંચોળી ‘દર્શક’નાં લગ્ન\nદર્શકદાદા કહે છે : ‘દક્ષિણામૂર્તિમાં હતો તે દરમિયાન મને મારાં ભાવિ સાથી મળ્યાં…. વિજયાબહેન પટેલ, બારડોલી પાસે વરાડના સુખી પાટીદાર કુટુંબનું સંતાન. બારડોલી એટલે સત્યાગ્રહ અને રચનાકાર્યની તપોભૂમિ. એ 30-32ની લડત પહેલાં, બે વાર જેલમાં જઈ આવેલાં. લડત પછી દક્ષિણામૂર્તિમાં અભ્યાસ કરવા આવ્યાં. હું મહેમાનખાતું સંભાળું એટલે અતિથિગૃહમાં મેળાપ થયો. શુદ્ધ સફેદ ખાદીનાં વસ્ત્રો, અવાજમાં આત્મવિશ્વાસનો રણકો, મોં પર સ્નિગ્ધ તેજ, હાથમાં બંગડીઓની જગ્યાએ નાના પારાનાં બેરખાં. આ રૂપે મને મુગ્ધ કર્યો……’\nદર્શકદાદા ‘સમકાલીન’ સાથે વાતચીત દરમિયાન પોતાના પ્રેમવિવાહની વાત કરી રહ્યા છે. તે વિજયાબહેન વિશે કહે છે : ‘તેમને લગ્ન કરવાનો વિચાર નહીં….. રીતસરનું ભણેલાં નહીં. પાંચસાત ચોપડીનું ભણતર. અહીં વિનીતમાં પ્રવેશ કરવા પ્રાવેશિક પરીક્ષા આપવાની. તેની પૂર્વતૈયારી કરવામાં હું મદદગાર થયો. હું કાંતવામાં માનું. થોડું કાંતું પણ ખરો. પણ કાંતણ પાછળનો વિચાર સમજાવું વધારે ! જ્યારે એ કાંતે વધારે. ખાસ તો આંટી ઉતારે ત્યારે દર લટે દસ તાર વધારે નાખે. મને આ નવાઈ ભરેલું લાગે. મૂળે કાંતવું તે જ અડચણવાળું. તેમાં વળી દર લટે દસ તાર વધારે નાખવાના ! આ તો ભારે કહેવાય.’ તેમાં કઈ ક્ષણે, કઈ ઘડીએ વિજયાબહેન પ્રત્યે આકર્ષણ થયું તે દર્શકદાદાને ખબર જ ન પડી. તેમના જ શબ્દોમાં કહીએ તો :\n‘મારે ખાસ કાંઈ પરિચય નહોતો. ત્યારે વિદ્યાર્થી-વિદ્યાર્થીનીઓની એક સભામાં સત્યાગ્રહની વાતો મેં કરેલી. તેમાં બારડોલી-બોરસદની બહેનોના ત્યાગ અને બહાદુરી વિશે મેં ખાસ ઉલ્લેખ કરેલો. તે સભાને અંતે તેમણે આવીને મને ધન્યવાદની ચિઠ્ઠી આપી. આ તો સ્વયંવર જવું હતું. બહુ દહાડા સુધી એ ચિઠ્ઠીનું મેં જીવની જેમ જતન કરેલું….. પણ પછી સંકોચ થયો. જેને પરણવું નથી તેને એ વિગતે ભણાવવાની જરૂર ખરી ? માનો કે એ ભણ્યાં, અને પછી પરણવા વિશે વિચાર બદલાયો તો ? હું જ એ માટે દોષિત ન ગણાઉં ?’\n‘આવા વિચારો આવ્યા, અને મેં તે પત્રમાં લખી એમને ખાસ રામભાઈ પાસે મોકલ્યાં. રામભાઈએ એમને મને ભણાવવા સોંપેલાં. રામભાઈએ લખ્યું કે આવું વાંચવા કે ભણવાને લીધે જો એમનો નિયમ બદલાતો હોય તો તે નિશ્ચય જ મૂળે કાચો ગણાય. એવો નિશ્ચય રહ્યો તોય શું કે ન રહ્યો તોય શું ? છતાં હું ધ્યાન રાખું કે તેમના નિશ્ચયને કે વલણને તોડવાનું નિમિત્ત ન બનું. એટલે સફાઈદાર લૂગડાં ન પહેરું, વાળ ન રાખું. પણ થવાનું હતું તે થયું. અમે નક્કી કર્યું કે અમારે જોડાવું, પણ તેમનાં માતાપિતાની સંમતિ મળે ત્યારે. એ સંમતિ જલદી મળે તેમ ન લાગ્યું.’ પરંતુ મહાત્મા ગાંધી વહારે ધાયા. બાપુ અને સરદારે નારણજીભાઈને સમજાવ્યા કે તમે રજા આપતા હો તો હું કન્યાદાન આપું….. આખરે સુરત જિલ્લાની ફળદ્રુપ સો વીઘાં જમીનના માલિકે પોતાની દીકરી એક બ્રાહ્મણના દીકરાને આપવાની સંમતિ આપી. વિવાહ થયા. બાપુએ કન્યાદાન કર્યું. મનુભાઈ અને વિજયાબહેનનાં આંતરજ્ઞાતીય લગ્ન રંગેચંગે થયાં…. દર્શકદાદા સાચું જ કહે છે કે સ્વયં મહાત્મા ગાંધી લગ્ન કરાવી દે તેનાથી વિરલ ઘટના શી હોઈ શકે ?\n આપણું કર્યું જ આપણે ભોગવીએ છીએ : રમણલાલ સોની\nદીકરાની એક ભૂલને કારણે માતાની આંખોની રોશની કાયમ માટે છીનવાઈ જાય તો કેવી વસમી પરિસ્થિતિ સર્જાય ? ઉંમર વધવાની સાથે જેઠીબાની આંખોમાં થોડી તકલીફ ઊભી થઈ. એમને બરાબર દેખાતું નહોતું. એટલે રમણલાલે એક ડૉક્ટર મિત્ર પાસે જેઠીબાની આંખોની તપાસ કરાવી. આંખો તપાસ્યા પછી એ મિત્રે સલાહ આપી : ‘બન્ને આંખોમાં મોતિયાનું ઑપરેશન કરાવી લ્યો…. સારું થઈ જશે.’\n‘ખરેખર તો જેઠીબાની એક્કેય આંખમાં મોતિયો પાક્યો નહોતો…’ રમણલાલના શબ્દોમાં વસવસો વ્યક્ત થાય છે : ‘…..છતાં મેં ડૉક્ટર મિત્રની સલાહ માનીને એમની બન્ને આંખોમાં એકસાથે ઑપરેશન કરાવી લીધું. પરિણામે એમની બન્ને આંખોની દષ્ટિ હંમેશ માટે જતી રહી. એમને અંધાપો આવી ગયો.’\nપરંતુ બાએ ક્યારેય ફરિયાદનો એક પણ અક્ષર ઉચ્ચાર્યો નહીં. એક વાર વાત નીકળી ત્યારે બાએ કહેલા શબ્દો રમણલાલને અત્યારે પણ યાદ છે. બાએ કહેલું : ‘ભઈ બધું ભગવાનનું કાર્ય થાય છે. આપણે ઘેર ગાય રાખતાં એ તને ખબર છે ને ! હું ગાયવાછડીની ખૂબ ચાકરી કરતી, પણ એક વાર વાછડીને રાશ મારવા જતાં એને કંધોલું વાગી ગયું અને એની એક આંખ ફૂટી ગઈ. મેં એની એક આંખ લીધી તો ભગવાને મારી બેય લીધી. આપણું કર્યું જ આપણે ભોગવીએ છીએ.’ બાના શબ્દો યાદ કરીને રમણલાલ કહે છે : ‘એ ખરેખર મહાન હતાં. મારી ભૂલને કારણે એમની આંખો ગઈ હોવા છતાં એમણે પોતાના જ કર્મનો દોષ દીઠો, મને તો એક પણ કડવું વેણ સુદ્ધાં કહ્યું નહીં.’ આ પ્રસંગ પછી માતા માટે ‘જનનીની જોડ જગે નહીં જડે રે લોલ…’ એવું શા માટે કહેવાયું હશે એ રમણલાલને સમજાઈ ગયું !\n અને ચકોર નહેરુ બની ગયા : બંસીલાલ વર્મા ‘ચકોર’ કાર્ટૂનિસ્ટ\nએક સંસ્થાની રજતજયંતી કાર્યક્રમમાં દેશના વડાપ્રધાન અતિથિવિશેષ તરીકે પધારે અને લોકોને પ્રેમથી મળીને વિદાય લે ત્યાર પછી ખબર પડે કે ખાસ તે પ્રસંગ માટે બનાવેલ ગ્રંથનું વડા પ્રધાનના હસ્તે વિમોચન કરાવવાનું તો ભુલાઈ જ ગયું છે, તો કેવી પરિસ્થિતિ સર્જાય ?\nસૌરાષ્ટ્ર ટ્રસ્ટ દ્વારા સંચાલિત સાંધ્યદૈનિક ‘જન્મભૂમિ’ને 25 વર્ષ પૂરાં થયાં ત્યારે વડા પ્રધાન જવાહરલાલ નહેરુ અતિથિવિશેષ તરીકે પધાર્યા. તે અત્યંત પ્રેમથી લોકોને હળ્યામળ્યા. તસવીરકારે ફટાફટ તસવીરો ખેંચી. થોડા સમય પછી નહેરુએ વિદાય લીધી. અને ત્યાર પછી કો’કને યાદ આવ્યું કે નહેરુજીના હસ્તે ગ્રંથનું વિમોચન કરાવવાનું તો ભુલાઈ જ ગયું છે. હવે શું કરવું ? ‘તે વખતે તસવીરકારને ખ્યાલ આવ્યો કે મારો ચહેરો નહેરુજી સાથે મળતો આવે છે, એટલે તેણે મને બોલાવ્યો….’ ચકોરકાકા આમ કહીને મલકે છે. પછી વાતનો દોર સાંધી લે છે : ‘હું નહેરુજી જેવો જ દેખાઉં તે માટે તસવીરકારે મારા માથાના વાળ પર જરૂરી હોય ત્યાં સફેદ રંગ લગાડ્યો. નહેરુ ટોપી અને લાંબો કોટ પહેરાવ્યો. કોટમાં ગુલાબનું ફૂલ ખોસી દીધું… અને હું નહેરુ બની ગયો !’ ત્યાર પછી વડાપ્રધાન નહેરુ તરીકે ચકોરકાકાએ ગ્રંથનું વિમોચન કર્યું અને તસવીરકારે તેમનો સાઈડ ફેઈસ દેખાય તે રીતે વિમોચનની તસવીર લીધી. આ તસવીર પ્રદર્શનમાં મુકાઈ ત્યારે કોઈને ખબર પડી નહીં કે તે તસવીરમાં નહેરુ નહીં, પણ ચકોર હતા ! આજે, આટલાં વર્ષે તે પ્રસંગ યાદ કરીને ચકોરકાકા હસી પડે છે :\nભલે એક દિવસ માટે તો એક દિવસ માટે, હું નહેરુ બન્યો તો ખરો…..!’\n બાપ કરતાં દીકરો સવાયો : ભોલાભાઈ ગોલીબાર\n‘બાપ કરતાં બેટો સવાયો…..’\nઆ કહેવત તમે વાંચી કે સાંભળી હશે, પરંતુ એક વાર ભોલાભાઈ ગોલીબારને મળી લેશો તો આ કહેવતનો અર્થ સમજાઈ જશે ! ભોલાભાઈ નૂરમોહમ્મદ ગોલીબાર સાચા અર્થમાં તેમના પિતા કરતાં સવાયા પુરવાર થયા છે. આજથી પચાસ વર્ષ પહેલાં ગોલીબારે શરૂ કરેલું સાપ્તાહિક આજે પણ ભોલાભાઈ અત્યંત કુશળતાથી ચલાવે છે, પરંતુ ચક્રમ નહીં, ચંદન નામ સાથે…..\n‘મારી સમસ્યા એ હતી કે પિતાની જેમ રમૂજ કરવાની મને ફાવટ નહોતી.’ ભોલાભાઈ ‘ચક્રમ’નું નામ બદલીને ‘ચંદન’ કરવા પાછળની પાર્શ્વભૂમિકા સમજાવે છે : ‘હું ચક્રમમાં પિતાની જેમ હાસ્યનો રસથાળ તો પીરસી શકું તેમ નહોતો, એટલે મેં એક પછી એક વાનગીઓ બદલવા માંડી. એમ કરતાં કરતાં થોડા જ વખતમાં ચક્રમનું કલેવર બદલાઈ ગયું. ત્યાર પછી વળી નવી સમસ્યા ઊભી થઈ. ચક્રમનું બદલાયેલું સ્વરૂપ જોઈને નવા વાચકોએ સલાહ આપી કે મૅગેઝિન તો બહુ સરસ છે પણ તમે નામ કેમ આવું રાખ્યું છે…. જ્યારે જૂના વાચકોએ ફરિયાદ કરી કે એક તો તમે ચક્રમ બગાડી નાખ્યું છે અને ઉપરથી એનું નામ વટાવી રહ્યા છો. જો આવું જ કરવું હોય તો નામ બદલી નાખોને….. અને મેં મૅગેઝિનનું નામ બદલવાનું નક્કી કરી લીધું…’ ભોલાભાઈ આમ કહીને ઉમેરે છે : ‘ચક્રમનું નામ અચાનક જ બદલવાના નિર્ણયમાં જોખમ પણ રહેલું હતું, એટલે મેં પહેલાં ટાઈટલ્સમાં ચક્રમની ટાઈપોગ્રાફી મોટી અને ચંદનની ટાઈપોગ્રાફી નાની રાખી. પછી ધીમે ધીમે ચક્રમની ટાઈપોગ્રાફી નાની અને ચંદનની ટાઈપોગ્રાફી મોટી કરતો ગયો. એમ કરતાં કરતાં અત્યારે ચક્રમનું કદ સાવ નાનું અને ચંદનનું કદ મોટું થઈ ગયું છે. ધીરે ધીરે ટાઈટલમાંથી ચક્રમ નીકળી જશે અને ચંદન જ રહી જશે.’\nચક્રમ સાપ્તાહિકને ચંદનનું નવું નામ અને નવલું રંગરૂપ તો મળી ગયું, પરંતુ ચક્રમની અમુક જૂની પદ્ધતિઓ ચંદનમાં આજે પણ જોવા મળે છે. દા…ત, ચક્રમના તંત્રીએ જ નવલકથા લખવાની પદ્ધતિ હતી. ભોલાભાઈ આ પરંપરા જાળવી રાખીને એચ. એન. ગોલીબારના નામે ક્રાઈમ અને હૉરર નવલકથાઓ લખતા રહ્યા છે… ચક્રમમાં એવો નિયમ હતો કે નવલકથાનો લેખક બહારગામ ગયો હોય ત્યારે ગોલીબાર પરિવારના સભ્યે જ તે વાર્તા રસભંગ ન થાય તે રીતે આગળ વધારવાની…. છોટે ગોલીબારનું મૃત્યુ થયા પછી તેમની ‘મહોબ્બત ઝિંદાબાદ’ નામની અધૂરી નવલકથા પૂરી કરનાર ભોલાભાઈએ આ નિયમ પણ જાળવી રાખ્યો છે. ઉપરાંત ચક્રમનાં ગોલીબાર અને બંદૂકડીનું અનુકરણ કરીને ભોલાભાઈએ એટમ અને ફટાકડીનાં પાત્રો રચ્યાં છે.\nભોલાભાઈની મહત્વની સિદ્ધિ તો જોકે જાહેરખબરો પર પ્રતિબંધ મૂકી દેવાની છે. ચક્રમમાં તો જાહેરખબરો છપાતી, પરંતુ ભોલાભાઈએ 1973થી જાહેરખબરો છાપવાનું જ બંધ કરી દીધું. એ કહે છે : ‘હું પત્રકારત્વનો અભ્યાસ કરતો ત્યારે એવું શીખવવામાં આવતું કે જાહેરખબર તો અખબાર અને સામાયિકની કરોડરજ્જુ છે, પરંતુ મને હંમેશાં એવું લાગતું કે જાહેરખબરો છેતરવાનો જ ધંધો કરે છે, એટલે મેં જાહેરાતો બંધ કરવાનો નિર્ણય લઈ લીધો.’ આ નિર્ણયને કારણે થોડીઘણી સમસ્યા તો ઊભી થઈ, પરંતુ ભોલાભાઈએ તો નક્કી જ કરી લીધેલું કે કોઈ પણ હિસાબે જાહેરાતો તો સ્વીકારવી જ નહીં. તે કહે છે : ‘જાહેરાતો ન હોય એટલે અમે પાનાં ઓછાં આપતાં. વળી અમારા સ્ટાફમાં મોટા ભાગના ઘરના જ સભ્યો છે, એટલે કર્મચારીઓની સમસ્યા નથી. ઉપરાંત અમે કરકસર કરવાનું શરૂ કરી દીધું. કરકસર તો ત્રેવડનો ત્રીજો ભાઈ અને કમાઉ દીકરો કહેવાય એટલે અમે એક એક પાઈ બચાવતા. વળી એક પાઈની બચત એ એક પાઈની કમાણી જ કહેવાયને…. બસ, ચક્રમ જાહેરાત વિના પણ ચાલવા માંડ્યું.’\nજોકે એક પણ જાહેરાત વિના મૅગેઝિન ચલાવવાનું સાહસ ખેડવા પાછળ ભોલાભાઈ પાસે બીજું પણ એક કારણ હતું. તેમણે કચ્છી મેમણ માટેની કહેવત ખરી પુરવાર કરવી હતી. તે વિશે ભોલાભાઈ કહે છે : ‘કચ્છી મેમણ કચ્છની એક બાજુના રણ અને બીજી બાજુના સમુદ્ર વચ્ચે રહીને મોટો થાય છે. એવું કહેવાય છે કે રણ અને દરિયા સાથે લડીને સફળ થાય તે જ ખરો સાહસિક કચ્છી મેમણ કહેવાય છે !’ છેલ્લાં ચોવીસ વરસથી ‘એક પણ જાહેરખબર વિનાનું દુનિયાનું એકમાત્ર સાપ્તાહિક’ ચલાવતા ભોલાભાઈ સાચા અર્થમાં કચ્છી મેમણ છે એવું કહેવાની જરૂર છે ખરી ?\n[કુલ પાન : 302 (પાકું પૂઠું). કિંમત રૂ. 150. પ્રાપ્તિસ્થાન : રુચિ પ્રકાશન, c/o એડફેક્ટર્સ એડવર્ટાઈઝિંગ, 32, મિસ્ત્રી હાઉસ, બોમનજી લેન, ફોર્ટ, મુંબઈ-400001.]\n« Previous ઘાટી સાહેબ ! – હરિપ્રસાદ વ્યાસ\nગૃહિણી – વર્ષા બારોટ Next »\nદરેક માનવીને જીવનમાં સફળતા જોઈએ છે. પણ સફળતા મળતી નથી. કારણ ? દુનિયામાં એવા ઘણા બધા માણસો છે, જે આને માટે વિચારે છે. આ કંઈ એક બે માનવીનો પ્રશ્ન નથી. મોટાભાગના માનવીઓને જીવનમાં કંઈક પામવું હોય છે. પણ પામી શકતા નથી. મને પહેલેથી જ આ વિષયમાં રસ. એટલે આ વિષય ઉપર કંઈ પણ લખાણ મળે તો હું પહેલું વાંચી લઉં. ... [વાંચો...]\nઆકાશગંગા – સંકલિત\nસમજદાર – અરુણભાઈ ભટ્ટ એકવાર હું ટ્રેનમાં જઈ રહ્યો હતો. મારી સીટની સામે બારી પાસે એક માતા તેના નાનકડા બાળકને લઈને બેઠી હતી. બાળક કદાચ બે-એક વર્ષનું હશે. તે બેઠાં બેઠાં બિસ્કીટનું પેકેટ હાથમાં પકડીને બિસ્કીટ ખાતું હતું. ક્યારેક આમ-તેમ નજર ફેરવીને પાછું પોતાની ધૂનમાં મગ્ન થઈ જતું. ખૂબ વ્હાલું લાગે એવા તેના હાવભાવ હતા. બિસ્કીટનો ટૂકડો મોઢામાં મૂકતાં ... [વાંચો...]\n10 પ્રતિભાવો : ગૂર્જર ગૌરવ – ટીના દોશી\nજાહેર ખબર વિના કોઇ સાપ્તાહિકકે પેપર ચલાવવું કેટલું અઘરું છે તે તો ચલાવનાર જ જાણી શકે…કારણકે મોટાભાગની આવક એમાંથી જ મળતી હોય છે અને એ જ બંધ થઇ જાય….એટલે લગભગ પોતાના ખર્ચે જ સાપ્તાહિક ચલાવવા જેવું થાય.\nખરેખર ભોલાભાઈ ગોલીબાર ની સીદ્ધિ (જાહેરખબર વિના મેગેઝિન ચલાવવાની) ખરેખર અદભુત છે.\nઆવી જ બીજી એક સામાયીક છે “સફારી”.\nહર્શલ પુશ્કર્ણા દ્વારા ચાલતી આ સામાયીક માસીક છે.\nપ્રથમ પ્રસંગ દર્શાવે છે કે ક્રિયાકાંડો કરતા વિધિઓ પાછળનો ગૂઢાર્થ સમજવામાં આવે તે વધુ મહત્વનુ છે.\n‘મેં એની એક આંખ લીધી તો ભગવાને મારી બેય લીધી. આપણું કર્યું જ આપણે ભોગવીએ છીએ.’ એકદમ સાચી વાત છે ભાઈ. આંખ જાય તે પહેલા જ આ વાત સમજાય તો કેટલુ સારું.\nસરસ પ્રસંગો .. ખાસ તો રમણલાલ સોનીના મા અંગેની વાત. એ લોકો જીવનને કેટલી સહજતાથી સ્વિકારીને જીવતા, કોઇ દોષારોપણ અને ફરિયાદ વિના, એ સમજાયું.\nબધી જ ખૂબ જ રસપ્રદ વાતો. ભાયાણીદાદાનો દાખલો મુહૂર્ત બાબતે આંખ ઉઘાડનાર તો એક ઘરડી માની કર્મની થિયરી કેટલી સરળ છે. ચકોર અને ચક્રમ/ચંદન બંને મજાથી માણેલા તેના મૂળમાં ડોકિયું કરવા મળ્યું. આપ્રકારનું પુસ્તક લખવા માટે ટીના દોશીનો ઘણો જ આભાર.\nખુબ મજાની વાતો જાણવા અને માણવા મળી.\nઘણા સમયે ખૂબ જ સુંદર સંકલન.\n૧) ગુજરાતી સમાજ ક્રિયાકાંડોથી મુક્તિ મેળવે એ જ અભ્યર્થના.\n૩) આપણાથી બની શકે તો દિવસમાં એક આંબો વાવવાનો પ્રયત્ન કરવો.\nકોઈને મદદ અથવા આપણે કોઈના કામમાં આવ્યાનો અહેસાસ માત્ર નિરાંતની ઊંઘ આપે છે.\n૪) શ્રી ગોલીબારનું ચક્રમ મેગેઝિન ગુજરાતી વેપારીની સુઝબુઝ બતાવે છે…આજના યુગમાં\nચક્રમ નામ વધારે યથાર્થ નિવડે….!!! શ્રી મોહમમ્દભાઈએ વાચકો પાસેથી અભિપ્રાય માગવો જોઈએ.\nપ્રેરણાત્મક સંકલનો પિરસતા રહેશો.\n46 વર્ષ બાદ આજે ભાયાણી દંપતીને કોઈ વિધ્નો નડ્યાં નથી…….અને ટેલીવિઝન ચેનલો પર, અને બહોળા જનસમુદાયમાં આ અંધ-શ્રધ્ધાઓનો ‘વેપલો’ 46 વર્ષ બાદ પણ ધમધોકાર ચાલી રહ્યો છે.


ભગતસિંહ : વિદ્રોહી વિચારધારા છતાં ક્રાંતિકારી વ્યક્તિત્વ | Sarjak\nPosted on 28/09/2018 28/09/2018 Author Sultan\tComment(0)\nએક અત્યાચારી અને વ્યભિચારી શાસક હંમેશા વધારે ધાર્મિક હોવાનો ઢોંગ કરતા હોય છે. કારણ કે ધર્મના આડ માં જ આવા કૃત્યો છુપાવી શકાય છે..\n– ભગતસિંહ, ધ જેલ ડાયરી ઓફ ભગત સિંહ (પાના નં. 28)\nઆવા ક્રાંતિકારી અને વિદ્રોહી વિચારો ધરાવતા વ્યક્તિનું નામ હતું ભગતસિંહ. ભગતસિંહનો જન્મ 28 સપ્ટેમ્બર, 1907માં પંજાબના લાયલપુર જિલ્લાના બંગા ગામમાં થયો હતો. એમના પરિવાર પર આર્ય સમાજના વિચારોનું ખૂબ પ્રભુત્વ હતું. દેશભક્તિ તેમને વારસામાં મળી હતી. તેમના કાકા અજીતસિંહ મહાન ક્રાંતિકારી હતા. તેમના બીજા કાકા પણ જેલમાં અત્યાચાર સહીને શહિદ થયા હતા. તેમના પિતા કિશનસિંહ પણ આઝાદીના આંદોલનમાં મોટા એવા સહયોગી હતા. તેમની માતાનું નામ વિદ્યાવતી કૌર હતું.\nભગતસિંહ અને ધર્મ: ભગતસિંહ જ્યારે જેલમાં હતા ત્યારે એમણે4પુસ્તકો લખ્યા હતા. જે આજની તારીખમાં ઉપલબ્ધ નથી. પણ એમના દ્વારા લખાયેલી જેલ ડાયરી આજે ઉપલબ્ધ છે. તે ડાયરી પ્રમાણે ભગતસિંહ ધર્મને કાર્લ માર્કસની જેમ એક અફીણ માને છે. અને ઈશ્વરને ડરથી ફેલાવેલી બીમારી માને છે. આ એટલા માટે લખવું પડે છે, કે આજની રાજકીય પાર્ટી અને સંગઠનો ભગતસિંહનું નામ લઈને બુમો તો પાડે છે… પણ શુ જાહેરમાં આવી વાતો બોલીને ભગતસિંહના વિચારોનું સન્માન કરે છે ખરા…!! આજે જો કોઈ વ્યક્તિ ધર્મના નામે ચાલતા ધતિંગ પર કોઈ સવાલ ઉભો કરે તો પણ એને દેહદ્રોહી કહી દેવામાં આવે છે. પ્રધાનમંત્રી આજે એક ટ્વીટ કરશે કે ભગતસિંહથી પ્રેરણા મળે છે, પરંતુ શું તેઓ પોતાની પાર્ટીમાં આવા વિચાર ધરાવતા યુવાનોને જગ્યા આપશે…??\nઆમ જોવા જઈએ તો ભગતસિંહની આઝાદી સિવાય કોઈ પ્રેયસી ન હતી. તેથી પ્રેમની બાબતે એમના વિશે લખવું બહુ અઘરું છે. પરંતુ મૃણાલિની જોશીની નવલકથા ‘ઈંકીલાબ’ ખૂબ સંશોધન કરીને લખી છે તેમનો એક પ્રસંગ મને ખુબ ગમે છે. જ્યારે ભગતસિંહને લગ્નમાટે દેખવા માટે આવે છે અને ત્યાર બાદ ઘરે જતી વખતે ભગતસિંહ મહેમાનોને મુકવા જતા હોય છે ત્યારે…..\n‘બિરાજી, લો આ બે ગુલાબના ફૂલ. અમારી ભાભીને આપજો…’ભગતસિંહની બહેન બોલ્યા.\nભગતસિંહએ એ ફૂલો તરફ ધ્યાનથી જોવા લાગ્યા. તાજામાજા, લાલ-લાલ\n‘ભાભીજીને કહેજો કે એક ફૂલ અમર કૌરનું છે અને એક ફૂલ એના ભાઈ ભગતનું છે…’\nઆ વાત સાંભળીને તેઓ થોડું હસ્યા. અને ત્યારબાદ તેઓ વિચારોમાં ખોવાઈ ગયા. તેઓ વિચારી રહયા હતા કે, ‘મજાક સ્વરૂપે જ કેમ નહીં, પણ પોતાના નામે એ અજાણી છોકરીને ફૂલ દેવું સારું નથી. કારણ કે તેના સપનાનો રંગ આવો જ લાલ ગુલાબી હોવા છતાં એ રંગ ફૂલોનો નથી. એ રંગ તો છે લોહીનો…’\nઆમ પણ ભગતસિંહ સમજતા હતા કે આવી રીતે એમના પરિવારમાં એમની2કાકીઓના સપના દેશસેવાને ભોગ ચડી ગયા હતા તો એમને કોઈ હક નથી કે એક અજાણ છોકરીને કાલ્પનિક સપના બતાવે. ભગતસિંહ અને સુખદેવ ઘણા નજીકના મિત્રો હતા. એક પ્રસંગ એવો પણ આવે છે કે જ્યારે એસેમ્બલીમાં બૉમ્બ ફેકવાનો નિર્ણય લેવામાં આવે છે, ત્યારે ભગતસિંહનું નામ નથી હોતું ફેંકવા જવામાં. ત્યારે સુખદેવ એના પર આરોપ લગાવે છે કે તું તારું કર્તવ્ય ભૂલી ગયો છે, તું કોઈ છોકરીના પ્રેમમાં પડી ગયો છે. ત્યાર બાદ ભગતસિંહ જીદ કરીને પોતાનું નામ આગળ કરે છે. બૉમ્બ કાંડ થયા બાદ જેલમાંથી ભગતસિંહ સુખદેવને ખુલાસો કરતો પત્ર લખે છે. તેના થોડાક અંશ કાઈ આવા છે.\n‘જ્યાં સુધી પ્રેમના નૈતિક સ્તરનો સવાલ છે, હું બસ એટલું જ કહીશ કે એ ફક્ત એક આવેગ આવેગ છે, કોઈ પાશ્વિક વૃત્તિ નથી. એક અત્યંત મધુર ભાવના છે. પ્રેમ ખુદ પણ કોઈ પાશ્વિક વૃત્તિ નથી. પ્રેમ તો મનુષ્યના ચરિત્રને ઉપર જ ઉઠાવે છે, નહીં કે એને વ્યભિચારી બનાવે. બસ એના માટેની એક શરત છે કે એ પ્રેમ… પ્રેમ હોવો જોઈએ. હા હું માનું છું કે એક પરતંત્ર ભારતમાં પ્રેમ કરવાનો મને અધિકાર નથી, અને હું આમ પણ ફક્ત એક જ વ્યક્તિને પ્રેમ કરવો એ બાબતનો સખત વિરોધી છું. તમારો પ્રેમ આખા વિશ્વ માટે હોવો જોઈએ.’\nપ્રેમની તાકાત શુ છે, એ સાબિત કરવા માટે ભગતસિંહ સુખદેવને મેજીનીનું ઉદાહરણ આપે છે અને કહે છે કે, ‘કોઈ પણ વ્યક્તિના ચરિત્ર વિશે વાત કરતા પહેલા એ વિચારવું જોઈએ કે શું આ પ્રેમ કોઈને સહાયક થયો છે ખરો…? તને યાદ જ હશે કે ઇટલીનો મેજીની જ્યારે યુદ્ધમાં હારી જાય છે અને એના બધા જ સાથીઓ મૃત્યુ પામે છે ત્યારે એની પ્રેમીકાનો એક પત્ર એને પ્રેરણા આપે છે અને એ પાછો યુદ્ધ માટે તૈયાર થાય છે.’\nભગતસિંહે પોતાની ડાયરીમાં જીવન અને શિક્ષા પર પણ ખૂબ સરસ લખ્યું છે. તેઓ લખે છે કે લોકો પોતાના છોકરાને જિંદગીની સલામતી વિશે જ વિચારે છે, એટલું પૂરતું નથી. એ પણ ખૂબ જરૂરી છે કે એને મોતથી બચવા માટે નહીં પણ જીવવાની શિક્ષા આપવામાં આવે. જીવન ફક્ત શ્વાસ લેવાનું નામ નથી, પણ કર્મ છે. જીવનનો અર્થ એની લંબાઈથી ઓછો પણ, જીવવાના બેહતર ઢંગથી વધારે સમજી સકાય છે.\n– અમિલી… પેજ. ૧૦\nભગતસિંહ કેહતા હતા કે આદિકાળથી ફક્ત ભારતમાં જ નહીં, પણ આખા વિશ્વમાં જે વિવાહ પ્રણાલી ચાલે છે તેના કારણે સ્ત્રી અને પુરૂષોનું સાચું મિલન નથી થતું. અને આવું જો શકય બનાવવું હોઈ તો સ્ત્રીઓને તેમના રચનાત્મક કર્યો માટે અલગ ક્ષેત્ર બનાવવામાં આવે તો જ આ શક્ય બને.\nડો. ટૈગોર. (પેજ-૯૦)\nShaheed_Bhagat_Singh sharuaat આજકાલ એવું પણ જોવા મળે છે કે વામપંથી લોકો ભગતસિંહ ને પોતાનો આદર્શ માને છે એ પણ એક હદ સુધી યોગ્ય જ છે. ભગતસિંહ પર રસિયાની ક્રાંતિનો મોટો પ્રભાવ હતો. તેઓ લેનિન અને માર્ક્સનું ખૂબ જ અધ્યયન કરતા. છતાં એમના લખાણો કે પત્રોમાં ક્યાંય પણ ‘લાલ સલામ…’ કે ‘comrade…’ શબ્દનો ઉપયોગ નથી કર્ય. અને છેલ્લે સુધી તેમના આદર્શ શહીદ કરતાર સિંહ સરભા જ રહ્યા હતા. પરંતુ તેમના પર પણ વામપંથી વિચારોનું જ પ્રભુત્વ હતું. આમ જોવા જઈએ તો ભગતસિંહ પણ વામપંથી વિચારો જ ધરાવતા હતા.\nઆજે જે યુવાનો ભગતસિંહનું નામ લઈને સંગઠનો ચલાવે છે, અને બોલતા હોઈ છે કે હવે તો ભગતસિંહ વાળી થશે… મને એ નથી સમજાતું કે ભગતસિંહ વાળી એટલે શું…? ભગતસિંહ ખૂબ મોટા વાચક અને ચિંતક હતા. આજના યુવાનો એમને ફક્ત બૉમ્બ અને પિસ્તોલમાં જ સમેટી લીધા છે. તે બિલકુલ અયોગ્ય છે. ભગતસિંહ યુવાનો અને વિદ્યાર્થીઓની રાજનીતિને લઈને પણ ખૂબ જ સ્પષ્ટ હતા. તેઓ હંમેશા કેહતા કે ફક્ત પુસ્તકોમાં છે એટલું જ જ્ઞાન જીવન પૂરતું નથી. અને જે શિક્ષા ફક્ત એટલું જ જ્ઞાન આપતી હોય, તો હું એ શિક્ષાને વ્યર્થ સમજુ છું. વિદ્યાર્થીઓ એ દેશમાં ચાલતી પરિસ્થિતિ વિશે પણ સભાન રેહવું જોઈએ અને જરૂર પડે ત્યારે બધું જ ત્યજીને દેશ માટે મૃત્યુને વહાલું કરવું જોઈએ. ભગતસિંહ અછૂત સમસ્યા પર પણ ખૂબ સરસ બોલ્યા છે અને ત્યાં સુધી બોલ્યા છે કે જો ભારત ના લોકો એમના જ દેશમાં રહેનારા લોકોને મનુષ્ય જ ન ગણતા હોઈ અને છતાં પોતાની આઝાદી માટે બુમો પાડતા હોઈ તો, એમને એ આઝાદી માંગવાનો કોઈ અધિકાર નથી. જે લોકો પોતાના જ ભાઈબંધુને ગુલાબ સમજતા હોઈ ત્યાં તમે કઈ આઝાદીની માંગણી કરો છો…?\nભગતસિંહ જયારે શહીદ થયા ત્યારે એક પવન જ હતો, શહીદ થવાનો. છતાં ભગતસિંહ જ આટલા કેમ પ્રખ્યાત થયા, એનું મુખ્ય કારણ હતું કે તેઓ ખૂબ જ વાંચતા અને લખતા હતા. અને એમના બીજા સાથીઓને પણ વાંચવા માટે પ્રેરતા હતા. સુખદેવ અને રાજગુરુ પણ વાંચતા અને એમને જે દેશ માટે બલિદાન આપ્યું તે ખૂબ જ અમૂલ્ય છે.\n~ ઉમેશ અમીન\n[ કોલમ : મિડનાઈટ થોટ્સ]\nTagged Article, Gujarati, Midnight Thoughts, Offbit, Umesh Amin\nPosted on 28/12/2019 18/10/2019 Author Sultan\nમેં મને આપ્યું છે બસ એવું વચન,\nએની સાથે રહેવા મારામાં રહું.\nPosted on 18/06/2019 13/05/2019 Author Sultan\nPosted on 20/04/2019 14/04/2019 Author Sultan\nPosted on 24/03/2019 10/03/2019 Author Sultan


In Kotda, five persons attackedayouth onatrivial matter. | કોટડામાં યુવક પર5શખ્સોએ હુમલો કરતા મામલો બિચક્યો, આગજની, પથ્થરમારા સાથે તંગદિલી, પોલીસે સ્થિતિ પર કાબૂ મેળવ્યો - Divya Bhaskar\nIn Kotda, Five Persons Attacked A Youth On A Trivial Matter.\nસામાન્ય બાબતમાં ઘમાસાણ:કોટડામાં યુવક પર5શખ્સોએ હુમલો કરતા મામલો બિચક્યો, આગજની, પથ્થરમારા સાથે તંગદિલી, પોલીસે સ્થિતિ પર કાબૂ મેળવ્યો\nબાઈક ધીરે ચલાવવા મુદ્દે ઠપકો આપનારા યુવક પર5શખ્સોએ જીવલેણ હુમલો કર્યો હતો\nગામમાં હાલ પોલીસનો ચુસ્ત બંદોબસ્ત તહેનાત\nપશ્ચિમ કચ્છના નખત્રાણા તાલુકાના કોટડામાં ગુરૂવારની રાત્રે લગ્ન પ્રસંગ દરમિયાન પરિસ્થિતી વણસતા ભારે અફરાતફરીનો માહોલ સર્જાયો હતો. તાલુકાના કોટડા (જદોડર) ગામે લગ્રન પ્રસંગ ચાલી રહ્યો હતો. આ દરમિયાન સામાન્ય બાબતમાં પાચ શખ્સોએ એક યુવાન પર હુમલો કર્યો હતો. જેને લઈ 1500થી વધુ લોકોનું ટોળુ એકત્ર થયુ હતું અને આરોપીઓના ઘર પર પથ્થર મારો કર્યો હતો તેમજ આરોપીઓની કેબીન અને વાહનોને આગ ચાપી દીધી હતી. જેથી પોલીસે ગામમાં આવી પરિસ્થિતિ કાબૂમાં મેળવવાનો પ્રયાસ કર્યો હતો. પરિસ્થિતિ વધુ વણસતા પોલીસને રસ્તો પણ બંધ કરવાની ફરજ પડી હતી. તેમજ પોલીસને ભીડ વિખેરવા અશ્રુવાયુના સેલ પણ છોડવા પડ્યા હતા. અંતે મોડી રાત્રે પોલીસે પરિસ્થિતિ પર કાબૂ મેળવ્યો હતો. હાલ ગામમાં ચૂસ્ત પોલીસ બંદોબસ્ત ગોઠવવામાં આવ્યો છે.\nપોલીસે હાલ પાંચની અટકાયત કરી\nઆ દરમિયાન એક યુવાન વારંવાર બાઈકથી આટાફેરા કરી રહ્યો હતો. જેથી એક શખ્સે બાઈક ધીરે ચલાવી અન્ય રસ્તાનો ઉપયોગ કરવાનું કહેતા આરોપીએ તેના પિતા, ભાઈ અને મિત્રની સાથે ઠપકો આપનારા શખ્સ પર કુહાડી વડે જીવલેણ હુમલો કરી દીધો હતો. જેથી મામલો બીચકયો હતો. ત્યારબાદ લોકોનું ટોળું ભેગું થઈ ગયુ હતું અને આરોપીના ઘર, કેબિન ઉપર હુમલો કરી દીધો હતો. જેને લઈ પરિસ્થિતિ પામી ગયેલા પોલીસ તંત્રએ વધુ પોલીસ દળ સાથે મળીને કાયદો વ્યવસ્થા જાળવી રાખવા ભારે મથામણ કરવી પડી હતી. પોલીસે હાલ આ મામલે ફરિયાદ નોંધાતા પોલીસે હાલ પાંચની અટકાયત કરી છે.\nમનદુઃખ રાખી આરોપીઓએ જીવલેણ હુમલો કર્યો\nઆ અંગે નખત્રાણા પોલીસ મથકેથી પ્રાપ્ત વિગતો મુજબ નાયાણી ફળિયામાં બુધવારે રાત્રે લગ્ન પ્રસંગ ચાલી રહ્યો હતો. જેમાં ભારે ભીડ જમા હતી અને લગ્ન ગીતો ગવાઈ રહ્યા હતા. ત્યારે તેની વચ્ચે ગામના જ આરીફ અને અસરફ પુરઝડપે બે ત્રણ વખત મોટર સાયકલ લઈને પસાર થયા હતા. જેથી તેઓને ફરિયાદી અરવિંદ કાંતિલાલ નાયાણીના ભાઈ ભરત નાયાણીએ બાઈક ધીમે ચલાવવા જણાવ્યું હતું.\nઅપશબ્દો બોલી જાનથી મારી નાખવાની ધમકી આપી\nફરિયાદીએ યુવકોને અહીં લગ્ન પ્રસંગ ચાલુ હોઈ તમે ગાડી ધીમે ચલાવી અને બીજા રસ્તેથી નીકળવાનું કહેતા આ વાતનું મનદુઃખ રાખી બાદમાં મુખ્ય આરોપી સાલે જાફર કુંભાર, આરીફ સાલે કુંભાર, અસરફ આમદ કુંભાર, ભચલો જૂસા કુંભાર અને આસીફ સાલે કુંભાર ત્યાં આવી અપશબ્દો બોલવા લાગ્યાં હતા. તેમજ જાનથી મારી નાખવાની ધમકી આપી હતી. આ ઉપરાંત ગેરકાયદે મંડળી રચી ભરત કાંતિલાલ નાયાણીને સાલે જાફર કુંભારે માથાના ડાબા ભાગે કુહાડીનો ગંભીર પ્રકારનો ઘા મારી જીવલેણ હુમલો પણ કર્યો હતો. જ્યારે આરીફ સાલેએ ફરિયાદી અરવિંદ નાયાણીને ડાબા હાથના કાંડામાં ધારીયાનો ઘા મારી ઇજા પહોંચાડી હતી. જે બાદ ફરાર થઈ ગયો હતો.\nયુવકની હાલત ગંભીર\nઆ ઘટનામાં ઘાયલ યુવકને પ્રથમ નખત્રાણા ખાનગી હોસ્પિટલ ખાતે સારવાર અર્થે લઈ જવાયા બાદ વધુ સારવાર માટે ભુજની જીકે જનરલ હોસ્પિટલમાં ખસેડવામાં આવ્યો હતો. ત્યાંથી ખાનગી હોસ્પિટલમાં રીફર કરવામાં આવ્યો છે. જ્યાં તેની હાલત ગંભીર હોવાનું સામે આવ્યું છે.\nવધુ પોલીસ દળ મંગાવી પરિસ્થિતિ પર કાબૂ મેળવાયો\nઆ દરમિયાન લગ્ન પ્રસંગે ધારદાર હથિયારો સાથે હુમલો થયાની વાત સમગ્ર કોટડા ગામમાં ફેલાઈ જતા લોકોના ટોળા એકત્ર થયા હતા. ઉશ્કેરાયેલા ટોળાએ આરોપીના ઘર પર પથ્થરમારો કરી દીધો હતો અને બહાર પડેલી ટ્રક, જીપ અને કેબિનમાં આગચાપી દેતા મામલો વધુ બિચક્યો હતો. ત્યારે નખત્રાણા પોલીસે મોરચો સંભાળી લઈ વધુ પોલીસ દળ મંગાવી લીધો હતો અને પરિસ્થિતિ કાબૂમાં લીધી હતી.\nપોલીસને રસ્તો બંધ કરાવવાની ફરજ પડી\nઆ ઘટનામાં અંદાજિત 1500થી વધુ લોકો ભેગા થઈ કોટડા (જ)નો ધોરીમાર્ગ પોલીસને બંધ કરી દેવો પડ્યો હતો. જેને લઈ રાત્રીના 12 વાગ્યે મથલ અને સામે તરફ નખત્રાણા બાજુ વાહનોનો ભારે ટ્રાફિકજામ પણ થયો હતો.\nલોકોની ભીડ વિખેરવા અશ્રુવાયુના સેલ પણ છોડવામાં આવ્યાં\nઆ ઘટનાના પગલે પશ્ચિમ કચ્છ એસપી સૌરભસિંઘ સહિતના અધિકારીઓ રાત્રે જ ઘટનાસ્થળે પહોંચી ગયા હતા અને પરિસ્થિતિ કાબૂમાં લેવા પ્રયાસ હાથ ધર્યો હતો. લોકોની ભીડને વિખેરવા અશ્રુવાયુના સેલ પણ છોડવામાં આવ્યાં હતા. એસઆરપીની કુમક પણ બોલાવી લેવામાં આવી હતી. અજંપા ભરી પરિસ્થિતિને થાળે પાડવા પોલીસને ભારે જહેમત ઉઠાવવી પડી હતી. મધરાત્રીના3વાગ્યે સંપૂર્ણ માહોલ કાબૂ હેઠળ આવ્યો હતો. આજે શુક્રવારે સવારના 11 વાગ્યા સુધી એસપી સહિતના અધિકારીઓ હાજર રહ્યા છે અને ગામની દરેક ગલીમાં ચુસ્ત પોલીસ બંદોબસ્ત ગોઠવવામાં આવ્યો છે.


રિકી પોન્ટિંગે વર્તમાન સમયના ટોપ-5 ટેસ્ટ બેટ્સમેનની કરી પસંદગી,આ યાદીમાં એક ભારતીય ખેલાડી પણ,જુઓ – Gujju Kathiyavadi\nરિકી પોન્ટિંગે વર્તમાન સમયના ટોપ-5 ટેસ્ટ બેટ્સમેનની કરી પસંદગી,આ યાદીમાં એક ભારતીય ખેલાડી પણ,જુઓ\n8th January 2022 8th January 2022 gujju\t0 Comments\nઓસ્ટ્રેલિયાના પૂર્વ કેપ્ટન અને દિગ્ગજ બેટ્સમેન રિકી પોન્ટિંગે વર્તમાન સમયના ટોપ-5 ટેસ્ટ બેટ્સમેનોની પસંદગી કરી છે. જેમાં તેણે એક ભારતીય ખેલાડીની પસંદગી કરી છે. પોન્ટિંગે સિડનીમાં રમાઈ રહેલી એશિઝ શ્રેણીની ચોથી ટેસ્ટ દરમિયાન આ ખેલાડીની પસંદગી કરી હતી. આ યાદીમાં પહેલું નામ ઈંગ્લેન્ડના કેપ્ટન જો રૂટનું છે, જેણે વર્ષ 2021માં સૌથી વધુ 1708 ટેસ્ટ રન બનાવ્યા હતા. જો કે, 2022ની તેની પ્રથમ ટેસ્ટ ઇનિંગ્સમાં તે ખાતું ખોલાવી શક્યો ન હતો.\nબીજું નામ ઓસ્ટ્રેલિયાના માર્નસ લાબુશેનનું છે, જે ICC ટેસ્ટ બેટિંગ રેન્કિંગમાં પ્રથમ સ્થાને છે. લાબુશેને વર્તમાન એશિઝ શ્રેણીમાં પણ શાનદાર પ્રદર્શન કર્યું છે.\nત્રીજા નંબર પર ન્યુઝીલેન્ડનો કેન વિલિયમસન છે, જેની કેપ્ટન્સીમાં ન્યુઝીલેન્ડ પ્રથમ વખત વર્લ્ડ ટેસ્ટ ચેમ્પિયન બન્યું હતું. વિલિયમસને પોતાની બેટિંગથી ન્યૂઝીલેન્ડને ફાઇનલમાં લઇ જવામાં મહત્વની ભૂમિકા ભજવી હતી અને તેણે ભારત સામેની ફાઇનલમાં પણ શાનદાર ઇનિંગ રમી હતી.\nઓસ્ટ્રેલિયાનો બેટ્સમેન સ્ટીવ સ્મિથ ચોથા નંબર પર છે. જો કે, સ્મિથનું બેટ તાજેતરના ભૂતકાળમાં વધુ ચાલ્યું નથી. તેણે ગત વર્ષે સિડનીમાં ભારત સામે તેની છેલ્લી ટેસ્ટ સદી ફટકારી હતી.\nઆ યાદીમાં પાંચમું અને છેલ્લું નામ ભારતીય કેપ્ટન અને સ્ટાર બેટ્સમેન વિરાટ કોહલીનું છે. છેલ્લા 26 મહિનામાં કોહલીના બેટમાંથી એક પણ સદી નથી આવી. કોહલીએ છેલ્લે નવેમ્બર 2019માં બાંગ્લાદેશ સામે કોલકાતામાં રમાયેલી ડે-નાઈટ ટેસ્ટમાં સદી ફટકારી હતી.\n← ધોનીએ પાકિસ્તાની બોલરને આપી આ ગીફ્ટ,ખેલાડીએ સોશિયલ મીડિયા પર ખુશી કરી વ્યક્ત,જુઓ\nમાર્નસ લાબુશેન નો કાળ બન્યો યુગનો માર્ક વુડ,નંબર 1 બેટ્સમેનને સતત ત્રણ વખત કર્યો આઉટ,જુઓ વીડિયો →